Salaamathee Baaruthah Fail, Gaumee Salaamathah Nurahkaa - Vaguthu\nކޮވިޑަށް އޮތް ހައްލަކީ ވެކްސިން! - 20 ގަޑިއިރު ކުރިން\nސަލާމަތީ ބާރުތައް ފެއިލްވެ، ގައުމުގެ ސަލާމަތައް ނުރައްކާ!\n2 އަހަރު ކުރިން ( އޮގަސްޓް 2, 2019 )\nކުރީގެ ނައިބު ރައީސް އަހުމަދު އަދީބަކީ ދުނިޔޭގައި ނެތް ވަރުގެ ކުށްވެރިއެއް ކަމަށް ނިޔާ ކަނޑައަޅައިގެން ތިބީ އެމްޑީޕީ އިންނެވެ. މިއަދު އެމްޑީޕީގެ ވެރިކަމުގައި އަދީބު އެވަނީ ރާއްޖެ އިން ފުރައިގެން ގޮސްފައެވެ. ދިވެހިރާއްޖޭގެ ޤާނޫނީ ބާރު ނުހިނގާ ގައުމަކުން ސިޔާސީ ހިމާޔަތައް އަދީބު ވަނީ އެދިވަޑައިގެންފައެވެ. މިއާއި އެކު ކުރަން ޖެހޭ ވަރަށް ގިނަ ސުވާލާއި، ސަމާލުކަން ދޭން ޖެހޭ ވަރަށް ގިނަ މައްސަލަތައް އެބަހުއްޓެވެ.\nއަދީބުގެ މައްޗަށް ބަޔަކު ތުހުމަތު ކުރާ ކިތަންމެ މައްސަލައެއް އެބަހުއްޓެވެ. އެފަދަ ތުހުމަތުތަކެއް ކުރެވިފައި ވަނިކޮށް އަދި ދިވެހި ފުލުހުން 24/7 ގައި ބަލަހައްޓަމުން އައީ "ބޮޑު ކުށްވެރިޔަކު" މިހާ ފަސޭހައިން ފިލައިގެން ދިޔައީ ކިހިނެއް ހެއްޔެވެ؟ އަދީބު މިނިވަންކޮށްފިނަމަ ކުރިމަތިވާނެ ޕްރެޝަރުން ސަލާމަތްވުމަށް ސަރުކާރުގެ ހުއްދަ އޮވެގެން، ސަރުކާރަށް އެނގިގެން އަދީބު ރާއްޖެ އިން ފުރައިގެން ދިޔައީ ހެއްޔެވެ؟ އަދީބަށް ރާއްޖެ އިން ފުރައިގެން ދެވުނީ ހަޤީޤަތުގައި ވެސް އެއްވެސް ރަސްމީ އިދާރާއަކަށް ނޭނގި ކަމަށްވާނަމަ، ރާއްޖޭގެ ގައުމީ ސަލާމަތައް މިއަދު އޮތް ޔަގީންކަމަކީ ކޮބައި ހެއްޔެވެ؟\nމިހާތަނަށް ލިބިފައި ހުރި މައުލޫމާތައް ބަލާއިރު އިންޑިއާ އިން އަދީބު ހައްޔަރު ކޮށްފައި ވަނީ އަދީބު ދަތުރުކުރި ޓަގް ބޯޓްގައި ހުރި ފަޅުވެރިޔަކު ދިން މައުލޫމާތެއްގެ މައްޗަށް ބިނާ ކޮށެވެ. މާނައަކީ ދިވެހި ރާއްޖޭގެ ސަލާމަތީ ބާރުތަކަކުން، ދިވެހިރާއްޖޭގެ އިންޓެލިޖެންސަކުން އަދީބު ހައްޔަރު ކުރަން އިންޑިއާ އަށް އެއްވެސް މައުލޫމާތެއް ދީފައެއް ނުވެއެވެ.\nބުނެވޭ ގޮތުގައި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވެރިކަމަށް ގެނައުމަށް އަދީބު ނުވަތަ އަދީބުގެ ގާތް ބަޔަކު ޚަރަދުތަކެއް ކޮށްފައިވެއެވެ. އެއީ އުމުރު ދުވަހުގެ ޖަލު ޙުކުމުން އަދީބު ސަލާމަތްވުމަށްޓަކައި ކުރި ޚަރަދުތަކެކެވެ. އެފަދަ ޚަރަދުތަކެއް އަދީބު ކޮށްފައިވާނަމަ އޭގެ ބަދަލު ހޯދަން އަދީބު ވެސް ޑިމާންޑްތަކެއް ކުރާނެއެވެ. އަދީބުގެ ޑިމާންޑަކަށް ވާނީ ޖަލު ޙުކުމުން ސަލާމަތްވުމެވެ.\nއަދީބު މިނިވަން ކުރަން ސަރުކާރުން އަދީބާއި އެކު ޑީލެއް ހަދާފައި ވީނަމަވެސް އަދީބު މިނިވަން ކުރުން އެއީ ސިޔާސީ ގޮތުން ކުރަން ފަސޭހަ ކަމަކަށް ނުވާނެއެވެ. އަދީބު މިނިވަންކޮށް ދޫކޮށްލުމަށް ފަހު ކުރީ ސަރުކާރުގެ އެހެން ވެރިން ޖަލަށް ލުން އެއީ ވެސް ފަސޭހަ ކަމަކަށް ނުވާނެއެވެ. އެހެންކަމުން ސަރުކާރަށް އެންމެ މަސްލަހަތު ބޮޑު ގޮތަކީ އަދި ސަރުކާރަށް ނަން ނުވެ، ކަންކޮށް ނިންމާލެވެން އޮތީ އަދީބު ސިއްރުން ރާއްޖެ އިން ފުރުވާލައިގެންނެވެ. މިތިއަރީ އަށް ބުރަވެ ވާހަކަދައްކާނަމަ އަދީބު ރާއްޖެ އިން ފުރައިގެން ގޮސްފައި ވާނީ ސަރުކާރަށް އެނގިގެން، ސަރުކާރުގެ ވެރިންގެ "ހުއްދަ" އޮވެގެން ކަމަށް ވުން ވަރަށް ގާތެވެ.\nއަދީބު ދިޔައީ އިއްޔެގެ ކުރީ ދުވަހު ވެސް ފުލުހުންނާއި ފޯނުން މުއާމަލާތު ކުރަމުން ކަމަށް މައުލޫމާތު އެނގޭ ފަރާތްތަކުން ބުނެއެވެ. އެހެންކަމުން ފޯންގެ ލޮކޭޝަން ބަލައިގެން ވެސް އަދީބު ހުރިތަން ފުލުހުންނަށް ފާހަގަ ކުރެވެން ވާނެއެވެ. އެކަން ފުލުހުން ނުކުރީ އަދީބު "ރައްކާތެރިކަމާއި އެކު" ބޭރަށް ފޮނުވާލުމަކީ ސަރުކާރުގެ މަޤުޞަދު ކަމަށް ވާތީ ކަމުގައި ބުނުމުގެ ފުރުސަތު އެބައޮތެވެ.\nއަދީބަށް ފުލުހުން 24 ގަޑިއިރު ފާރަލަމުން އައި ކަމަށް މައުލޫމާތު އެނގޭ ފަރާތްތަކުން ބުނެއެވެ. އެހެންކަމަށް ވާނަމަ އަދީބު ރާއްޖެ އިން ބޭރަށް ފުރައިގެން ދިޔަ ކަމުގެ މައުލޫމާތު ފުލުހުންނަށް އެނގެން ވާނީކީ މީސް މީޑިއާކުން ނޫނެވެ. ބޮޑެތި ކުށްވެރިންގެ މައުލޫމާތު ފުލުހުން ހޯދަނީ މީސް މީޑިއާ އިން ކަމުގައި ވާނަމަ އޭގެ މާނައަކީ ފުލުހުންގެ ވެރިންގެ ކިބައިގައި މަގާމުގެ ޒިންމާ އަދާކުރެވޭ ވަރުގެ ގާބިލްކަމެއް ނެތެވެ.\nއަދީބު ރާއްޖެ އިން ފުރައިގެން ދިޔައިރު ރާއްޖޭގެ އިންޓެލިޖެންސަށް އެމައުލޫމާތު ނޭނގި އޮތްނަމަ އެއީ އަދި މާބިރުވެރި ކަމެކެވެ. އަދީބަށް ވުރެ މާ ނުރައްކާތެރި ވިސްނުން ގެންގުޅޭ އެތައް ބަޔަކު ވެސް ރާއްޖޭގައި އުޅޭނެއެވެ. ދުނިޔޭގެ ބައެއް ގައުމުތަކަށް ހަނގުރާމައަށް ގޮސްފައި އެނބުރި އައިސް ރާއްޖޭގައި ދިރިއުޅޭ ދިވެހިން އެބަތިއްބެވެ. ހަރުކަށި ދީނީ ފިކުރުތަކާއި، ދީން ގަބޫލު ނުކުރާ އެތައް ބަޔަކު އެބަތިއްބެވެ.\nއެފަދަ މީހުން ކޮށްފާނެ ކަމަކަށް ގައުމުގެ ސަލާމަތީ ބާރުތަކުން ތައްޔާރަށް ތިބެން ޖެހެއެވެ. އެމީހުންނަށް ފާރަލާން ޖެހެއެވެ. ނަމަވެސް އެގާބިލްކަން ރާއްޖޭގެ ސަލާމަތީ ބާރުތަކުގައި އެބަހުރިތޯ މިހާރު ސުވާލު އުފައްދަން އެބަޖެހެއެވެ.\nއަދީބު ސަލާމަތީ ބާރުތަކުގެ އަތްދަށުން ދެމިގަނެގެން ދިޔައިރު، އަދީބަށް ވުރެ ނުރައްކާތެރި އެހެން ކުށްވެރިންތަކެއް ވެސް މިގޮތައް ފިލައިގެން ނުދާނެ ކަމުގެ މިހާރު އޮތީ ކޮން ޔަގީންކަމެއް ހެއްޔެވެ؟ އެފަދަ ކުށްވެރިންތަކެއް ކޮށްފާނެ ކަމެއް، ކުރުމަށް ރާވަމުން ދަނިކޮށް އަތުލައިގަތުމުގެ ގާބިލްކަން ސަލާމަތީ ބާރުތަކުގައ ހުރީ ކިހައި މިންވަރަކަށް ހެއްޔެވެ؟ ކުށްވެރިންނަށް ފާރަލުމުގެ ގާބިލްކަން ރާއްޖޭގެ އިންޓެލިޖެންސްގައި ނެތީ ހެއްޔެވެ؟\nއަދީބު ރާއްޖެ އިން ފުރައިގެން ދިއުމަކީ ގައުމީ ސަލާމަތައް ހުރި ނުރައްކަލެކެވެ. އަދީބު ރާއްޖެ އިން ފުރައިގެން ދިޔައީ ދިވެހި ސަރުކާރަށް އެނގިގެން ކަމަށް ވީނަމަވެސް ނުވަތަ ނޭނގި ކަމަށް ވީނަމަވެސް އެއީ ސަލާމަތީ ބާރުތަކުގެ ވެރިން ފުރިހަމަ އަށް ޒިންމާ އުފުލަން ޖެހޭ ކަމެކެވެ. އަދި ސަލާމަތީ ބާރުތަކުގެ ވެރިންނާއި ވަލިއްޔުލް އަމްރު ފެއިލްވެފައިވާ ކަމުގެ ހެއްކަކަށް މިކަން ފުދެއެވެ.\nއެންމެ ކުށްވެރިޔަކު ނުބެލެހެއްޓުނު ބަޔަކަށް ހަތަރު ފަރާތުން ނުރައްކާ ބޮޑުވެފައިވާ ގައުމު ބެލެހެއްޓިދާނެ ކަމާއި މެދު ދެން އިތުރަށް ޝައްކު ކުރާނެ ޖާގައެއް ވެސް ނެތެވެ.\nފުލުހުންނަށް 1،400 ބޮޑީ ކެމެރާ ހޯދަނީ\nޔާމީނާއި ދެކޮޅަށް ދައުލަތުން ހުށަހެޅި ހެކީގެ ތެރޭގައި އަދީބާއި ސަން ސިޔާމް\nއައްޑޫ ފޭދޫ ގެއެއްގައި ހުރި ޓްރެޑްމިލްއެއްގައި އަލިފާން ރޯވެއްޖެ\nއޮގަސްޓް 2, 2019 08:59\nކަސްޓަމްގެ އިހުމާލު ތިކަމުގައި ވަރަށް ބޮޑުކަމަށް ބެލެވޭ އެއީ ރާއްޖޭން ބޭރަށް ތިޔަކަހަލަ ޓަގް ބޯޓެއް ފުރާނަމަ ކުލިޔަރެންސް ދިނުމަކީ ކަސްޓަމްގެ މޭންޑޭންޓްގައިވާކަމަށް ވާތީ\nއޮގަސްޓް 2, 2019 09:11\nވައްތަރީ ފިލީކީ ނޫން ކަމައް ފިލުވީ ކަމައް ތީ ސަރުކާރުގެ ރޭވުމެއް ތީ\nއޮގަސްޓް 2, 2019 09:13\nއެއްގޮތަކުން ވިސްނާއިރު، އަދީބު ފިލަން އުޅުމުން ދޭހަވަނީ ޝަރުޢީދާއިރާ ހަރުދަނާ ވަމުން އަންނަކަމެވެ. މިހާރު މިކަހަލަ ނުފޫޒުގަދަ މީހުންނަށް ސިސްޓަމުތެރެއިން ކުޅެވޭނެ ގޮތްތަށް މަދުވަމުން އަންނަކަމުގެ ހެއްކެކެވެ. އަދި ކުރީގެ ރައީސް ޔާމީނުވެސް ކުރިން އުޅުއްވިގޮތަށް އެތެރެއިން ނުކުޅެވޭތީ ސަޕޯޓަރުންގެ ތާއީދު އިތުރުކުރުވޭތޯ އެކްޓިވްކޮށް އުޅުމުންވަމުންދާދިއުމުން ދޭހަވަނީ މިހާރު ޝަރުޢީދާއިރާ އަދި އަދުލުއިންސާފުގެ މިސްރާބުހުރީ ރަނގަޅުދިމާލަށޭ.\nއޮގަސްޓް 2, 2019 10:53\nގައިމު މަޖިލީހުގެ ރައީސް އެއިނީ އަރާ ތިބުނާ ސިސްޓަމުގެ ތެރެއިން ކުޅެލައިގެންނެއް ނޫންތަ އަޅެ. ތިޔަސިސްޓަމާ މިހާރުވެސް ކުޅެވޭ ބަރާބަރަށް އެއުޅޭ ހުދުކާފޫރު ބައިގަނޑަށް.\nއޮގަސްޓް 2, 2019 09:15\nއުފެދުމުގައިވެސް ވައްކަމާޚިޔާނާތުވެތެރެއިން އައިސަރުކާރަކުން މުޅިންވެސްފެންނާނީތިޔަކަހަލަ ކަންތައް އެހެންމީހުނަށްވަގަށްގޮވާއިރު މިސަރުކާރުގައިތިބިގިނަމީހުނަކީ އެގޮވާވައްކަންތަކާ ގުޅިފަތިބިމީހުންކަމަށްވާތީ 152 ފަރާތުގެމައުލޫމާތު ހާމަކުރަންނުކެރި އެންމެމީހެއްގެދުވަސްދުއްވާލުމަށް ފޫގަޅައިގެން އުޅެނީއެހެންވެގެން0ޓޮލަރެންސޭ ނުގޮވާ ހުރިހާފަރާތެއްގެނަންތައްހާމަކޮށްބަލަ ސަރުކާރުގެގަޓެއްހުރިއްޔާ!\nއޮގަސްޓް 2, 2019 09:17\nތިޔައީ މަގާމާ ހަވާލުވީއިރުވެސް ފެއިލްވެފަ ތިބިބައެއް މަށަށްދެރައީ ބަޔަކު ހޭބަލިވެގެން ވޯޓުލީމަ ތިޔަަސޯލިހަށް..ދެންތިބޭ އަތްޖަހަން ދެން އަތްޖަހާ..ކޮއްލާކަންތަކުން ތިޔާދަނީ ސިއްސައިގެން ފުރަތަމަ ލުތުފީ ދެންއަދީބު ދެންކާކުބާ ކޮންކަމެއްބާ؟ ތިހެންތިކަން ކުރަންވެގެން ފާޑެއްގެ މުންޖެކޭކިޔާމީހަކަު ގެނެސްގެން ކޮއްމެބެސް އެއްޗެއްހަދާފަ ސޮއިކުރީ ތިކުޅިކުޅެއްވެގެން ކުރިކަމެއް އެއީ..ތާހިރެއްނު ކޮބާއަދީބުކޭކަމަށް ތިޔަބުނާލާރިތައް ހޭބަލިވެގެން އަދިވެސް ޔާމީނުފަހަތުން..ޔާމީނު ގިރައގެން ބޮއެބަލަ\nއޮގަސްޓް 2, 2019 10:05\nކަލެއަށް ދެރަވީމާ އެއީ މިގައުމުގެ މެޖޯރިޓީއާބެހެން ޖެހޭ ކަމެއްނޫން. ކަލޭކަހަލަ ދެތިން މޮޔައިންނަށް ދެރަވިއަސް އަހަރުމެން ހާހެއްނުވޭ. ޙަމަގައިމުވެސް ރައީސް ސޯލިހަކީ މިގައުމު މިހާތަނަށްދުއް އެންމެ ހެޔޮ ރަނގަޅު ރައީސް.\nއޮގަސްޓް 2, 2019 12:37\nތީތާ މައްސަލައަކީ ކަލޭމެން ދެރަވާ ކަމަކަށް އޮންނާނީ ދެކަމެ. އެއީ މޑޕ ނޫންބަޔަކު މިގައުމުގަ ވެރިކަންކޮއްފިނަ ދެން ކަލޭމެން ނޫންބަޔަކަ ރަގަޅުކަމެ މޮޅެލިބިއްޖެނަމަ.. ބޮޑުވާންޖެހޭ ކަމަށް ތިގޮވާ ޖީބަކީ ކަލޭމެންގެ ޖީބު.. ރައްޔިތުންކަމަށްވަނީ ކަލޭމެންގެ އައުވާނުނ. ރައްޔިތުންގެ އަޑު ކަމުގަ ކަލޭމެން ގަބޫލު ކުރަނީ ކަލޭމެންގެ އަޑު.. ތިއީ ދުނިޔޭގަވާ އެއްމެ ނުރައްކާތެރި ވަގުންގެ ވަތައްރު. ބޭރުފުށުން ސޯލުހު އެތެރެ ފުށުން ބާޢީ..\nއޮގަސްޓް 2, 2019 18:13\nމެޖޯރިޓީ ވޯޓްދިނީ މިކަހަލަބަޔަކަށް ކަމެއް އޭރަކު ނޭގެ.\nއޮގަސްޓް 2, 2019 19:19\nކަލޭކިތައްމެ އަސަރެއްކުރިޔަސް މީހަގީގަތޭ ނޭގެދޯ ގިނަފަހަރު ހަމަޔަކު ނުހުންނާނެ..އަންނިބުންޏެއްނު އަބަދަކުހަމައިގެ ތިބޭނެކަމެއްނެތޭ އެބަސް އަހައިގެން އެގުރޫޕުގަ ތިއުޅެނީ ހަޖަމުކޮއްލާ...މިވެރިކަންވެސް ވެއްޓޭތޯ އަހަރެމެންގެ ދުވާއަކީ މިހާ ހަރާންކޯރު ކަމެއްނުކޮއް އެހެންމީހުންގެ ބޮލަށް ކަނޑާމީހުން ތިބޭނެކަމެއްނެތް..ވ ވެދުން ހަހަހަހަ\nއޮގަސްޓް 2, 2019 09:25\nޢިބޫ ހިންގި ޖަރީމަ ތަކައް އާ ބޮޅެއް.\nއޮގަސްޓް 2, 2019 09:39\nއަދީބު ފިލައިގެން އިންޑިއާއަށް ދިއުމަކީ ރާއްޖޭގެ\nސަރކާރު ރީއްޗަށް ފޭލްވެއްޖެކަމުގެ ސާފުސީދާ ހެއްކެކެވެ އެހެކަމުންމިހާރުން މިހާރަށްސަރުކާރާއި ކެބިނެޓް އިސްތިއުފާ ދިނުމަށް ގޮވާލަމެވެ ހަމަ އެއާއިއެކު ރާއްޖޭގައި ވަގުތީ ސަރުކާރެއް އެކުލަވާލައިރިޔާސީ އިންތިޚާބެއް ބޭއްވުމަށް ގޮވާލަމެވެ އަދިމިކަން ލަސް ނުކުރުމަށް ސަރުކާރަށް ގޮވާލަމެވެ.\nއޮގަސްޓް 2, 2019 10:10\nޢިބޫއަށް ޖަލުގޮޅި ހައްގުވެއްޖެ\nއޮގަސްޓް 2, 2019 10:20\nފުރްތައިން އަދީބަކީ މިހާރު ކުށްވެރިއެއް ނޫން. ދެވަނައީ ޢާއްމު ރައްޔިތުންގެ ޒާތީ ދިރިއުޅުމަށް ފާރަލުމަކީ ދައުލަރުގެ އެއްވެސް ބާރަކަށް ލިބިގެންވާ ހައްގެއް ނޫން. ތިންވަނައީ ސަރުކާރުން އަދީބުގެ ޕާސްޕޯޓް ހިފަހައްޓާފަވާތީ އޭނާއަށް އަދި ނުފިލިފަ އެހުރީ. އެހެންނޫންނަމަ މިއަދު ފިލައިގެންނެއް ނޫން، ފާޅުގަވެސް ދެވުނީސް.\nއޮގަސްޓް 2, 2019 10:25\nމިމީހުންނަށް ފުލް މެޖޯރިޓީ ދިނީ ލައްކަ މޮޅެއްވާނެކަމަށް، ވާނެ ހައެތި ވެފަ މިއޮތީ، ކުރީ ޒަމާނު ހަރު މީހުން ބުނާނެ، ފަހުޒަމާނަށް އައިސް ވެރިންގެ ބަލާވެރިކަން ބޮޑުވެގެން މީހުން ކަނޑަށް އެރޭނެ ވާހަކަ،\nއޮގަސްޓް 2, 2019 10:26\nލޮލް ވަގުން އަބަދުވެސް ފިލާނެ ދެންފިލާނީ ކާކުކަމެއް ނޭގޭ އެކަމަކު ކޮންމެ ވަގަކުނަމަވެސް ފިލާހުރިތަނަކުން ހޯދާނަން\nއޮގަސްޓް 2, 2019 10:36\nމަރުކޮމިޝަނައްވެސް ވީވަރަކީ 24 ގަޑިއިރުން ހޯދަން އުޅުނު ރިލްވާންގެ މަރުގެ ބަދަލްލުގަ ޖަލުގޮޅީގަ މަރުވި މީހެއްގެ މައްސަލަ ހޯދުނީ.. ކޮމަންޓް ކުރާ ކުދިންނޭ ދައްކަވަން ހުރިތަނެއް ދައްކަވާފަ ގެންދަވާނީ....\nއޮގަސްޓް 2, 2019 10:37\nފޮޓޯ އައް5ބޭފުލުންވެސް ވަރައް ފުރިހަމަ..\nއޮގަސްޓް 2, 2019 22:43\nފެންނާން އޮތް ހަގީގަތް: ފިލައިފި. މިހާރުހުރީ ބޭރު ގައުމެއްގަ. ދެން ކުރަންވީ ކަމަކީ ގައުމާއި ވަޠަނުގެ ހައްގުގައި އެންމެން މަޝްވަރާކުރުން. އެއްކޮޅު މީހުންނާއި އިދިކޮޅު މީހުން. ގައުމާއި ވަޠަނުގެ ހިމާޔަތަށްޓަކައި. ކޮންމެއަކަސް ދޫވެގެން ތިޔައުޅެނީ ވަރަށްވެސް ނުރައްކާތެރި މުޖުރިމެއް، ޓެރަރިސްޓެއް. މޮޔަވެފަހުރި މީހެއް.\nއޮގަސްޓް 2, 2019 10:42\nސަފީހުން (ދެއުޅިއެއް ނުވާ މީހުން) ބަސްބުނެ ސިޔާސަތު ކަނޑައަޅާ ހިސާބުގާތިބުމުން ނުވެނުދާނެ ގޮތް މިވަނީ ހަމަ ހިނިއަންނަނީ\nއޮގަސްޓް 2, 2019 10:50\nރާއްޖެ އުފެދިފައި އޮތްގޮތުން ސަރުކާރަށް ނޭނގި ކަނޑުމަގުން ފުރައިގެން ދިއުމަކީ އުނދަގޫ ކަމެއް ނޫން. ކޮންމެ ދިމާލަކުންވެސް އުޅަނދު ފަހަރު ކައިރި ކުރެވޭގޮތައް މިގައުމް މިއޮންނަނީ.\nއޮގަސްޓް 2, 2019 13:46\nކަލޯ ހޭބައްޔާ، ރީންދޫނޫން ވެރިކަމެއް މިތާ އޮތްނަމަ، ރީންދޫ ނޫން ވެރިޔަކު މިތާހުރިނަމަ ކަލޭގެ ތިކޮމެންޓް އަންނާނީ ތިއާ ދިމާ އިދިކޮޅަށް ކަން ހަމަ ޔަގީން ކަށަވަރު.\nއޮގަސްޓް 2, 2019 11:00\nރައީސް އިބޫގެ ސަރުކާރުގެ ކެބިނެޓް މެމްބަރުން އެއީ ސިމިލަރ ޓައިޕް އޮފް އެކްސްޕީރިއެންސް އެއް ނެތް މީހުން ކަން ރައީސް އިބޫ ދަންނަން އެބަޖެހެއޭ ...\nއޮގަސްޓް 2, 2019 11:03\nރައީސް އިބޫގެ ސަރުކާރަށް ފުރަތަމަ9މަސް ދުވަހު ބޭސިކް ޑިޒަައިން ސްޓަޑީ އެއް ނެހެދުނޭ ...\nއޮގަސްޓް 2, 2019 11:09\nރައީސް އިބޫގެ ސަރުކާރުން ސީދާ ރައްޔިތުންނާއި ގުޅުން ހުރި އެއްވެސް ކަމެއް ގައި ރައްޔިތުން އެދޭ މިންވަރަށް ކިއެއްކުރަން އެއިން އެއްވެސް ކަމެއްގައި އަތް ވެސް ނުލައޭ ...\nއޮގަސްޓް 2, 2019 11:43\nމިސަރުކާރުން ފެށުނިއްސުރެ މަސައަކަތް ކުރަމުން ގެންދަނީ އިންޑިޔާސިފައިން މިގައުމައް އިތުރުކުރެވޭތޯ މިކަމާގުޅުވާފަ ރާއްޖެ ބެލެހެއްޓުމުގެ ނަމުގަ އިތުރު އިންޑިޔާސިފައިން ރާއްޖެއައުމައް ހުއްދަ ދިނުމަކީ ޕްލޭން އެއްކަމުގަ ވެދާނެ.\nއޮގަސްޓް 2, 2019 12:19\nއަދީބު އަކީ އަދި ކުއްވެރިއެއްނޫން. ތުހުމަތު ކުރަނީ. ފިލުވީ ޔާމީން ގެ ލަފަޔަށް.. އިންސާފު އަރާހަމަކުރަން ވަރަށް ގާތްވެއްޖެ. ރޭގަ ނުވިއެއްނު އަތަށް ގޮވީ،، ޕުލޭން ފެއިލް ވީ... ދީދީ ވެސް މިކަމުގަ ފެއިލް ވެއްޖެ. ކޯޓުތައް އިސްލާހުވާތަން ފެނި ސަލާމަތްނުވާނެކަން ކަށަވަރު ވީމަ ވާނެ ގޮތް. އަދީބު ޔާމީން އަދަބު ލިބޭނެ.\nއޮގަސްޓް 2, 2019 16:42\nމޑޕގެ މީހެއް ވިއްޔާ ވިސްނުން ހުންނާނީ ތިހެން. ރޭގަ އަތަށްގޮވީ ކޮންކަމެއްބާ؟ އަދީބު ފިލުވީ ރޔާމީން ކަމަށްވަންޏާ އަހަރެން ބުނަންއޮތީ ސާބަހޭ ރައީސޭ ތިއީ ގަޓް ރައީސެކޭ.މިސަރުކާރު ހުރިހާ ބާރަކާ އާރެއޮވެ ވެރިކަމުގެ އެއްވެސް ބާރެނެތް އާއްމު ފަރުދަކަށް ގައުމަކަށްވުރެ ބާރުގަދަވީ.. ދެރަކަމެއްގެ ޒިންމާ ނަގަން ކެރޭހާ ހިއްވަރެ މޑޕގަ ނުހުންނާނެ.. ރޔާމީންގެ ތަފާތަކީ ކުށެއް ކުރެވިނަސް މައާފަށް އެދޭހާ ހިއްވަރު ހުންނަކަން.. ކުއް ގަބޫލުކުރާކަން.. މޑޕގެ ދެ ވެރިންގެވެސް ކުއް ގަބޫލު ކުރުމުގެ ހިއްވަރެނެތް.. ވަގަށް ކޮއްމެ ކަމެކުރާނީ އެހެންމީހުންގެ ބޮލުގަ އިލްޒާމުއަޅުވާނީ.. ބުދު ބަހައްޓާފަ އިލްޒާމު އެޅުވީ އައްޑޫ މޭޔަރުގެ ބޮލުގަ..\nއޮގަސްޓް 2, 2019 12:22\nއަޑުއެއްސެވިންތޯ ގެއްލިގެން ފުލުހުން ހޯދަމުންދިޔަ ފްރާންސްގެ އަންހެނަކު އެއްވެސް އިދާރާއަކަށް އެނގިނުލާ ރާއްޖެއައި ބޭރުގެޔޮޓަކަށް އަރައިގެން ފިލައިގެން ދިޔަކަން. އެއީވެސް މަރުގެމައްސަލައެއްގައި ދައުވާ އުފުލިފައިވާ މީހެއް. އެކަންވެސްޒިންމާވާނެ އެއްވެސްފަރާތެއް އަދާހަމައަށްވެސް ނެތް.\nއޮގަސްޓް 2, 2019 12:50\nލިޔުންތެރިންނާ ކިޔުންތެރިންނާ ބެލުންތެރިން ނިކަން ރަގަޅަށް ވިސްނާ... މިއީ ދެވަނަ ނޮވެމްބަރު3 އަތުވެދާނެ ކަމުގެ އިންޒާރެ.. ބޭރު ކުލީ ޖަމާއަތަކުން މިގައުމާ ދިމާކުރިމުން މިގައުމުގެ ސަރުކާރުން އެހީއަށް ގޮވާނީ އިންޑިޔާއަށް އެމީހުން އެހީވުމުގެ ނަމުގަ އަންނާނެ މައްސަލަ އަޅުވާނީ އަދީބު ފޮނުވި ޖަމާއަތަކާ.. އަދީބަކީ ނުރައްކާ މާފިޔާގެ މީހެއް އޭނަ ހަމަ ހަގީގަތުގަވެސް މިފަދަ ކަމެކުރުމަކީ އެކަށީގެންވާ ކަމެއް އަދި ނުކުރިނަމަވެސް އޭނަޔާ ގުޅުވުމަކީވެސް އެކަށީގެންވާކަމެ.. އިންޑިޔާއިން ގަދަކަމުން މިތަނަށް އެރީއޭ ނުބުނެވޭގޮތަށް އަހަރެމެން އެދިގިން އެމީހުން އައިކަށް ތާރީހު ލިޔެލުމަށް އެމީހުން އަބުރާ ފޮނުވާލުމަކީ ވާނެކެނޫން މިފަހަރު.. ވިސްނާ މިއީ ނުވެ ނުދާނެކަމެ.. ސިޔާސީ ކަންތަކާ ވިސްނާމީހަކުނަމަ ވިސްނާ މިކަން ވުމަކީ ގާތްކަމެ.. ރޔާމީނާ މިސަރުކާރުން މިހެން ހިފަހިފާ ތިބެ މިގޮތަށް ކަންވުމަކީ ނުވާނެކަމެނޫން.. މޑޕ500އަހަރަށް ވެރިކުގަ ތިބުމުގެ ބޮޑު ޕްލޭން ވަރަށް ނުރައްކާ.. އިސްލާމުން ނައްތާލަން ޔަހޫދީ ފައްޅިތަކުން ވިސްނާ ވިސްނުމާ އެއްގޮތް މޑޕ ގެ ވުސްނުން..\nއޮގަސްޓް 2, 2019 13:38\nރިސްވަތޭ... ގަންޖާތައް އަތްޖަހޭ އޮހޭ ހޮއް ހޮއް ބަލަ ދެން އަތްޖަހާ\nއޮގަސްޓް 2, 2019 14:31\nއޮގަސްޓް 2, 2019 14:41\nރައީސް އިބޫގެ ސަރުކާރު ނުހިނގައޭ ނުހިނގައޭ ނުހުންނާނެއޭ...\nއޮގަސްޓް 2, 2019 14:47\nއެއޮތީ މެޖޯރިޓީދީފަ. ޜެޔާދުވާލު ނުނިދާ ދޭހާ އަތްވެއްގާ ވޯޓްލާ ހިތުންތިބެ.އެވަރުންނުވެގެން ވޯޓުން މަކަރު. ދެންއޮތީ ދަސްހުރި އެއްޗެއް ކިޔަވަގެން ތިބުން. ޕޯޗުގީޒުންވެސް މިގައުމުގަ ވެރިކަން ކުރި. ކަރަށް ރާއަޅަން އުޅުނުހިސާބުން ހޭވެރިކަންވީ. ޜާއަޅަންޏާ އެބޯހިތުން ގިނަމީހުން މިހާރު ތިބީ. ގައުމުގައި ހުރި މައްސަލަތަށް ހައްލު ކުރަން ވެރޔަކު އުޅެން ފެށީމާ އެކަމެއްވެސް ކަމަކު ނުދިޔަ. އަހަރުމެންނަށް ކޮން އިރަކުން ހެޔޮވިސްނޭނީ\nއޮގަސްޓް 2, 2019 14:48\nރައީސް އިބޫ އިސްވެ ހުރެ ރައީސް އޮފީހުން ކުުރާ ކަމަކީ އެއީ ގެނެސްފާނެ ރާއްޖެތެރޭ ކައުންސިލަރުން ތައް ބޮޑެތި ޚަރަދުކޮށްގެން ރައީސް އޮފީހަށް ދެން އެމެންނާއި އެކު ފޮޓޯ ޝޫޓް އައުޓެއް ހަދާ ފައި އެމެން ފޮނުވާލާނެއޭ ރައީސް\nއޮގަސްޓް 2, 2019 17:09\nކީރިތި ރަސޫލާ ދުޢާދެއްވިފަދަ ބޭފުޅުން ވެރިކަމުގައި ތިބޭއިރު މިކަހަލަ ނޭއްގާނީ ކަންތައް ހިނގާނޭހެއްޔެވެ؟ އިލްޔާސް ޙުސައިން މި ސުވާލަށް ޖަވާބު ދީބަލާށެވެ. ސަރުކާރުން ހިންގާ އެންމެހައި ޖަރީމާތަކަށް ދީނީގޮތުންނާ ޤަވްމީގޮތުން ފާޑުކިޔާ ތިބީ ބުނާއަޑު އިވެނީ ދެމީހެކެވެ. އެއީ އިލްޔާސްހުސައިންއާ ޢިމްރާން ޢަބްދުﷲއެވެ. މިއަދު މި ދެމީހުންވެސް އެތިބީ ރުފިޔާ ބަންޑަލިތަކުން އަނގަފަހަފައެވެ.. ހެޔޮ ވެރިކަމެއް ގެންނާށޭކިޔައި އެއްބަފާ ކޮއްކޮގެ ވެރިކަން ޢަދުއްވުންނަށް ފޭރިގަނެދިން މައުމޫނާއި އޭނާގެ އައުވާނުން ކޮބައި ހެއްޔެވެ؟\nއޮގަސްޓް 2, 2019 17:46\nޙެހެ ކިޔާ ކިޔާ ބުނަން އުޅޭ އެއްޗެއް ސާފެއް ނުވި\nދަންނަވަން މި އުޅެނީ ކޮން އެއާލައިނަކުން ތޯ އަދީބު ފުރީ\nޙަމަ ގައިމް ޕާސްޕޯޓެއް އަދީބު އަތަކު ނޯން ނާނެ\nބުނެލަން ބޭނުން ވަނީ އެއީ ސަލާމަތީ މައްސަލައެއް\nނޫން މަތިން ދާ ބޯޓްގެ ފޮރުޅު ލާ ތަނުތެރޭގަވެސް މީހުން ވަދެގެން އެބަ ދަތުރު ކުރޭ\nއޮގަސްޓް 2, 2019 17:54\nއެއީ މައްސައެއް ނޫން.ރާއްޖޭގަ މައްސަލަޔަކީ ޓެކްސީ މައްސަލަ.އަދި ރާއްޖޭގަ އޮންނާނީ ޓްރާންސްޕަޯރޓް މިނިސްޓްރީ އެކަނި.\nއޮގަސްޓް 2, 2019 19:20\nރައީސް ސޯލިހު ހަމަމިހާރު ހައްޔަރުކުރުމަށް ސަލާމަތީ ބާރުތަކަށް ގޮވާލަން ކުއްވެރިޔަކު ޓަގެއގައި ފިލާއިގެން ދިއުމަކީ ބަލައިގަނެވޭނެ ކަމެއްނޫން.\nއޮގަސްޓް 2, 2019 20:00\nއަދީބުގެ މައްސަލަ ދެން ކުރިޔަށްދާނީ އިންޑިޔާގަ އަދި އެމައްސަލައިގެ ތެރެއިން ކުރީގެ ރައީސް ޔާމީނުވެސް އިންޑިޔާއަށް ގެންދާނެ.މިފަހުން ދެގައުމުންވި އެއްބަސްވުމުގެ ދަށުން މީކީ ނުކުރެވޭނެ ކަމެއްނޫން.ކަންނެލި އޮޑީގެ ލާރިކޮޅު ހިފައިގެން އެކަކު މިހާރުއެހުރީ ހައްޖައްގޮސް އަނެކަކު އަމާކިއްލިތެޅި ލާރިކޮޅުން އެހުރީ ހައްޖައްގޮސް އެހެންވީމަ މިދެމީހުން މިތިބީ މިކަންރާވާފަ ފިލައިގެންގޮސްފަ.\nއޮގަސްޓް 2, 2019 23:47\nމުޅި ސަލާމަތީ ހިދުމަތްތައް އޮތީ ޔާމީނު ފެލްކޮއްލާފައި.. މުޅި ގައުމުގެ މާލިއްޔަތު ދިރުވާލާފައި.. މުއައްސަސާތައް ހަމައަކަށް އަޅުވަން ދުވަސްކޮޅެއް ނަގާނެ.. އަދީބު ހައްޔަރު ކުރާއިރަށްވެސް ފޭސްބުކް ޕްރޮފައިލް ޕިކް ކަޅު ކުރާ ފުލުހުން އުޅޭނެ.. އެބައިގަނޑު ބޭރުކޮއްގެން ރައްޔިތުން ހޮވި ސަރުކާރަށް ހިންދަމާލެވޭނީ\nއޮގަސްޓް 7, 2019 11:07\nތިޔައީ މަގާމާ ހަވާލުވީއިރުވެސް ފެއިލްވެފަ ތިބިބައެއް މަށަށްދެރައީ ބަޔަކު ހޭބަލިވެގެން ވޯޓުލީމަ ތިޔަަސޯލިހަށް..ދެންތިބޭ އަތްޖަހަން ދެން އަތްޖަހާ..ކޮއްލާކަންތަކުން ތިޔާދަނީ ސިއްސައިގެން ފުރަތަމަ ލުތުފީ ދެންއަދީބު ދެންކާކުބާ ކޮންކަމެއްބާ؟ ތިހެންތިކަން ކުރަންވެގެން ފާޑެއްގެ އެއްޗެކޭކިޔާމީހަކަު ގެނެސްގެން ކޮއްމެބެސް އެއްޗެއްހަދާފަ ސޮއިކުރީ ތިކުޅިކުޅެއްވެގެން ކުރިކަމެއް އެއީ..ތާހިރެއްނު ކޮބާއަދީބުކޭކަމަށް ތިޔަބުނާލާރިތައް ހޭބަލިވެގެން އަދިވެސް ޔާމީނުފަހަތުން..ޔާމީނު ގިރައގެން ބޮއެބަލަ


Adhurey eve. Male' City "Muizzuvaan" dhookohlan...\nރިޕޯޓު - ކައުންސިލް އިންތިހާބު/ މާލެ ސިޓީ\nއަދުރޭ އެވެ. މާލެ ސިޓީ "މުއިއްޒުވާން" ދޫކޮށްލަން ހެޔޮވާނެތޯ!\nމުއިއްޒަކީ ވެރިކަމަށް އަރާވަޑައިގެންނެވި ވަހީދުގެ ސަރުކާރުން ފެށިގެން ކުރީގެ ރައީސް ޔާމީންގެ ވެރިކަމުގައިވެސް ހައުންސިންގ މިނިސްޓަރުގެ މަގާމުގައި ހުންނެވި ބޭފުޅެއް\nކުރީގެ ސަރުކަރުތަކުގައި7އަހަރު މާލެ ސިޓީގެ މައްސަލަތައް ހައްލު ކުރުމަށް ނުކުރެއްވި ކަމެއް، މިހާރު ވަކި ކުރެވޭނެކަމާމެދު ސުވާލު އުފެދޭ\nއަދުރޭ ވިދާޅުވަނީ މާލެ ސިޓީ "މުއިއްޒުކުރަންޖެހޭ" ކަމަށް\nކ. މާލެ 13 ފެބުރުއަރީ 2020 | ބުރާސްފަތި 17:13 4,265\nއިދިކޮޅު ޕީޕީއެމް-ޕީއެންސީ ކޯލިޝަންގެ ހިންގެވުމުގައި އިސްކޮށްއުޅުއްވާ އަބްދުއްރަހީމް އަބްދުﷲ އާއި ކުރީގެ ހައުސިންގ މިނިސްޓަރު ޑރ. މުހައްމަދު މުއިއްޒު - ޓްވިޓަރ\nއަންނަ އޭޕްރީލް މަހުގެ ހަތަރު ވަނަ ދުވަހު ލާކަރުކަޒީ ގާނޫނުގެ ދަށުން ބޭއްވި ކައުންސިލްތަކުގެ އިންތިހާބުގެ ހަތަރުވަނަ އިންތިހާބު ބޭއްވުމުގެ ތައްޔާރީތައް އިލެކްޝަންސް ކޮމިޝަނުން ވަމުންދާއިރު، ސިޔާސީ ޕާޓީތަކުންވެސް އެޕާޓީތަކުން ނެރެނެ ކެނޑިޑޭޓުން ކަނޑައެޅުމުގެ މަސައްކަތް ދަނީ ކުރަމުން ނެވެ.\nރައީސުލްޖުމްހޫރިއްޔާގެ ރިޔާސީ ވައުދުފުޅާއި، ސަރުކާރު ކޯލިޝަންގެ މައިޕާޓީ އެމްޑީޕީގެ "އެޖެންޑާ 19"ގެ ވައުދާއެއްގޮތަށް ވަރަށް ފުރިހަމަކޮށް، ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުުން ހިންގުމުގެ ގާނޫނަށް ބޮޑެތި އިސްލާހުތަކެއް ގެނައުމަށްފަހު، އެވަނީ އެގާނޫނަށް އަމަލު ކުރަންފަށާފަ އެެވެ. ސަރުކާރާއި އެމްޑީޕީން ވައުދުވި ގޮތަށް، ރައްޔިތުން ބާރުވެރިކުރުމަށާއި އަންހެނުން ބާރު ވެރިކުރުމަށް ގާނޫނަށް ގެނެސްފައިވާ އިސްލާހުތަކަކީ އޭގެ ކްރިޑިޓް އިތުރު އެއްވެސް ބަޔަކަށް ނެނގޭނެ ކަމެއް ނޫނެވެ. އެއީ ސީދާ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުއާއި އެމްޑީޕީގެ ޕާލަމެންޓްރީ ގްރޫޕްގެ ނިންމުމެކެވެ.\nއެ ނިންމުމާއެކު އެގާނޫނުގެ ދަށުން، ރަށު ތަރައްގީއަށް ރައްޔިތުންގެ ބާރުވެރިކަމާއި އަންހެނުންގެ ބައިވެރިވުން އިންތިހާއަށް ލިބިގެންދާއިރު، މަލީ ބާރުވެރިކަންވެސް މިވަނީ ލިބިފަ އެވެ. ރަށުގެ އިހުތިޞާޞްގެ ތެރޭގައި ހިމެނޭ ބިންބިމާ ގުޅޭ ކަންކަންމާއި އިގްތިޞާދީ އަދި އިޖުތިމާއީ ހަރަކާތް ހިންގުމަށް ކައުންސިލްތަކަށް ވަނީ ފުޅާދާއިރާއެއްގައި ހުޅުވާލެވިފަ އެވެ. ބޭނުންވަނީ އިހުލާސްތެރިކަމާއެކު ރަށުގެ ތަރައްގީއަށް މަސައްކަތް ކޮށްދޭނެ ހީވާގި ކައުންސިލުންނާއި އަންހެނުންގެ ތަރައްގީއަށް މަސައްކަތް ކުރާނެ، ހީވާގި ކަނބަލުންނެވެ.\nލޯކަލް ކައުންސިލް އިންތިހާބުގައި އެންމެ ވާދަވެރި އެއްދާއިރާއަކީ މާލެ ސިޓީ އެވެ. އަދި ހާއްސަކޮށް މާލެ ސިޓީގެ މޭޔަރުގެ މަގާމަކީ އާދައިގެން މަގާމެއް ނޫނެވެ. މުޅި ދުނިޔޭގައި ވެސް އެންމެ ދުވަސްވީ ވެރިކަން ކުރާ ރަށް، މާލެ އަކީ މިހާރު ރާއްޖޭގެ އެންމެ މުހިއްމު ސިޓީ އެވެ. އިންތިހާބުތަކުގައި ވާދަވެރިކަން ވެސް އެންމެ ބޮޑީ މާލެ ސިޓީގަ އެވެ.\nމާލެ ސިޓީ މޭޔަރުކަމަށް ވާދަކުރަން ސަރުކާރުން ހިންގާ މައިޕާޓީ އެމްޑީޕީގެ ޓިކެޓް ލިބިލައްވާފައި ވަނީ އެމްޑީޕީގެ ޖެނަރަލް ސެކެޓަރީ އަނަސް އަބްދުއްސައްތާރު އަށެވެ. އަނަސް އަކީ އަޅުގަނޑުވެސް ދަންނަ، ކުޅަދާނަ ގާނޫނީ ވަކީލެކެވެ. އަނަސްގެ ހުރި ލީޑަރޝިޕްގެ ކުޅަދާނަކަން އަޅުގަނޑު މި ރިޕޯޓްގައި ނުހިމަނާ ދޫކޮށް މިލަނީ، މިރިޕޯޓްގެ އަސްލު މައުޟޫއަށް އަލިއަޅުވާލުމުގެ ގޮތުންނެވެ.\nއެމްޑީޕީން އެޕާޓީގެ ޕްރައިމަރީ ބާއްވައި، ކައުންސިލްތަކުގެ އިންތިހާބުގައި ވާދަކުރާނެ ކެންޑިޑޭޓުން ކަނޑައާފައިވާއިރު، އިދިކޮޅު ޕީޕީއެމް-ޕީއެންސީއަށް ޕްރައިމަރީ ބޭއްވީ މިދިޔަ ހަފްތާ ބަންދުގަ އެވެ. އިދިކޮޅު ޕްރައިމަރީ ބޭއްވިއިރު ވޯޓުލުން ކުރިއަށް ގެންގޮސްފައިވަނީ 42 ރަށެއްގައި ކަމަށް ވެއެވެ.\n187 ރަށް ރާއްޖޭގައި އޮންނައިރު 42 ރަށެއްގައި ވޯޓުލުން ކުރިއަށް ގެންދެވުމުންވެސް އިދިކޮޅު ކޯލިޝަނުން ބުނަނީ، ސަރުކާރު ސިއްސައިގެންދާވަރުގެ ނަތީޖާއެއް ނެރޭނެ ކަމަށެވެ. އެއީ ތެދަކަށްވެސް ވެދާނެ އެވެ. މިހާރުވެސް އެވަނީ ސަރުކާރު ސިއްސުވާލާފަތާއެވެ. ރާއްޖޭގެ މީހުން ދިރިއުޅޭ 187 ރަށުގެ ތެރެއިން ޕްރައިމަރީއެއް ބާއްވާލެވުނީ އެންމެ 42 ރަށުގަތާ އެވެ.\nގިނަ ރަށްރަށުގައި ޕްރައިމަރީ ބާއްވާފައި ނުވާއިރު، ރަށްރަށުގެ ރަށު ކައުންސިލްތަކަށް ނެރޭނެ ކެންޑިޑޭޓުން ނޭނގިގެން އުޅޭ ރަށްރަށްވެސް ގިނަ އެވެ. ލީޑަރޝިޕްގެ ބޭފުޅުންނާއި ރަށްރަށުގައި ތިއްބެވި ޕާޓީގެ މެމްބަރުންނާ "ޗެނަލް" ދިމަލެއް ނުވެއެވެ. އެހެންވީމާ އަދި ލޯކަލް ކައުންސިލްތަކުގެ އިންތިހާބުގައި ސަރުކާރަށް އަންނަ ސިހުން ބޮޑުވާނެތާ އެވެ.\nދެން އޮތީ އިދިކޮޅު ކޯލިޝަން މިހާރު ހިންގަވަމުން ގެންދަވާ، އަދުރޭ ވާހަކަ އެވެ. އަދުރޭއަކީ ހަގީގަތުގައި ވަރަށް ގޮތުގައި ހުންނަވާ ބޭފުޅެކެވެ. އަދުރޭ ވިދާޅުވަނީ، ރައީސް ޔާމީން ވެރިކަމުގައި ނެތް ކަމުގެ ހިތް ދަތިކަން ޤައުމަށް އިހުސާސްވާ ކަމަށާއި، ކޮންމެ ގޮތެއް ހަދައިންގެންވެސް ވެރިކަމަށް ޔާމީން ގެންނަން ޤައުމު މިއަދު ގޮވަމުންދާ ކަމަށެވެ. އަދުރޭ ވިދާޅުވަނީ ދިވެހި ރައްޔިތުންނަކީ އެހާ ހިތްބަލި ބައެއް ނޫން ކަމަށާއި ބަނޑަށް ޖެހޭއިރު ދިވެހި ރައްޔިތުން ބަލަހައްޓައިގެން ނުތިބޭނެ ކަމަށެވެ. އަދުރޭ އެ ވިދާޅުވާގޮތަށް ދިވެހި ރައްޔިތުންނަކީ ބަޔަކު މީހުން އައިސް ދައުލަތް ލޫޓުވާލާތަން ބަލަންވެސް ތިބޭނެ ބައެއް ނޫންކަން ނިމިދިޔަ ރިޔާސީ އިންތިހާބުގެ ނަތީޖާއިން އޮންނާނީ ފެނިފައެވެ.\nއަދުރޭ ވިދާޅުވަނީ، ލޯކަލް ކައުންސިލްތަކުގެ އިންތިޚާބަކީ ނުރައްކާތެރި ބިރުވެރި އިންތިޚާބެއް ކަމަށެވެ. އަދި މި އިންތިޚާބަކީ ރާއްޖެ މިނިވަން ކަންމަތީ އޮންނާނީތޯ ނުވަތަ އަޅުވެތި ކަމަށްދާނީތޯ ބަލަން ބޭއްވޭ އިންތިޚާބެއް ކަމަށެވެ.\nއަދުރޭ އެވެ. ދިވެހިރާއްޖޭގައި ނުރައްކާތެރި އެތައްކަމެއް ހިންގައިފި އެވެ. އިދިކޮޅު ހުރިހާ ސިޔާސީ ލީޑަރުން ޖަލަށްލި ވެރިއެއްވެސް ދިވެހިރައްޔިތުން ދެކެފި އެވެ. ވެރިކަމުގެ ފަސް އަހަރުގެ ދައުރު ނިންމާލީ ދެފަހަރެއްގައި މަތިން ކުއްލި ނުރައްކަލުގެ ހާލަތު އިއުލާންކޮށް، ގައުމު ނުރައްކަލުގައި ބާއްވައިގެން ނެވެ.\nދައުލަތުގެ އަނެއް ދެ ބާރު ކަމަށްވާ ރައްޔިތުންގެ މަޖިލީހާއި ސުޕްރީމް ކޯޓަށް ހަދާލިގޮތް ފޮތް ލިޔުންތެރިން ފޮތެއްގައި ގޮތުގައި އެވާހަކަތައް ލިޔަންވެސް ރަނގަޅެވެ. ދިވެހި ތާރީހަށްޓަކަ އެވެ. ނުލަފާ ވެރިއެއްގެ ނުލަފާކަން ދިވެހިރައްޔިތުންނަށް ދައްކާލި ގޮތުގެ ވާހަކަތަކަކީ ލިޔެވުފައި ހުންނަންޖެހޭ ވާހަކަތަކެކެވެ.\nމިފަހުން އަދުރޭ ވިދާޅުވީ، މާލޭ ސިޓީގެ މޭޔަރުގެ އިންތިހާބު ކާމިޔާބި ކުރައްވާނީ އިދިކޮޅު ޕީޕީއެމް ކޯލިޝަނުން ކަމަށެވެ. އަދި ކެންޑިޑޭޓެއްގެ ގޮތުގައި ނިކުންނަވާނީ ކުރީގެ ރައީސް މުހައްމަދު ނަޝީދުގެ ވެރިކަން ބަޣާވާތަކުން ވައްޓަލުމަށްފަހު، ވެރިކަމަށް އަރާވަޑައިގެންނެވި، ޑރ. މުހައްމަދު ވަހީދު ހަސަންމަނިކުގެ ސަރުކާރުން ފެށިގެން، ކުރީގެ ރައީސް ޔާމީންގެ ވެރިކަން ނިމެންދެން ހައުސިންގ މިނިސްޓަރު ކަމުގެ މަގާމުގައި ހުންނެވި ޑރ. މުހައްމަދު މުއިއްޒު ކަމަށެވެ.\nމާލޭގެ މޭޔަރުކަން ރަސްމީކޮށް، މުއިއްޒު އިއުލާން ނުކުރެއްވިޔަސް، އަދުރޭ ވަނީ މާލޭގެ މޭޔަރު ކަމަށް މުއިއްޒު ކުރިމަތިލައްވާނެ ކަމަށް ވިދާޅުވެފަ އެވެ. އަދި އެ މަގާމަށް މުއިއްޒު ނިކުންނަވާނީ "މާލެ މުއިއްޒު" ކުރުމުގެ ޝިއާރުގެ ދަށުން ކަމަށެވެ. މުއިއްޒު އެ މަގާމަށް ކުރިމަތި ލައްވާކަން އިއުލާނު ކުރައްވަމުން އަދުރޭ ވިދާޅުވެފައިވަނީ އަންނަ ލޯކަލް ކައުންސިލް އިންތިހާބުގައި ކޮންމެހެން ވެސް މާލެ "މުއިއްޒު" ކުރަން ޖެހޭ ކަމަށެވެ.\nއަދުރޭ އެގޮތަށް ވިދާޅުވިއެއްކަމަކު، މާލޭގެ ދިރިއުޅޭ ރައްޔިތުން "މާލެ މުއިއްޒުކުރަން" ބޭނުންވާނެ ހެނެއް ހިޔެއް ނުވެއެވެ. އެއީ ދިވެހި ރައްޔިތުން މިހާރު "މުއިއްޒުވުން" މާނަ ކުރަމުންދަނީ، އެއްކަމެއް ދެވަނަ ފަހަރަށް ކުރަންޖޭހޭ ގޮތަށް ކަންކަން ކުރާ ކުރުމަށެވެ. އޭގެ އެންމެބޮޑު އެއްމިސާލަކީ، މާލޭގެ މަގުތައް ހެދުމަށް މުއިއްޒު ހިންގެވި މަޝްރޫއު އެވެ. މާ ފެންވަރުރަނގަޅުކޮށް، މާލޭގެ މަގުތަށް ހަދަނީއޭ ވިދާޅުވެ، މަގުތަކުގައި ހުރި ގައުތަކުގެ ހިރަފުސް ފޮޅާލުމަށްފަހު، އަނެއްކާވެސް އެތުރީ ހަމަ އެ ގައުތަކެވެ. އަދި މާލޭގެ މަގުތުގައި ފެންބޮޑުވުން މިހާރު ދިވެހިން ހަނދާންނެތިއްޖެ ކަމަށް މުއިއްޒު ވިދާޅުވިއިރު، މިހާރުވެސް މާލެއަށް ވާރޭ ވެހިލާއިރަށް، މީހުން ބުނެއުޅެނީ މަގުތައް "މުއިއްޒުވެއްޖެ" ކަމަށެވެ.\nއެހެންކަމުން މާލެ ސިޓީ "މުއިއްޒުކުރަން" ނުކުންނަ ވާހަކަ އަދުރޭ ވިދާޅުވި ނިޔަތާމެދު ސުވާލު އުފެދޭ ނޫންތޯ އެވެ. މާލެއަށް ދިމާވެފައިވާ މައްސަލަތައް ހައްލުކުރަން، ވޭތުވެދިޔަ7އަހަރު ހަވާލުވެ ހުންނެވި ކުރީ ސަރުކާރުތަކުގެ ވަޒީރެއްގެ ހައިސިއްޔަތުން މުއިއްޒުއަށް ނުކުރެވުނު ކަމެއް މާލެ ސިޓީގެ މޭޔަރުގެ ފަސް އަހަރުގެ ދައުރުގައި ކުރެވޭނެތޯ އެވެ. އޭރު ނުކުރެވުނުކަމެއް މިހާރު އަމުދުން ކުރެއްވޭނެ ކަމަށް ގަބޫލުކުރާނީ ފަހެ ކާކުތޯ އެވެ. އެހެންވީމާ، މާލެ ސިޓީ "މުއިއްޒުކުރަން" ދޫކޮށްލަން ހެޔޮވާނެތޯ އެވެ.


BREAKING: Fiyoree ge engine geygai roave meehaku maruvejje | Mihaaru\nޚަބަރު / ގދ. ފިޔޯރީ\nގދ. ފިޔޯރީ އިންޖީނުގޭގައި ހިނގި އަލިފާނުގެ ހާދިސާގައި ބައެއް އެއްޗެހި އަނދާފައި: ރަށުގައި މިވަގުތު ކަރަންޓެއް ވެސް ނެތް --ފޮޓޯ/ސޯޝަލް މީޑިއާ\n21 އެޕްރީލް 2017 - 14:03\nމިއަދުގެ ހުކުރު ނަމާދުގެ ވަގުތު ހިނގި މި ހާދިސާގައި މަރުވީ އިންޖީނުގޭގެ ޓެކްނީޝަނެއްގެ ގޮތުގައި މަސައްކަތް ކުރަމުން އައި އުމުރުން 26 އަހަރުގެ ނާޒިދު އަބްދުﷲ އެވެ. އިންޖީނުގޭގައި ރޯވިއިރު އެތަނުގައި އެވަގުތު ހުރީ އޭނާ އެކަނި ކަމަށް ވެ އެވެ.\nފިޔޯރީގެ އިންޖީނުގޭގައި ރޯވެ ހިނގި އަލިފާނުގެ ހާދިސާގައި މަރުވި ނާޒިދު އަބްދުﷲ.\n"އަޅުގަނޑުމެން ވަދެ ބެލިއިރު މުޅި މީހާ އޮތީ އަނދާފައި. އޭނާ އޮތީ އިންޖީނު ކައިރި އަށް ވެއްޓިފައި،" ފިޔޯރީގެ ކައުންސިލް މެމްބަރު ސައީދު މުހައްމަދު ވިދާޅުވި އެވެ\nއޭނާ ވިދާޅުވީ ހުކުރު ނަމާދު ނިމެން އުޅެނިކޮށް، އިންޖީނުގެ އިން ބާރު އަޑެއް އިވުނު ކަމަށެވެ.\nފިޔޯރީގެ އިންޖީނުގޭގައި މިއަދު ހިނގި އަލިފާނުގެ ހާދިސާގައި ތަނަށް ބޮޑެތި ގެއްލުންތަކެއް ލިބިފައި --ފޮޓޯ/ސޯޝަލް މީޑިއާ\n"އިންޖީނުގޭގައި ރޯވެގެން އުޅޭކަން އެނގުނީ ނަމާދުން ފޭބުމުން. ނަމާދުން ފޭބި ގޮތަށް ގޮސް ވަރަށް އަވަހަށް އަލިފާންގަނޑު ނިއްވާލައިފި،" ސައީދު ވިދާޅުވި އެވެ.\nމިހާރު އެ ރަށުން ވަނީ ކަރަންޓް ވެސް ކެނޑިފަ އެވެ.\nމަރުވި ނާޒިދު އިންޖީނުގޭގައި މަސައްކަތްކުރާތާ މިހާރު ތިން އަހަރު ވެއްޖެ އެވެ.\nސައީދު ވިދާޅުވީ އިންޖީނުގޭގައި ހުރި ހަމައެކަނި ޖަނަރޭޓަރު މުޅިން ހަލާކުވުމުން ރަށަށް ކަރަންޓް ދޭނެ ގޮތެއް އަދި އެނގިވަޑައިނުގަންނަވާ ކަމަށެވެ.\nއެކަމަކު އިންޖީނުގެ ހިންގަމުން އަންނަ ފެނަކަ އިން ކުރި ޓްވީޓެއްގައި ބުނީ އިރުއޮއްސުމުގެ ކުރިން ކަރަންޓް ދެވޭތޯ މަސައްކަތް ކުރަމުން އަންނަ ކަމަށެވެ.\n"ތަހުގީގުކުރަން ފުލުހުން ވަނީ އިންޖީނުގޭ ސަރަހައްދު ބަންދުކޮށްފައި،" ސައީދު ވިދާޅުވި އެވެ.\nމި ހާދިސާ ހިނގި ސަބަބު އަދި ނޭނގުނު ނަމަވެސް ކައުންސިލުން ލަފާކުރަނީ ބެޓެރި ސެޓް ގޮވުން ސަބަބަކަށް ވެދާނެ ކަމަށެވެ.\nއަލިފާނުގެ ހާދިސާ ގދ. ފިޔޯރީ ގދ. އަތޮޅު އެކްސިޑެންޓް ފަޔާ އެންޑް ރެސްކިއު ރާއްޖޭގެ ރަށްތައް\n43 ކޮމެންޓް, 188 ރިއެކްޝަންސް\nމިއީ ހިތާމަވެރި ހާދިސާއެއް! މަރްހޫމްގެ ފުރާނައަށް ސުވަރުގޭގެ ދާއިމީ ނިއުމަތް މިންވަރުކުރައްވާށި! މުއަޒިފެއްގެ ފުރާނަ ގެއްލި ރަށެއް އަދިރީގައި އޮތް ރިރު ފެނަކާގެ އެންމެ އިސް މެނެޖްމަންޓް މިހާރު ތިބީ ފިއޯރީގައި ކަމަށް ހީކުރަން!\nރާއްޖެތެރޭ ހުންނަނީ 200 ވަރަކަށް ގެ، ދެން ބޮޑުސިންގާހާ ޕަވަރ ހައުސް ހަދައި ކޮން ސަކަރާތެއް. އާބާދީ ބޮޑެތި ރަށް ރަށަށް ބަދަލުވެބަލަ. ތިކަހަލަ ދެރަކަންކަން ހިނގަނީވެސް ބައިކުޅަނދުން ވިސްނާތީ.\nސަރުކާރު ކުންފުންޏެއް ހިންގަން ޖެހޭ ގޮތަށް ނުހިންގުނީމާ އެދިޔައީ އަގު ހުރި ދަރިއެއްގެ ފުރާނަ. އަދިއެވެސް އެހާ ހިތްދަތި ގޮތަކަށް.\nޔާމިނު ބުރިޖުއެޅީމަ ރައްޔިތުންނައް ހުންނާނީ ހުރިހާކަމެއްވެފަ\nފެނަކަ ހުރިހާ ތަނެއްހުރީ ތިހާލެއްގައި. ބޮޑުން އަންގާފަ އޮންނަނީ ވިރިގެން ފޭބިޔަސް ހިންގާފަ ބަހައްޓަން. އެއްޗެއް ވިސްނޭނެ މި ފަހަރު\nއެވެރިންނަށް އެއްޗެއް ވިސްނޭނެތަ؟ މިފަހަރުވެސް އޭގެ ދެރަ މިލިބުނީ ނިކަމެތި މުވައްޒަފަކަށް.\nދަވޭ....... ރާއްޖެތެރޭ މީހުންނޭ ކިޔައިގެން މާ ނުފުއްޕާ ހުރޭ. މާލޭ ބޮޑު އިންޖީނުގޭގައި ހުރި ބޮޑު އިންޖީނު ގޮވީ ކީއްވެކަލޯ. ރާއްޖެ ތެރޭ މީހުން މާކުޅަދާނަވާނެ ކޮންމެ ކަމަކަށް ވެސް.\nމިހާރު ގެންނަނީ ފޭކްއެއްޗެތި. އެންމެ ފަހުން ގެނައިް 77 ޖަނަރޭޓަރުވެސް އެއީަފޭކްަ އަލަށްހިންގިއިރުވެސް- %80 ލޯޑްނުނެގޭ . ކަމިޝަން ލިބޭ ގޮތަށް ބައިއަޅައިގެން ގެނައި ތަކެތި.\nތިޔަ އަދާދިޔަ އިންޖީނުގެއަކީ ނަޝީދުގެ ވެރިކަމުގެ ކުރިންވެސް ހުރި ތަނެކެވެ.ނަޝީދު ވެރިކަމުގައި ވަނީ ރަގަޅު ފެންވަރުގެ އިންޖީނުގެއެއް މީހުން ތިބޭ ސަރަހައްދަށްވުރެ ދުރުގައި އަޅާފައެވެ.އެތަނަށް ތިނަ އިންޖީނުގެ ބަދަލު ކުރަން ތިޔާތާ ފަސްއަހަރެވެ.ނަޝީދު އެޅީތީ ބަދަލު ނުކުރަން ތިބީ އެވެ.ހަސަދަ ވެރިކަމުންނެވެ.ނަޝީދު ވެރިކަމުގައި ފިޔޯރީގައި2އިންޖީނު ހުއްޓެވެ.މިދިހަ3އަހަރު 24 ގަޑި އިރު ތިޔަ ހިދުމަށް ދެނީ އެންމެ އިންޖީނަކުންނެވެ.އޯވަހޯލް ނުކުރެވި ބާ އެއްޗެހީގައި ބިރުވެރި ކަމެއްގެ ތެރޭގައި ތިޔަ އިންޖީނުގެ ހިންގާތާ3އަހަރުވީ އެވެ.އިންޖީނުގެއިން ފެނަކައިގައި މިކަންކަމާއި ގުޅިގެން ޝަކުވާކޮށް އެއްޗެހި ހޯދައިދޭން އެދި ސިޓީ ފޮނުވިތާ އަހަރެއްވީ އިރުވެސް ހަބަރެއް ނުވެ ހުއްޓާ ތިޔަ ހިތާމަވެރި ހާދިސާއެއް ތިޔަ ހިގީއެވެ.އަދިވެސް ވަނުވާނޭގި ކޮމެންޓް ކުރާށެވެ.ތިޔަ ކަމެއް ހިގީމަ ބޭރުން ސަލާން ޖަހައިގެން ލާރި ކޮޅެއް ހޯދައި ފިޔޯރީ އަށް ކަމެއް ކޮށް ނުދީ ކާލެވޭތޯ ބަލާށެވެ.ވަރަށް ސަލާމް\nހަސަންއަށް ހަމަސާބަށް، ނަޝީދު އެޅި އިންޖީނުގެ ހާލަތަކީ އިންޖީން ބަހެއްޓީމާ އިންޖީތަކުގެ ދޭތެޜޭގަ ދޮޅުފޫޓް ނެތުން، އިންޖީން ރޫމުގަ ހުންނަންޖެހޭ ޑޭޓޭންކް ބަހްޓާނެ ޖާގަނެތުން. ވޯކްސޮޕް އަކީ އިންޖީން ރޫމްއާ ވަކިން ހުންނަންޖެހޭ ތަނަކައްވީރު ވޯކްސޮޕް ހުރީ އިންޖީން ރޫމް ފުލުގަ. ބޭރުން ވަދެލާނެ ދޮރެއްހާވެސްނެއިި، ބުނެވިދާނެ ނަޝީދު އިންޖީނުގެ އެޅިޔޭ. ޢެކަމް ދެން ތިިބޭފުލހުން އަމިއްލަޔަށް ދުރުވެ ހަމަ ލޮލުން ދެކިލުން އޭ ރުންް އިންގޭނ\nކޮލިޓީ ދަށް ކޮށް ކުރާ މިބާވަތުގެ އިންޖިނިއަރިންގް އޮރިއެންޓެޑް މަސައްކަތުގެ އިމްޕެކްޓް ނުވަތަ އަސަރު ކުރާނީ އެއި5އަހަރު ދުވަހުން ނުވަތަ 10 އަހަރު ފަހުން ނޫނެވެ. އެކަން ދިމާވާނީ އެޕްލިކޭޝަނަށް އެކަން އޮކަރ ވާއިރު. އެކަން ވާނީ ޑިއުޕްރޮސެސް އޮފް އޮޕަރޭޓިންގް އަވަރސް ތަކުގެ ފަހުންނެވެ. ކަން މިހެން ހުރުމުން ފިޔޯރީ އިންޖީނުގޭގައި ރޯވާން ދިމާވީ ފުރަތަމަ އިމާރާތް ކުރި ކޮންޓްރެކްޓަރ އަލިފާން ނިއްވި އެތަނުގައި ނުބެހެއްޓުމުންނެވެ. ދެވަނަ ކަމަކީ އެތަން އިމާރާތް ކޮށްފައިވަނީ އާދައިގެ ކޮޓަރި އެއްހާ ތިރި މިނުގައެވެ. އެއީ އިންޖީނުގެ އިމާރާތް ކުރަން ޖެހޭ ހެއިޓް އެެއް ނޫނެވެ. ފެނަކަ އަށް ކޮލިޓީ ދަށް ފޭކް އެއްޗެހި އެންމެ ގިނަ އަދަދަކަށް ގެނެސްފައި ހުރީ އެއީ 2008 އިން ފެށިގެން ގޮސް 2012 އާއި ހަމައަށެވެ. އެއިރު ގަތް ޕެނަލް ބޯރޑް ތަކާއި އިންޖީނު ތައް އެއީ ފޭކް އެއްޗިއްސެވެ.\nއަަހަރުމެންނަކީ ދިވެހިން ދިވެހި ބަހުން ކޮމެންޓް ކުރީމަ އަހަރުމެންނަށް ބޮޑަށް އޮޅުން ފިލާނީ، މި ލިޔުން ވެސް ލިޔެފަ އޮތީ ދިވެހި ބަހުން\nޕްލޭ ތީ ކޯޑިނޭޓަރެއްތަ؟ ގަދަ އިނގޭ. އިނގިރޭސި ކޮންމެވެސް ވަރަކަށް އިނގޭހެން ހީވަނީ. ގަދަ ކަލޭ.\nރައްޔިތުން އަމިއްލަ އިންޖީނުގެ ހިންގި އިރުވެސް މިފަދަ ހާދިސާތައް ހިނގުން ވަރައް މަދު. އެކަމަކު މި ސަރުކާރު އައި ފަހުން މިވަނީ އިތުރުވެފަ. ކޮރަޕްށަން ހިމެނޭ ގެތަށް ގެންނަ ފޭކު ޖެނަރޭޓަރު ތަކުގެ ސަބަބުން މިއަދު ރައްޔިތުން މި ތިބެން ޖެހެނީ ބިރުވެރި ކަމެއްގަ.


Vazeefaa ge interview gai firihenakaa salaam nukuri anhenakah court gai kaamiyaabu libijje | Mihaaru\nއިންޓަވިއުގައި ފިރިހެނަކާ ސަލާމަތް ކުރަން ދެކޮޅު ހެދި ސްވިޑަންގެ ފަރާހް.\nވަޒީފާގެ އިންޓަވިއުގައި ފިރިހެނަކާ ސަލާމް ނުކުރި އަންހެނަކަށް ކޯޓުގައި ކާމިޔާބު\n17 އޯގަސްޓް 2018 - 12:46 11 comments\nސްޓޮކްހޯމް (އޮގަސްޓް 17) - ވަޒީފާގެ އިންޓަވިއުގެ ތެރޭގައި ފިރިހެނަކާ ސަލާމަތް ކުރަން ދެކޮޅު ހެދި ސްވިޑަންގެ މުސްލިމް އަންހެން މީހާގެ މައްސަލަ ކޯޓުގައި ކާމިޔާބުވެ އޭނާ އަށް ބަދަލު ދޭން ހުކުމްކޮށްފި އެވެ.\nތަރުޖަމާނެއްގެ ވަޒީފާ އަށް ހުށަހެޅި ފަރާހް އަލްހާޖިއާ އިންޓަވިއު އަށް ހާޒިރުވުމުން އޭނާއާ އިންޓަވިއު ކުރަން އިނީ ފިރިހެނެކެވެ. އެކަމަކު ދީނީ ސަބަބަކަށްޓަކައި އެ ފިރިހެން މީހާއާ އަތާއި އަތް ޖޯޑުކޮށް ސަލާމަތް ކުރުމުގެ ބަދަލުގައި ފަރާހް ވަނީ ސަލާމް ކުރުމުގެ ނިޔަތުގައި އޭނާގެ އަތް މޭމަތީގައި ޖައްސާލައިފަ އެވެ. އިންޓަވިއު ކުރަން އިން މީހާ އެކަމާ ހިތްހަމަނުޖެހިގެން އިންޓަވިއު ވަނީ އެ ހިސާބުން ހުއްޓާލައިފަ އެވެ.\nއެ މައްސަލައިގައި ސްވިޑަންގެ ލޭބަ ކޯޓުން ބުނެފައި ވަނީ މުސްލިމް އަންހެނާއާ މެދު ތަފާތު ކުރުން ގެންގުޅެފައިވާ ކަމަށެވެ. އަދި ބަދަލެއްގެ ގޮތުން އެ އަންހެން މީހާ އަށް 40،000 ކްރޯނާ (4،350 ޑޮލަރު) ދިނުމަށް ވަނީ އަންގައިފަ އެވެ. ކޯޓުގެ ތިން ފަނޑިޔާރުން ފަރާހް އަށް ތާއީދު ކުރި އިރު އަނެއް ދެ ފަނޑިޔާރުންގެ ހުކުމް އައީ އޭނާއާ ދެކޮޅަށެވެ.\nފަރާހް ވަޒީފާ އަށް ހުށަހެޅި ކުންފުނިން ކޯޓުގައި ބުނެފައި ވަނީ އެ ތަނުގެ އަންހެން މުވައްޒަފުން ފިރިހެން ކަސްޓަމަރުންނާ ވެސް މުއާމަލާތްކޮށް ސަލާމް ކުރަން ޖެހޭނެ ކަމަށެވެ. އަދި ފިރިހެނުންނާ ސަލާމް ކުރަން ދެކޮޅު ހަދާ އަންހެން މުވައްޒަފަކަށް ވަޒީފާ ހަމަނުޖެހޭނެ ކަމަށް ބުނެފައިވެ އެވެ.\nފަރާހުގެ ފަރާތުން ކޯޓުގައި ބުނެފައި ވަނީ އޭނާ އަތާއި އަތް ޖޯޑުކޮށް ސަލާމް ކުރަން ދެކޮޅު ހެދި ނަމަވެސް އިހްތިރާމް އަދާކުރުމުގެ ގޮތުން މޭމަތީ އަތްޖައްސާލާ ސަލާމް ކުރި ކަމަށެވެ.\nހުކުމަށް ފަހު ފަރާހް ބުނެފައި ވަނީ އޭނާގެ ފަރާތުން އެ މައްސަލަ ކޯޓަށް ވެއްދީ މިފަދަ ހާދިސާތަކުން އެހެން އަންހެނުން ސަލާމަތް ކުރަން ކަމަށެވެ.\n"ބަދަލުގެ ގޮތުގައި ލިބޭ ފައިސާ އަކީ މުހިންމު އެއްޗެއް ނޫން. މުހިންމު ކަމަކީ މިފަދަ ތަފާތު ކުރުންތަކުން އިންސާފު ލިބުން،" ސްވިޑަންގެ އެސްވީޓީ ޓީވީއާ ވާހަކަ ދައްކަމުން ފަރާހް ބުންޏެވެ.\nއިތުރު ލިޔުންތައް މުސްލިމުން ސްވިޑެން


Bank of Maldives in Dhangethi gai ATM center eh hulhuvaifi\nބޭންކް އޮފް މޯލްޑިވްސް އިން ދަނގެތީގައި ހުޅުވި އޭޓީއެމް ސެންޓަރު-- ފޮޓޯ: ބީއެމްއެލް\nބޭންކް އޮފް މޯލްޑިވްސް އިން މުޅި ރާއްޖެއަށް ބޭންކިންގ ހިދުމަތް ފުޅާކުރުމަށް ކުރަމުންދާ އިންވެސްޓްމަންޓްގެ ދަށުން އދ. ދަނގެތީގައި ސެލްފް ސަރވިސް ބޭންކިންގ އޭޓީއެމް ސެންޓަރެއް ހުޅުވައިފި އެވެ.\nމި އޭޓީއެމް ސެންޓަރު މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާކުރުމާއި، ބިލަށް ފައިސާ ދެއްކުމާއި ޓްރާންސްފަރ ކުރުމުގެ ހިދުމަތް ލިބިގެންދާނެ އެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ ދަނގެތީގައި މިބެހެއްޓުނު އޭޓީއެމްއާއެކު ސެލްފް ސަރވިސް ބޭންކިންގެ ހިދުމަތް ފުޅާކުރެވޭކަމީ އަޅުގަނޑުމެންނަށް ލިބޭ އުފަލެއްކަމަށާއި ބޭންކުން މިހާރުވެސް އދ. އަތޮޅުގެ ހަތަރު ރަށެއްކަމަށްވާ ދަނގެތި، ދިގުރަށް، މަހިބަދޫ އަދި މާމިގިލީގައި އޭޓީއެމް ސެންޓަރ މެދުވެރިކޮށް ފަސޭހަކަމާއެކު ބޭންކިންގ ހިދުމަތް މިދަނީ ފޯރުކޮށްދެމުންނެވެ.\nދާދި ފަހުން ބޭންކުން ވަނީ އަލަށް ހުޅުވުނު މަހިބަދޫ ބްރާންޗުގައި ސެލްފް ސަރވިސް ބޭންކިންގ ސެންޓަރ އަޕްގްރޭޑްކޮށް ހުޅުވާފަ އެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 35 ބްރާންޗް، 74 ސެލްފްސަރވިސް ބޭންކިންގ ސެންޓަރ، 135 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ހިދުމަތާއެކު ބޭންކް އޮފް މޯލްޑިވްސްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


SunOnline: Yahoodheen naai Masjidhul Aqsa aa eheves gulhumehneiy, yahoodheen Falastheenge bimah kuranee baathilu dhauvaa eh\nޔަހޫދީންނާއި މަސްޖިދުލްއަޤުސާއާ އެއްވެސް ގުޅުމެއްނެތް، ޔަހޫދީން ފަލަސްތީނުގެ ބިމަށް ކުރަނީ ބާތިލު ދައުވާއެއް\nމުހައްމަދު ޖަވާދު ޔޫސުފު 05 May 2022, 16:34\nމަސްޖިދުލްއަޤުޞާގެ ބައެއްކަމަށްވާ މަސްޖިދުއްސަޚްރާ\nއިސްރާއީލުގެ ހައްދު ފަހަނަޅާފައިވާ ޔަހޫދީ ގުރޫޕެއް ކަމަށްވާ "ހައިކަލު ގުރޫފު" އިސްރާއީލުގެ ސިފައިންގެ ހިމާޔަތުގައި މާތްވެގެންވާ މަސްޖިދުލްއަޤުޞާގެ ހަރަމްފުޅުގެ ތެރެއަށް އަނެއްކާ މިއަދުވަނީ ވަދެގެންފައެވެ. މިއާއެކު ފަަލަސްތީނުގެ މުސްލިމުންނާއި އިސްރާއިލު ސިފައިންނާ އަދި ޔަހޫދީ ހައްދުފަހަނަޅާފައިވާ މީހުންނާ ދެމެދު އަޤުޞާ މިސްކިތުގައި ވަރުގަދަ ކުރިމަތިލުންތަކެއް ހިނގައިފާނެކަމުގެ ބިރުވަނީ ހީވެފައެވެ.\nޔަހޫދީ "ހައިކަލު" ގުރޫޕަކީ މަސްޖިދުލްއަޤުޞާ ހުރި ބިމަކީ ސަލާމްލެއްވި ސުލައިމާނުގެ ފާނުގެ ޒަމާނުގައި ބިނާކުރި ޔަހޫދީންގެ ފައްޅިއެއް ހުރި ތަނެއްކަމަށް ދައުވާކޮށް މަސްޖިދުލްއަޤުޞާ ތަޅާލައި އެތަނުގައި ޔަހޫދީ ފައްޅިއެއް ބިނާކުރަން ފާޅުގައި އިސްރާއީލުގެ ސަރުކާރަށް ގޮވާލަމުންދާ ޔަހޫދީންގެ ހައްދުފަހަނަޅާފައިވާ ބައިގަނޑެކެވެ.\nމި ބައިގަނޑުގެ މީހުން މިއަދު ހެނދުނު ފަލަސްތީނުގެ މުސްލިމުންނަށާއި އިސްލާމީ ދުނިޔެއަށް ޖެއްސުން ކުރުމުގެ ނިޔަތުގައި މަސްޖިދުލްއަޤުޞާގެ ހަރަމްފުޅުގެ ތެރެއަށް ވަދެގަތީ ދުރާލައި އެކަމަށް ތައްޔާރުވުމަށްފަހު އިސްރާއީލު ސިފައިންގެ ހިމާޔަތުގައެވެ. ހަރުކަށި މިޖަމާއަތުގެ މުރުޝިދުންވަނީ އެޖަމާއަތުގެ މީހުން ގޮވައިގެން މަސްޖިދުލްއަޤުޞާގެ އެކި ތަންތަނަށް ގޮސް އެތަންތަނުގެ ހުރުމަތް ކެނޑުމުގެ އިންތިޒާމު މާ ކުރިން ހަމަޖައްސާފައެވެ.\nއިސްރާއީލު ސިފައިން މަސްޖިދުލްއަޤުޞާގެ ހަރަމްފުޅުގައިި ނަމާދުކުރާ މުސްލިމުންގެ ގަޔަށް ކަރުނަގޭސް ޖަހަނީ\nމިއަދު ޔަހޫދީ ހައްދުފަހަނަޅާފައިވާ ފަރާތްތައް މަސްޖިދުލްއަޤުޞާއަށް ވަދެގެންފައި މިވަނީ ދެހަފްތާ ވަންދެން ޔަހޫދީން އެތަނަށް ވަނުން އިސްރާއީލުން މަނާކުރުމަށްފަހުގައެވެ. ދެހަފްތާ ވަންދެން ޔަހޫދީން އަޤުޞާއަށް ވަނުން މަނާކުރީ ޔަހޫދީން ރަމަޟާންމަހުގެ ކުރީގެ ދެހަފްތާތެރޭގައި އެތަނަށް ވަދެގަތުމުން މަސްޖިދުލްއަޤުޞާގައި އަޅުކަންކުރާ ފަލަސްތީނުގެ މުސްލިމުންނާއި އެމީހުންނާ ދެމެދު ބޮޑެތި ކުރިމަތިލުންތަކެއް ހިނގައި ފަލަސްތީނުގެ މުސްލިމުންނަށް ބޮޑެތި އަނިޔާތަކެއްލިބި ފަލަސްތީނު މުޖާހިދުންގެ ޖަމާއަތްތަކުން އިސްރާއީލާ ދެކޮޅަށް ބަދަލުހިފުމުގެ ހަމަލާތައް ދިނުމާ ގުޅިގެންނެވެ.\nމިކުރިމަތިލުންތަކުގެ ތެރެއަށް ޔަހޫދީންގެ ހިމާޔަތުގައި އިސްރާއީލު ސިފައިން ވަދެގަނެ ފަލަސްތީނު މީހުންގެ ގަޔަށް ރަބަރުއުންޑައިން ހަމަލާދީ ފަލަސްތީނުގެ އެތައް ސަތޭކަ ބަޔަކު ރޯދަމަހުގެ ކުރީކޮޅުގައާއި ފަހުދިހައިގެ ކުރީކޮޅު ޒަޚަމްކޮށްލާފައި ވެއެވެ. އަދި އިސްރާއީލު ސިފައިން މަސްޖިދުލްއަޤުޞާގެ ބައެއް ކުޑަދޮރުތައްވެސް ހަލާކުކޮށް އެމިސްކިތުގެ ތެރެއަށް ބޫޓާއެކުވަދެ ފަލަސްތީނު މީހުން ނަމާދުކުރަން ތިއްބައި އެމީހުންގެ ގައިގައި ލަޓިބުރިން ތަޅައި މޫނަށް ކަރުނަ ގޭސް ޖެހުންފަދަ ލައިންސާނީ އަމަލުތައް ހިންގާފައިވެއެވެ.\nމަސްޖިދުލްއަޤުޞާގެ ބައެއްކަމަށްވާ މަސްޖިދުލްގިބްލީ\nފާއިތުވި ދެހަފްތާގައި މަސްޖިދުލްއަޤުޞާއަށް ޔަހޫދީން ވަނުން އިސްރާއީލުން މަނާކުރީ ފަލަސްތީނުގެ މިނިވަންކަމަށް ޖިހާދުކުރާ ހަމާސް ޖަމާއަތާއި އިސްލާމިކް ޖިހާދު ޖަމާއަތާ އަދި ފަތްހު ޖަމާއަތުން މިމައްސަލާގައި އިސްރާއީލަށް ވަރުގަދަ އިންޒާރުތަކެއް ދިނުމާ ގުޅިގެންނެވެ. ހަމާސްއިންވަނީ އިންޒާރު ދިނުމުގެ ގޮތުން އިސްރާއީލުގެ އެތެރެއަށް ރޮކެޓް ހަމަލާތައްވެސް ދީފައެވެ.\nމަސްޖިދުލްއަޤުޞާއަކީ މުސްލިމުންގެ ފުރަތަމަ ގިބްލައެވެ. އަދި އެއި ކީރިތި ރަސޫލާގެ އިސްރާގެ ދަތުރުފުޅުގެ މަންޒިލްވެސް މެއެވެ. މީގެއިތުރުން އެއީ ގަދައަޅައި އެތަންތަނަށް ދިޔުމަށް ކީރިތި ރަސޫލާ (ސޢވ) މުސްލިމުންނަށް ގޮވާލައްވާފައިވާ ތިން މިސްކިތުގެ ތެރޭގައިވެސް ހިމެނޭ މިސްކިތެކެވެ. މިގޮތަށް ގޮވާލައްވާފައިވަ އަނެއް ދެމިސްކިތަކީ މައްކާގައި ހުންނަ މަސްޖިދުލް ހަރާމް އާއި މަދީނާގައި ހުންނަ އަލްމަސްޖިދުއްނަބަވީއެވެ.\nމަސްޖިދުލްއަޤުޞާގެ ބައެއްކަމަށްވާ މުސައްލާ އަލްމަރުވާނީ\nމިހުރިހާ ހަގީގަތްތަކުން އެނގި ހާމަވާ ކަމަކީ 1967 ވަނައަހަރު އިސްރާއީލު ވެރިވެގެންފައިވާ ފަލަސްތީނުގެ ރަށެއްކަމަށްވާ އަލްގުދްސުގެ އިރުމަތީ ފަޅީގައި ހުންނަ މަސްޖިދުލްއަޤުޞާއަކީ އިސްލާމްދީނާ ގުޅިފައިވާ އަދި މުސްލިމުންނަށް ޚާއްޞަ ތަނެއްކަމާއި އެއީ ޔަހޫދީންނާ އެއްވެސް ވަރެއްގެ ގުޅުމެއް ނުވާތަނެއްކަމެވެ.\nއެތަނުގައި ކުރިން ޔަހޫދީ ފައްޅިއެއް (ހައިކަލް)އެއް ހުންނަ ކަމަށް ޔަހޫދީ ހަރުކަށި މީހުން ކުރާ ދައުވާއަކީ ތާރީޚީ ގޮތުންވެސް ސާބިތު ނުހިފޭ އަދި ކަނޑައެޅިގެން ބާތިލު ދައުވާއެކެވެ. ހައިކަލް ހޯދުމަށް ކަމަށް ބުނެ އިސްރާއީލުން މަސްޖިދުލްއަޤުޞާގެ އެކިސަރަހައްދުތަކުގެ ބިމުގެ އަޑި ކޮންނަމުންދާތާ 40 އަހަރު ވެފައިވީނަމަވެސް އެފަދަ ހައިކަލެއްގެ ހިލަމެއްވެސް އެތަނުގެ އަޑިން ފެނިފައެއް ނުވެއެވެ.\nތާރީޚު ބުނާގޮތުން ޔަހޫދީންގެ ވެރިކަމެއް ގުދްސުގައި ބިނާކޮށްފައިވަނީ މަސްޖިދުލްއަޤުޞާ ބިނާކުރިތާ އެތައް ހާސް އަހަރެއްގެ ފަހުންނެވެ. އަދި ޔަހޫދީން ފަލަސްތީނުގެ ބިމަށް ވަދެގަތީވެސް މިސްރުގެ ފިރުއަވްނެއް ކަމަށްވާ ރަމްސީސް ދެވަނައިގެ ދުވަސްވަރުގައެވެ. އޭގެ އެތައް ސަތޭކަ އަހަރެއްގެ ކުރިން ކަންއާނީން (މިހާރުގެ ފަލަސްތީނުގެ މީހުން) ގުދްސާއި ފަލަސްތީނުގެ އެހެން ސަރަހައްދުތަކުގައި ދިރިއުޅެމުން ގެންދިއައެވެ.\nޔަހޫދީންނަކީ ފަލަސްތީނުގެ ބިމުގައި ދިރިއުޅުނު ބައެއްނޫނެވެ. ޔަހޫދީންނަކީ ސަލާމް ލެއްވި މުސާގެފާނުގެ ދުވަސްވަރު މިސްރުގައި ދިރިއުޅުނު ބައެކެވެ. ޔަހޫދީން ފަލަސްތީނަށް ވަދެގަތީ މިސްރުގައި ދިރިއުޅެމުން ދަނިކޮށް ފިރުއަވްނުގެ އަނިޔާތައް އެމީހުންނަށް ބޮޑުވެ ފިރުއަވްނުގެ ކިބައިން ސަލާމަތްވުމަށްކަން ތާރީޚު ހެކިދެއެވެ.\nމަސްޖިދުލްއަޤުޞާގެ ބައެއްކަމަށްވާ މުސައްލާ ބާބުއްރަޙްމާ\nޔަހޫދީން ފިރުއަވްނުގެ އަނިޔާވެރިކަމުން ސަލާމަތްވުމަށް ފަލަސްތީނުގެ ބިމަށް ވަދެގަތީ ފަލަސްތީނުގެ ބިމުގައި ކަންއާނީން (މިހާރުގެ ފަލަސްތީނުގެ މީހުން) ދިރިއުޅެމުން ގެންދަނިކޮށެވެ. މިއީ ބަދަލުނުކުރެވޭނެ ތާރީޚީ ހަގީގަތްތަކެވެ. ޔަހޫދީން ފަލަސްތީނަށް ވަދެގަނެ ބިނާކުރި ތަނެއް ބިނާކުރީ އެއަށްފަހުއެވެ.\nއޭގެ މާކުރިންވެސް މަސްޖިދުލްއަޤުޞާ ވަނީ ބިނާކޮށްފައެވެ. ނަމަވެސް މިހާރު ހުރިގޮތަކަށް ނޫނެވެ. ކުރީގެ ބިންގާގެ މަތީގައި މިހާރު ހުރިގޮތަށް މަސްޖިދުލްއަޤުޞާ ބިނާކުރީ އުމަރުގެފާނުގެ ޚަލީފާކަމުގައި މުސްލިމުން ރޯމަނުންގެ އަތްދަށުން އަލްގުދްސު މިނިވަން ކުުރުމަށްފަހު މުސްލިމުންނެވެ.\nމަސްޖިދުލްއަޤުޞާ ބިނާކުރެވުނު ތާރީޚު އެނގޭކަށް ނެތެވެ. ނަމަވެސް މައްކާގައިވާ މަސްޖިދުލްހަރާމް (ގެފުޅު) އަށްފަހު މިބިންމަތީގައި ދެވަނައަށް ބިނާކުރެވުނު މިސްކިތަކީ މަސްޖިދުލްއަޤުޞާ ކަމާއި މަސްޖިދުލްއަޤުޞާ ބިނާކުރެވުނީ މަސްޖިދުލްހަރާމް ބިނާކުރެވުނުތާ 40 އަހަރު ފަހުން ކަން ކީރިތި ރަސޫލާ (ސޢވ)ގެ ހަދީޘްފުޅުތަކުން ވަރަށް ރަނގަނޅަށް ހާމަވެފައިވެއެވެ.\nއެހެންކަމުން ފަލަސްތީނާއި މަސްޖިދުލްއަޤުޞާގެ މިލްކުވެރިކަމަށް ޔަހޫދީން ކުރާ ދައުވާގައި އެއްވެސް އަސާސެއްނެތެވެ. އެއި ކަނޑައެޅިގެން ބާތިލު ދައުވާއެކެވެ. މަސްޖިދުލްއަޤުޞާ ބިނާކުރެއްވީ މާތް ﷲގެ އަމުރުފުޅަށް މަލާއިކަތުންކަމަށްވެސް ބުނެވެއެވެ. އަދި އެއީ ސަލާމްލެއްވި އާދަމްގެފާނު ބިނާކުރެއްވި މިސްކިތެއްކަމަށްވެސް ބުނެވެއެވެ.\n1969 ވަނަ އަަހަރު ޔަހޫދީން މާތްވެގެންވާ މަސްޖިދުލްއަޤުޞާ އަންދާލުމަށްޓަކައި އެމުގައްދަސް ބިނާގައި ހުޅުޖަހާފައި\nމަސްޖިދުލްއަޤުޞާގެ ހަރަމްފުޅަކީ 144 ހާސް އަކަމީޓަރުގެ ބޮޑު ސަރަހައްދެކެވެ. އެހަރަމްފުޅުގެ ތެރޭގައި ހަތަރު މިސްކިތާއި އިސްލާމީ 200 ވަރަކަށް އާސާރީތަންތަން ހުރެއެވެ. މަސްޖިދުލްއަޤުޞާގެ ހަރަމްފުޅު ތެރޭގައިވާ ކޮންމެ މިސްކިތަކީވެސް މަސްޖިދުލްއަޤުޞާގެ ބައެކެވެ.\nމިހަތަރު މިސްކިތުގެ ތެރޭގައި ހިމެނެނީ ރަންގުއްބު ލާފައިވާ މިސްކިތް ކަމަށްވާ މަސްޖިދުއްސަޚްރާ، އަޅިކުލައިގެ ގުއްބު ލާފައިވާ މިސްކިތް ކަމަށްވާ މަސްޖިދުލްގިބްލީ އަދި މުސައްލާ އަލްމަރުވާނީ އާއި މުސައްލާ ބާބުއްރަހްމާ އެވެ. މަސްޖިދުލްއަޤުޞާގައި މިހުރިހާ މިސްކިތްތަކެއްވެސް ހިމެނެއެވެ. މިއިން ކޮންމެ މިސްކިތަކީވެސް މަސްޖިދުލްއަޤުޞާގެ ތަންތަނެވެ. މީގެއިތުރުންވެސް މަސްޖިދުލްއަޤުޞާގެ ހަރަމްފުޅުގެ ތެރޭގައި އިސްލާމީ 200 މައުލަމު (ލޭންޑްމާކު) ހުރެއެވެ.\nއިސްރާއީލުގެ ސަރުކާރު އަޑީގައި އޮވެގެން 1969 ވަނަ އަހަރު ޔަހޫދީއަކުވަނީ މާތްވެގެންވާ މަސްޖިދުލްއަޤުޞާގައި ހުޅުޖަހައި އެ މުގައްދަސް ބިނާ އަންދާލަން މަސައްކަތްކޮށްފައެވެ. ހުޅުޖެހުމުގެ ސަބަބުން އެމިސްކިތަށް ބޮޑެތި ގެއްލުންތަކެއް ލިބިފައިވެއެވެ. މިޖަރީމާ ހިންގީ އިސްރާއީލުން އަލްގުދްސުގެ އިރުމަތީ ފަޅިއާއި ފަލަސްތީނުގެ އިތުުރު ބިންތަކަކާއި ސޫރިޔާގެ ގޯލަންގެ ބިން ޖަހައިގަތްތާ ދެއަހަރު ފަހުންނެވެ. މަސްޖިދުލްއަޤުޞާ ހުންނަނީ އިސްރާއީލު ޖަހައިގަނެގެން އުޅޭ ގުދްސުގެ އިރުމަތީ ފަޅީގައެވެ.\nޔަހޫދީންގެ އަޅުވެތިކަމުން މާތްވެގެންވާ މަސްޖިދުލްއަޤުޞާ މިނިވަންކުުރުމަކީ ފަލަސްތީނު މީހުންގެ އިތުރުން ދުނިޔޭގެ އެހެން ހުރިހާ މުސްލިމުންވެސް ކުރަންޖެހިފައިވާ ވަރަށް ބޮޑު ޖިހާދެކެވެ.


MDN massalaaga Adhaalthu party in Mahloof aa badhalukohffi\nއެމްޑީއެން މައްސަލާގައި އަދާލަތުން މަހުލޫފާ ބައްދަލުކޮށްފި\nރާއްޖޭގައި އިސްލާމްދީން އޮތް ގޮތުގެ މައްޗަށް ކަމަށް ބުނެ، މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓްގައި އިސްލާމްދީނާ މާތް ރަސޫލާއަށް ވަރަށް ބޮޑަށް ފުރައްސާރަ ކޮށްފައިވާތީ އެކަމުގެ ކަންބޮޑުވުންތައް އަދާލަތު ޕާޓީން، ޔޫތު މިނިސްޓަރު އަހުމަދު މަހުލޫފާ ހިއްސާކޮށްފި އެވެ.\nޔޫތް މިނިސްޓްރީއަކީ އަމިއްލަ ޖަމިއްޔާތަކުގެ ބެލެނިވެރި ފަރާތެވެ.\nއަދާލަތު ޕާޓީން ބުނީ އެ ބައްދަލްވުމުގައި އެމްޑީއެން ރިޕޯޓްގައި ހުރި ކަންބޮޑުވުންތައް މިނިސްޓަރުގެ ސަމާލުކަމަށް ގެނެސްފައިވާ ކަމަށެވެ. އަދި ސަރުކާރުން މިފަދަ މައްސަލަތައް ބެލުމުގެ މުހިންމުކަން ފާހަގަކޮށްފައިވާނެ ކަމަށެވެ.\nމި ބައްދަލްވުމުގައި އަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އައްޝައިޚް އިލްޔާސް ހުސައިންނާ، ޝައިޚް އަލީ ޒައިދުގެ އިތުރުން ޝައިޚް ލަތީފް ބައިވެރިވެވަޑައިގަތެވެ.\nއެމްޑީއެންގެ މައްސަލާގައި އަދާލަތު ޕާޓީއަށް ނިސްބަތްވާ ވަރަށް ގިނަ އިލްމުވެރިން ގެންދަވަނީ ކަންބޮޑުުވުން ފާޅުކޮށް، ފާޅުގައި އެ ޖަމިއްޔާ އުވާލުމަށް ގޮވާލަމުންނެވެ. ނަމަވެސް އަދާލަތު ޕާޓީގެ ރައީސް އަދި ހޯމް މިނިސްޓަރު އިމްރާން އަބްދުﷲ މި މައްސަލާގައި އެއްްޗެއް ވިދާޅުވެފައެއް ނުވެއެވެ.\nއަދާލަތު ޕާޓީ އިމްރާން އަބްދުﷲ އަހުމަދު މަހްލޫފު + ޝައިހް އިލްޔާސް ހުސައިން މޯޑިވިއަން ޑިމޮކްރަސީ ނެޓްވޯކް


SunOnline: Chandrayaan-2 ge lander oi thaneh hoadhijje: India\nރުގިއްޔާ މުހައްމަދު މޫސާ 08 Sep 2019, 14:13\nއިސްރޯގެ ޗެއާމަން ކޭ ސިވަން ވިދާޅުވި ގޮތުގައި ޗަންދުރަޔަން-2ގެ ލޭންޑާ އޮތްތަން ވަނީ ހޯދިފަ -- ފޮޓޯ: އިކޮނޮމިކް ޓައިމްސް\nދިއްލީ (ސެޕްޓެމްބަރު 8): އިންޑިއާއިން ހަނދަށް ފޮނުވާލި އުޅަނދު، ޗަންދުރަޔާން-2ގެ ލޭންޑާ ހަނދުގައި މިހާރު އޮތް ތަން ހޯދިއްޖެ ކަމަށް އިންޑިއާގެ ސްޕޭސް އެންޑް ރިސާޗް އޯގަނައިޒޭޝަންސް (އިސްރޯ)އިން ބުނެފިއެވެ.\nއިސްރޯގެ ޗެއާމަން ކޭ. ސިވަން ވިދާޅުވި ގޮތުގައި ޗަންދުރަޔަން-2ގެ އޯބިޓާއިން ވަނީ ހަނދުގައި އޮތް ލޭންޑާގެ ފޮޓޯއެއް ނަގާފަ އެވެ. އަދި އެއިދާރާއިން ދަނީ ލޭންޑާއާ ގުޅުން ގާއިމު ކުރެވޭތޯ މަސައްކަތް ކުރަމުންނެވެ. ނަމަވެސް އޭތި އޮތީ ކޮން ހާލަތެއްގައިކަން އަދި ނޭނގޭ ކަމަށްވެސް އޭނާ ވިދާޅުވިއެވެ.\nމިދިޔަ ޖުލައި މަހުގެ 22 ވަނަ ދުވަހު އިންޑިއާގެ އަންދްރަ ޕްރަދޭޝްގައި ހުންނަ ސަތިޝް ދަވަން ސްޕޭސް ސެންޓަރުން ޖައްވަށް އުދުއްސާލި ޗަންދުރަޔާން-2 ހަނދަށް ޖެއްސުމަށް މަސައްކަތް ކުރީ ހުކުރު ދުވަހުގެ ރޭ ދަންވަރު 1:30 އާއި 2:00 އާ ދެމެދުގެ ވަގުތެއްގައެވެ. ނަމަވެސް އުޅަނދުގެ ލޭންޑާއާ ގުޅުން ކެނޑުނީ އޭތި ހަނދަށް ޖައްސަން 2.1 ކިލޯ މީޓަރުގެ ރާސްތާއެއް އޮތްވާ ކަމަށް ކޭ ސިވަން ވިދާޅުވިއެވެ.\nޗަންދުރަޔަން-2ގައި ތިން ބައެއް ހިމެނެއެވެ. އެއީ ހަނދުގައި ޖައްސާ ލޭންޑާ (ވިކްރަމް)އާއި ހަނދުގައި ދިރާސާތައް ކުރަން ހަދާފައިވާ ރޯވާ (ޕްރަޔްގަން)އާއި ހަނދުގައި ނުޖައްސާ ބުރު ޖަހަމުންދާނެ އޯބިޓާއެކެވެ. އަދި އިސްރޯއިން ބުނި ގޮތުގައި ލޭންޑާއާ ގުޅުން ކެނޑުނު ނަމަވެސް އޭގެ ސަބަބުން ޗަންދުރަޔަން-2 މިޝަން ފެއިލްއެއް ނުވެއެވެ. ސަބަބަކީ އެ އޯބިޓާ އަދިވެސް ހަނދުގެ ކައިރިން ދަތުރުކުރަމުން، ދިރާސާތައް ކުރަމުން ދާނެތީއެވެ.\nއިންޑިއާއަކީ، ހަނދަށް އުޅަނދެއް ފޮނުވި ދުނިޔޭގެ ހަތަރުވަނަ ގައުމެވެ. އެގައުމުން އުންމީދުކުރީ ޗަންދުރަޔާން-2 ވެގެންދާނީ ހަނދުގެ ސައުތު ޕޯލްގައި ޖައްސާނެ ފުރަތަމަ އުޅަނދަށް ވާނެ ކަމަށެވެ.


REPORT: Isolate vaa meehunge zinmaa rangalhah adhaa kurun muhimmu!\nއައިސޮލޭޓްވާ މީހުންގެ ޒިންމާ ރަނގަޅަށް އަދާ ކުރުން މުހިއްމު!\n07 ސެޕްޓެމްބަރ 2020 - 09:24:44\nކޮވިޑުގެ ހާލަތު ދިވެހިންގެ ތެރޭގައި ދުވަހުން ދުވަހަށް ގޯސްވަމުން ދާއިރު ބަލީގައި އައިސޮލޭޓް ކުރެވޭ މިންވަރު ވެސް މި ވަނީ ގިނަވެފަ އެވެ. މިފަދަ ހާލަތެއްގައި ބައްޔަށް ޕޮޒިޓިވްވެ އައިސޮލޭޓް ވާ މިންވަރު މަދުކުރުމަށް އަދާކުރަން ޖެހޭ ފަރުދީ ޒިންމާތަކެއް އެބަ ހުއްޓެވެ.\nބައްޔަށް ޕޮޒިޓިވްވާ މީހާގެ ސަބަބުން އިތުރު އެހެން ބަޔަކަށް މި ބަލި ނުޖެހުމަށް ކުރެވިދާނެ މުހިންމު ކަންތައްތަކަށް ސަމާލުކަން ދެވިއްޖެނަމަ މި އަދަދު އަޅުގަނޑުމެންނަށް މަދު ކުރެވިދާނެއެވެ. ބައްޔަށް ޕޮޒިޓިވްވާ މީހުންގެ ސަބަބުން މިބަލި އަނެއް މީހާގެ ގަޔަށް އަރާ މިންވަރު އިތުރެވެ. އެހެންކަމުން އެންމެ ސަމާލުކަން ދީގެން ބަލަން ޖެހޭ ކަމަކީ ތިމާ އާއި ތިމާ ވަށައިގެންވާ މީހުންގެ ކިބައިން ތިމާއަށް ނުވަތަ އެހެން ބަޔަކަށް ބަލި ނުޖެހޭތޯއެވެ.\nމުޅި ދުނިޔެއަށް ފެތުރެމުންދާ ކޮވިޑް-19 ގެ ބަލިމަޑުކަމުގެ ތެރެއިން ކޮވިޑް ޖެހޭ މީހުންގެ އަދަދު އިތުރުވެ ކޮންޓްރޯލް ކުރެވެމުން ނުދާތީ ލެބޯޓްރީތަކުން ހެދޭ ޓެސްޓުން ޔަގީންވާ ހުރިހާ އެންމެން ހެލްތް ކެއާ ފެސިލިޓީތަކުގައި އައިސޮލޭޓްވުމަށް ޑަބްލިއުއެޗްއޯ އިން ވަނީ އަންގާފައެވެ. އަދި އެފަދަ ފަރާތްތަކާއި ކޮންޓެކްޓް ވެފައިވާ ފަރާތްތަކުން ވެސް އަމިއްލައަށް ގޭގައި ކަރަންޓީން ވާން ޖެހެއެވެ.\nހެލްތް ކެއާ ފެސިލިޓީތަކަށް ނުގޮސް ގޭގައި ކަރަންޓީންވެގެން ތިބޭ ފަރާތްތަކުން ވެސް މަދުން އަލާމާތް ފެންނަ ނަމަ ހެލްތް ކެއާ އެހީދޭ ފަރާތްތަކާއި ގުޅާ ފެންނަ އަލާމަތްތައް ކިޔައިދޭންވާނެއެވެ. އަދި ގޭގައި އައިސޮލޭޓްވެ ސިއްހީ އެހީތެރިންދޭ އިރުޝާދުތަކާއި އެއްގޮތަށް އަމަލުތައް ބަހަށްޓަން ވާނެއެވެ. މައިލްޑް ސިމްޕްޓަމްސް ތެރޭގައި އެއްވެސް ބައްޔެއް ނުވެ ހުން އައުމާއި، ކަރުތެރެ ސަކަރާތްވެ ހިކި ކެއްސުން ހިމެނެއެވެ.\nއައިސޮލޭޓްވެގެން ގޭގައި ހޭދަކުރާ ވަގުތުތަކުގައި ވެސް މާސްކް އެޅުމާއި ކެއްސާ ކިނބިހި އަޅާނަމަ ޓިޝޫފަދަ އެއްޗަކުން އަނގަ ނިވާކުރުން އަދި ގިނަގިނައިން އަތްދޮންނަން ވާނެއެވެ. ގޭގައި އައިސޮލޭޓްވެގެން ހުންނަ ދުވަސްވަރު ތިމާއަށް އެހީތެރިކަން ބޭނުންވާ ކަންކަމުގައި އެހީތެރިވުމަށް ގޭގައި އުޅޭ މީހުންގެ ތެރެއިން ސިއްހީ ގޮތުން ބަލިކަށި ނޫން ބައްޔަށް ރިސްކް ކުޑަ މީހުންގެ އެހީތެރިކަން ހޯދުން ވަރަށް މުހިންމެވެ. އެހެން ނަމަވެސް މާސްކު އަޅާ އަންގިލެއްވުމަށް ފަހު ނޫނީ އައިސޮލޭޓްވާ މީހާ އުޅޭ ތަނަކަށް ނުވަނުމަށް ސަމާލުކަން ދޭންވާނެއެވެ. އަދި ބޭނުންކުރާ މާސްކާއި އަންގި އެއްލާލުމަށް ފަހު އަތް ރީތިކޮށް ދޮންނަން ސަމާލުކަން ދޭންވާނެއެވެ.\nގޭތެރޭގައި އައިސޮލޭޓްވެގެން ހުންނަ މީހާ މީހުންގެ ތެރެއަށް ނިކުންނަން ޖެހިއްޖެ ހާލަތެއްގައި ވެސް އެއް ފޫޓް ދުރުމިން ބަހައްޓަން ހަނދާންކުރަން ވާނެއެވެ. ހާއްސަކޮށް ހައި ރިސްކު ކެޓަގަރީގައި ހިމެނޭ ދުވަސްވީ މީހެއް ގޭގައި އުޅޭނަމަ އެމީހުންނާއި ވީހާވެސް ދުރުގައި ހުރުމަށް ވިސްނަންވާނެއެވެ. ޒަރޫރީ ބޭނުމެއްގައި ނޫން ގޮތަކަށް ރަނގަޅީ ހަމަ އެއްވެސް ވަރަކަށް ނުނިކުމެ ވާނަމަ އައިސޮލޭޓް ވެގެން ހުންނަ ތަނަކުން ނުނިކުތުމެވެ.\nއައިސޮލޭޓްވާ މީހަކު ކާތަކެއްޗާއި ކާތަށި ފަދަ ތަކެތި ޝެއާ ނުކޮށް ކާތަށި ރަނގަޅަށް ދޮވުމާއި ލާ އަންނައުނާއި އެހެނިހެންވެސް ތަކެތި ވަކިން ބޭނުން ކުރުމަށް ސަމާލުކަން ދޭށެވެ. އަދި އައިސޮލޭޝަން މުއްދަތު ހަމަވުމަށްފަހު ކޮވިޑަށް ޕޮޒިޓިވް ވެއްޖެނަމަ ލަސްނުކޮށް ސިއްހީ ފަރާތްތަކުގެ ލަފާގެ މަތިން އައިސޮލޭޝަން ފެސިލިޓީއަކަށް ގޮސް އެކަހެރިވާން ޖެހޭނެއެވެ.\nކޮވިޑް-19 އަށް ޕޮޒިޓިވް ވެފައިވާ މީހާ ފެސިލިޓީއަށް ގެންދިއުމުން ދެން ކަންތައް ކުރަން ޖެހޭނެ ގޮތް ބަޔާންކޮށްދެމުން ސިއްހީ މާހިރުން ވިދާޅުވަނީ ޕޮޒިޓިވް ވެފައިވާ މީހެއް ފެސިލިޓީ އަށް ގެންދިއުމުން ލައްފިލުވާ ސޮލިއުޝަން ބޭނުންކޮށްގެން ތަންތަނާއި ތަކެތި ސާފުކުރަންވާނެ ކަމަށެވެ. އެގޮތުން ލައްފިލުވާ ސޮލިއުޝަން ތައްޔާރުކުރުމަށް 490 މލ ފެނަށް 10މލ ލައްފިލުވާ އެއްކުރަން ޖެހެެއެވެ. ސާފުކުރާއިރު އެންމެ ފުރަތަމަ ތަންތަނާއި ތަކެތި ސައިބޯނި ފެން ލައިގެން ރަނގަޅަށް ދޮވެ ސާފުކުރުމަށް ފަހު ލައްފިލުވާ ސޮލިއުޝަން ލައި އެއް މިނެޓް ވަންދެން ބެހެއްޓުމަށް ފަހު ފެނުން ދޮންނާނީއެވެ.\nއެފަދަ މީހެއްގެ ބޭނުންކޮށްފައިވާ އަންނައުނު ގޭގައި ހުރި ނަމަ އެފަދަ ތަކެތި ލަސްނުކޮށް ދޮވުމަކީ ވަރަށް މުހިންމު ކަމެކެވެ. އެއީ ކޮވިޑް ވައިރެހަކީ ވައިގެ ތެރޭގައި ވެސް ހިފާފަ ހުންނަ ވައިރަހަކަށް ވެފައި އެފަދަ އެއްޗެއްގެ ސަބަބުން ގޭގައި ދެން ތިބޭ މީހުންނަށް ބަލި ޖެހުމުގެ ފުރުސަތު ކުޑަ ކުރުމަށެވެ. އަދި ދޮންނަން ފެށުމުގެ ކުރިން މާސްކް އަޅާ އަންގި ލެއްވުމަކީ މުހިއްމު ކަމެއްގެ ގޮތުގައި ފާހަގަކޮށްފައި ވާއިރު ޕޮޒިޓިވް ވެފައިވާ މީހާގެ އަންނައުނު ދޮންނަން ވާނީ އެހެން މީހުންގެ އަންނައުނާ ވަކިން، 60 ޑިގުރީއަށް ވުރެ ހޫނު ފެނުގައި މެޝިނުން ކަމަށް ވެސް ބުނެފައި ވެއެވެ.\nއާއިލާ ތެރެއިން ބައްޔަށް ޕޮޒިޓިވްވެ މީހަކު އައިސޮލޭޓް ކުރެވޭ ހިސާބުން މިކަންކަމަށް ހާއްސަ ސަމާލުކަމެއް ދޭން ޖެހެއެވެ. ރައްކާތެރިވުމުގެ ގޮތުން ބައެއް ފިޔަވަޅުތައް އަޅާ ގޭތެރޭގައި އަދި އުޅޭ މާހައުލުގައި އިތުރަށް ބަލި ފެތުރުނަ ނުދީ ކޯންޓްރޯލް ކުރުމަށް ކުރެވިދާނެ މިފަދަ ކުދިކުދި ކަންކަން އެބަ ހުއްޓެވެ.\nރާއްޖޭގައި ހަލުވި ކަމާއިއެކު ކޮވިޑް-19 ފެތުރެމުން އަންނައިރު ކޮންމެ ދުވަހަކުވެސް ޕޮޒިޓިވްވާ މީހުންގެ ތެރޭގައި ގިނަ އަދަދެއްގެ ދިވެހިން ހިމެނޭކަން ފާހަގަ ކުރެވެއެވެ. ރާއްޖެއިން ކޮވިޑް ޖެހުނު މީހުންގެ އަދަދު މިހާރު ވަނީ 8584 އަށް އަރާފައެވެ. މިހާރުވެސް 147 މީހަކަށް ހޮސްޕިޓަލްތަކުގައި އެޑްމިޓްކޮށްގެން ފަރުވާ ދެމުން އަންނައިރު ރާއްޖެއިން މިހާތަނަށް ކޮވިޑް ޖެހިގެން 29 މީހަކަު މަރުވެފައި ވެއެވެ.\nބަލީގެ ހާލަތު ގޯސްވެ އަދަދުތައް ދަށްވަމުން ނުދާތީ މި އަދަދު މަދުކޮށް ހާލަތު ހަމައަކަށް އެޅުވުމަށް އެންމެން ވެސް ހާއްސަ ސަމާލުކަމެއްދީ ރައްކާތެރިކަމުގެ ފިޔަވަޅުތައް އެޅުމަށް ސިއްހީ މާހިރުން އަންނަނީ އިލްތިމާސް ކުރަމުންނެވެ.


ދިމްޔާ (ފަހުބައި) – Esfiya\n“ރާކިންގެ ހާލު މިވަގުތު ވަރަށް ދެރަ…. ވަކި އެއްޗެއް ބުނަން އެނގޭނީ އޭނާ ހޭއެރުމުން…. ބޮލުން ވަރަށް ބައިވަރު ލޭފައިބައިފައި ހުރުމުން ލޭ އަޅަން ޖެހޭނީ…. ވީ އެންމެ އަވަހަކަށް އޯ ޕޮޒިޓިވް ލޭ ދޭނެ މީހަކު ހޯދާ…. ބަލިމީހާގެ ޢާއިލާ ޤަބޫލިއްޔާ މިތާނގެ “ބްލަޑްބޭންކް” އިންވެސް ލޭއެޅިދާނެ….” ޑޮކްޓަރުގެ ވާހަކަ ރަނގަޅަށް ނުނިމި އުޅެނިކޮށް ރާނިޔާ ހޭނެތިގެން ރީހާންގެ އަތްދަނޑިމައްޗަށް ދެމުނެވެ. ދިމްޔާއަށްވެސް އޭނާގެ ދެފައިން ވާގިދޫވާހެން ހީވުމުން އީމަންގެ އަތުގައި ހިފަހައްޓާލެވުނެވެ. އީމަންގެ އެހީއާއިއެކު ދިމްޔާގޮސް ގޮނޑިބަރީގައި އިށީންއިރު އޭނާއަށް ގިސްލެވެމުން ދިޔައެވެ. އެވަގުތު އެތަނަށް ރުހާމެން އައުމުން ދިމްޔާގާތުގައި ރުހާމެން ބޭންދުމަށްފަހު އީމަން އަވަސްވެގަތީ ލޭ ހޯދުމަށެވެ.\nރާކިންގެ ނަސީބު ވަރަށްވެސް ރަނގަޅެވެ. މާބޮޑު މަސައްކަތަކާ ނުލާ ލޭ ލިބޭގޮތްވީ އިދާމާއި ރާކިންގެ ލޭގެ ގުރޫޕު ދިމާވުމުންނެވެ. އިދާމް ލޭދޭން ވަނުމުން އާހިލް ބޭރުގައި މަޑުކޮށްލިއެވެ. އީމަން ދިޔައީ ދިމްޔާގެ ގާތަށެވެ. އޭރުވެސް ދިމްޔާ އިނީ ރުހާގެ ކޮނޑުގައި ބޯއަޅާލައިގެން ރޯލަ ރޯލައެވެ. އޭނާގެ ދެފަރާތުގައި އިން ރުހާއާއި ޖަޒްލީވެސް އިނީ ފެންކަޅިވެފައެވެ.\nދުރުގައި މަޑުކޮށްލައިގެން ދިމްޔާއަށް ބަލަން ހުރެފައި ލޮލުން ވެއްޓުނު ކަރުނަ ތިކި ބޮޑުވާއިނގިލީގެ ނުފުށުން ފޮހެލަމުން އީމަން މިސްރާބު ޖެހީ ރާނިޔާ ބާއްވާފައި އޮތްތަނަށް ދިއުމަށެވެ. އީމަން ރާނިޔާގެ ގާތަށް ދިޔައިރު ރާނިޔާ އޮތީ ހޭއަރާފައެވެ. ނަމަވެސް ރުއިމުގެ ސަބަބުން ގައިގެ ވަރުދެރަކަމުން އޮތީ އައިވީ ގުޅާފައެވެ. ރާނިޔާ އޮތް އެނދުގެ ކައިރީގައި ހުރި ގޮނޑީގައި އިށީނދެލައިގެން އިން ރީހާންގެ މޫނުން ފެންނަމުން ދަނީ ކަންބޮޑުވުމުގެ އަސަރުތަކެވެ. އީމަން ފެންނަ އިރަށް ލޭ ލިބޭގޮތް ވެއްޖެހޭ އަހާލީ ހިތް އަވަސް ވެފައި އިނދެއެވެ. އީމަން ބޮލުގެ އިޝާރާތުން އާނއެކޭ ބުނަމުން ރީހާންގެ ކޮނޑުމަތީގައި އަތް ބާއްވާލަމުން ކަންބޮޑު ނުވުމަށް ބުނެލިއެވެ.\nއިރުކޮޅަކު ރާނިޔާގެ ގާތުގައި މަޑުކޮށްލުމަށްފަހު އީމަން އަނެއްކާވެސް ދިޔައީ ދިމްޔާގެ ގާތަށެވެ. އޭރު ލޭދިނުމަށްފަހު އިދާމްމެންވެސް އައިސް އެތާނގައި ތިއްބެވެ. ވަގުތަކީ ދަންވަރުގެ ވަގުތުކަމުން ދިމްޔާގެ ގާތުން އީމަން އެދުނީ ގެއަށް ދިއުމަށެވެ. ނަމަވެސް ދިމްޔާ އެއްގޮތަކަށްވެސް ގެއަށް ދާކަށް ޤަބޫލެއް ނުވިއެވެ. އިރުކޮޅަކު މަޑުކޮށްލުމަށްފަހު ރުހާމެންވެސް ގެއަށް ދިޔައީ ހެނދުނު އަންނާނެކަމަށް ބުނެފައެވެ.\nރުހާމެން ދިޔުމުން އީމަން ގޮސް ދިމްޔާގެ ގާތުގައި އިށީނެވެ. އޭރު ދިމްޔާ އިނީ އިސްޖަހާލައިގެންނެވެ. އުނގުމަތީގައި ބާއްވާލާފައި އޮތް ދެއަތް ދެއަތާ މޮޑެމުން ދިޔައިރު ލަސްލަހުން އޭނާގެ އަތަށް ކަރުނަތިއްކަކަށްފަހު ތިއްކެއް ވެއްޓެމުން ދިޔައެވެ. ދިމްޔާގެ ހަރަކާތްތަކަށް ފަރުވާތެރިކަމާއިއެކު ބަލަން އިނދެފައި އީމަން ދިމްޔާގެ ދެއަތްމަތީގައި އަތް ބާއްވާލުމުން ދިމްޔާ ސިހިފައި އީމަނަށް ބަލާލިއެވެ.\n“ހިނގާ އެއްޗެއް ކާލަން ދާން….” ރުއިމުގެ ސަބަބުން ރަތްވެ ދުޅަވެފައިވާ ދިމްޔާގެ ދެލޮލަށް ބަލަން އިނދެ އީމަން މިހެން ބުނެލުމުން ދިމްޔާ ބޮލުގެ އިޝާރާތުން ނޫނެކޭ ބުނެލިއެވެ. އަދި ލޮލުން އައިސްފައިވާ ކަރުނަތައް ފޮހެލަމުން ތުންފަތުގައި ދަތްއަޅާލީ އިތުރަށް ރޮވޭގޮތްވުމުންނެވެ. ދިމްޔާ ނުރޯން މަސައްކަތް ކުރާކަން އީމަނަށް ފާހަގަވިއެވެ. އެހެންކަމުން ދިމްޔާގެ އަތަށް ފިތާލުމަށްފަހު އޭނާގެ ކޮނޑުމަތީގައި އަތް ބާއްވާލަމުން ކަރުނަތައް ނުހިފޭއްޓުމަށް ބުނަމުން އީމަން އެދުނީ ހިތްފުރެންދެން ރޯލުމަށެވެ. ދިމްޔާ އީމަންގެ މޫނަށް ބަލާލަމުން މޫނުގައި ދެއަތް އަޅައިގެން އިނދެ ރޯންފެށީ ހިތަށް ކޮށްފައިވާ އަސަރެއްގެ ބޮޑުކަމުން އިތުރަށް ކަރުނަތައް ހިފަހައްޓަން އުނދަގޫވުމުންނެވެ. ދިމްޔާގެ ބޮލުގައި ފިރުމާލަ ފިރުމާލާ އިންއިރު އީމަންގެ ދެލޯވެސް ވަނީ ފެންކަޅިވެފައެވެ. އޭނާވެސް ރޯން ބޭނުންވެއެވެ. ނަމަވެސް ކެތްކުރެވޭ އެންމެ މަތީ ދަރަޖައަށް ކެތްކޮށްލައިގެން އިނީ އެހެންމީހުންނަށްޓަކައެވެ. އެހެންމީހުންގެ ހިތްވަރު އެލިދާނެތީއެވެ. މިފަދަ ކޮންމެ ވަގުތެއްގައިވެސް އޭނާ މާޔާ މަތިން ވަރަށް ހަނދާންވެއެވެ. މާޔާ އަބަދުވެސް އެކަހަލަ ވަގުތުތަކުގައި އޭނާއަށް ހިތްވަރުލައިދީ ހަދައެވެ. ނަމަވެސް މިއަދު މާޔާ އެވަނީ އޭނާއާއި މާދުރުގައެވެ. އޭނާގެ ދިރިއުޅުމުންވެސް މާޔާ އެވަނީ ދުރަށް ގޮސްފައެވެ. ލޯބިވާ ބައިވެރިޔާއާއި ވަކިވާންޖެހުން މީ ކޮންފަދަ ހިތްދަތިކަމެއްބާވައޭ އީމަންގެ ހިތަށް އެރިއެވެ.\nހިތްފުރެންދެން ރޯލުމަށްފަހު ދިމްޔާ ހުއްޓާލިއެވެ. އޭރު އޭނާގެ ބޮޑު ދެލޯވަނީ އިހުނަށްވުރެވެސް ބޮޑަށް ރަތްވެ ދުޅަވެފައެވެ. އެބޮޑު ދެލޯ ކިރިޔާ ހުޅުވޭވަރުވަނީއެވެ. ރުއިމުގެ ސަބަބުންނާއި ހޭލާ ހުރުމުގެ ސަބަބުން ދިމްޔާގެ ބޮލަށް ބަރުވާން ފެށުމުން އިށީނދެގެން އިން ގޮނޑީގައި ލެނގިލަމުން ދެލޯ މަރާލިއެވެ. އިރުކޮޅެއްނުވެ އޭނާއަށް ނިދިގެން ތާއްޔާ ޖެހެން ފެށިއެވެ. އީމަނަށް މިމަންޒަރު ފެނުމުން މަޑުމަޑުން ދިމްޔާގެ ބޯގެނެސް އޭނާގެ ކޮނޑުމަތީގައި ބާއްވާލިއެވެ. އެވަގުތު ދިމްޔާގެ ކުރު އިސްތަށިކޮޅުތައް އޭނާގެ މޫނުމައްޗަށް ވެއްޓުމުން އޯގާތެރިކަމާއިއެކު އީމަން އެއިސްތަށިތައް އެއްފަރާތްކޮށްލައިދިނެވެ. އެހިނދު ނުހަނު ގާތުން ދިމްޔާގެ މޫނު ފެނުމުން އީމަނަށް ހުއްޓުން އެރިއެވެ. ފޫހިކަމެއް ނެތި އެތައް އިރެއް ވަންދެން ދިމްޔާއަށް ބަލަން އިނދެފައި އޭނާގެ އިނގިލިތައް ދިމްޔާގެ އޮމާން މޫނާއި ދިމާއަށް ގެންދެވުނީ ހިނދުކޮޅަކަށް ނަމަވެސް އެއީ އޭނާގެ މާޔާކަމަށް ހީކުރެވުމުންނެވެ. ނަމަވެސް އޭނާގެ އިނގިލިތައް ދިމްޔާގެ މޫނާއި ޖެހޭނުޖެހޭހާ ކައިރިވުމުން ކުއްލިއަކަށް އެއީ ދިމްޔާކަން ހަނދާންވުމުން އަވަސް އަވަހަށް އިނގިލިތައް ދުރުކޮށްލަމުން ދެފާރާތަށް ބޯހޫރާލެވުނެވެ. އޭރުވެސް އަރާމު ނިންޖަކުން ދިމްޔާ ނިދާލާފައިވާއިރު ދޭތެރެއަކުން ގިސްލެވެމުން ދިޔައީ މާގިނައިން ރުއިމުގެ ސަބަބުންނެވެ.\nއީމަންގެ ކޮނޑުމަތީގައި ބޯއަޅާލައިގެން ނިދިފައި އޮތް ދިމްޔާއަށް ހޭލެވުނީ ފަތިސް ނަމާދު ބަންގީގެ އަޑަށެވެ. ދެލޯ ހުޅުވާލުމަށްފަހު އޮވެވުނީ އީމަންގެ ކޮނޑުގައި ބޯއަޅާލައިގެންކަން އެނގުމުން އަވަސް އަވަހަށް ހަށިގަނޑު ތެދުކޮށްލަމުން ހަމަޖެހިލިއެވެ. ދިމްޔާ ތެދުވުމުން އީމަން ދިމްޔާއަށް ބަލާލުމުން ކުޑަކޮށް ހިނިތުންވެލުމުން ބަދަލުގައި ދިމްޔާވެސް ހިނިތުންވެލިއެވެ.\n“ރެކްގެ ޚަބަރެއް ނުވޭތަ…؟؟؟” އީމަނާއި ދިމާއަށް ބަލާލަމުން ދިމްޔާ ރާކިނާއި ބެހޭ ގޮތުން ސުވާލުކޮށްލިއިރު ނޭނގޭ ބާރުމިނެއްގައި އޭނާގެ ހިތް ތެޅެމުން ދިޔައެވެ.\n“މިހާރު ލޭ އަޅަނީ…. ވަކި ބަދަލެއް ނާދެ….” ދިމްޔާ ކުރި ސުވާލުގެ ޖަވާބަކީ ދިމްޔާ އަޑުއަހަން ބޭނުންވާނެ ޖަވާބަކަށް ނުވާނެކަން އިނގޭތީ އީމަން ޖަވާބު ދިނީ އިސްޖަހާލައިގެން އިނދެއެވެ.\n“ހޭ އަރައިފިތަ….؟؟؟؟” އީމަންގެ އަތުގައި ހިފައި ބާރުކޮށްލަމުން ދިމްޔާއަށް މިހެން އަހާލެވުނީ ހިތް އަވަސްވެފައި އިނދެއެވެ. އީމަން ދިމްޔާގެ ބޮޑު ދެލޮލަށް ބަލާލިއެވެ. އޭރު އެރީތި ދެލޮލަށް ކަރުނަތައް ޖަމާވަމުން ދިޔައެވެ. އީމަން ދެފަރާތަށް ބޯހޫރާލީ ނޫނެކޭ ބުނުމުގެ ގޮތުންނެވެ. އެއާއިއެކު ދިމްޔާގެ ދެލޯ ފުރި ބަންޑުންވާން ފެށީ ތާޒާ ކަރުނައިންނެވެ. އެއީ އީމަން ބޭނުންވާ ގޮތެއް ނޫނެވެ. ދިމްޔާ ދެރަކުރާކަށް އޭނާ ފަހަރެއްގައިވެސް ބޭނުމެއް ނޫނެވެ. އެހެނަސް ނުވާ ކަމެއް ވީކަމަކަށް ހަދާނީވެސް ފަހެ ކިހިނަކުންހެއްޔެވެ…؟؟ އީމަން ހިންދިރުވާލަމުން އޭނާގެ އަތުގައި ބާރަށް ހިފަހައްޓައިގެން އިން ދިމްޔާގެ އަތަށް ފިތާލަމުން ހިތްވަރު ކުރުމަށް ބުންޏެވެ. އެވަގުތު ރީހާންވެސް އެތަނަށް އައެވެ.\n“ބޭބޭ…. ކޮބާ ދައްތަ….؟؟؟؟ ރަނގަޅުތަ މިހާރު….؟؟؟؟” ރީހާން ފެނުމުން ދިމްޔާގެ އަތުން ދޫކޮށްލަމުން އީމަން އަހާލިއެވެ. ރާނިޔާއަށް އޮތީ ނިދިފައި ކަމަށް ބުނަމުން ރީހާން އެދުނީ އީމަންގެ ގާތުން ދިމްޔާ ގޮވައިގެން ގެޔަށް ދިޔުމަށެވެ. ނަމަވެސް ރާކިން އެހާލުގައި އޮއްވާ ދިމްޔާ ގެއަށް ދާކަށް ބޭނުމެއް ނުވިއެވެ.\n“އެންމެ ރަނގަޅު…. އެހެން ވީއިރު ހިނގާ ގެއަށް ގޮސް ފެންވަރައިގެން ނަމާދުކޮށް ހަދާލައިގެން އަންނާނީ….. ހަމަޔަޤީނުންވެސް އަހަރެން ދިމް ގެނެސްދޭނަން މިތަނަށް…..” އީމަން ޔަޤީންކަން ދިނުމުން އެންމެފަހުން ދިމްޔާ ގެއަށް ދާން އެއްބަސްވިއެވެ. ދިމްޔާމެން ދިޔަ ދިމާއަށް ބަލަން ހުރި ރީހާންގެ ހިތަށް ކުޑަނަމަވެސް ހަމަޖެހުމެއް އެވަގުތު ލިބިގެން ދިޔައީ އޭނާގެ ހުރި ހަމައެކަނި ދަރިފުޅުދެކެ އިންތިހާއަށް ލޯބިވާ ކުއްޖެއް ހުރިކަން ޔަޤީންވުމުންނެވެ. ލިބުނު ހިތްހަމަޖެހުމާއިއެކު އޭނާ މިސްރާބު ޖެހީ ހޮސްޕިޓަލުގައި ހުރި މިސްކިތާއި ދިމާއަށް ފަތިސް ނަމާދުކޮށްލުމަށްޓަކައެވެ.\nކޮޓަރިއަށް ވަދެ އެކަނި ވުމުންވެސް ދިމްޔާ އެތައް އިރެއް ރުއިމުގައި ހޭދަ ކުރިއެވެ. އޭނާގެ ހިތަށް ހަމަޖެހުމެއް ލިބިގެން ދިޔައީ ފެންވަރާލައިގެން ފަތިސް ނަމާދު ކޮށްލެވުމުންނެވެ. ނަމާދުކޮށް އަވަދިވެގެން ރާކިނަށް އަވަސް ޝިފާއެއް ދެއްވުމަށް އެދި އެތައް އިރެއް ވަންދެން މާތް ﷲ ގެ ޙަޟްރަތުގައި ދުޢާދެންނެވިއެވެ.\nދިމްޔާ ތައްޔާރުވެލައިގެން ބޭރަށް ނުކުތްއިރު އީމަން އިނީ ސޯފާގައި ނިދިފައެވެ. އީމަންގެ ގާތަށް އައިސް މަޑުކޮށްލަމުން މަޑުމަޑުން އީމަނަށް ގޮވާލުމާއިއެކު އީމަން ދެލޯ ހުޅުވާލިއެވެ.\n“ތިއައީ ދޯ…. ނަމާދު ކޮށްލައިގެން އައިސް ދިމް ނުކުމޭތޯ މިތާ މިއިނީ….” ހަށިގަނޑު ތެދުކޮށްލުމަށްފަހު ދެލޯ އުނގުޅާލަމުން އީމަން ބުނެލިއެވެ.\n“އިމޫ ދާންވީނު ނިދާލަން…. ވަރަށް ވަރުބަލިވެފައި ދޯ ތިހުރީ…. އަހަރެން ގޮސްދާނަން “ޓެކްސީ” އެއްގައި…..” އީމަންގެ މޫނަށް ބަލާލަމުން ދިމްޔާ މިހެން ބުނުމުން އީމަން ކޮޅަށް ތެދުވަމުން ނޫނެކޭ ބުނެލިއެވެ.\n“ނޫނޭ…. އަހަރެން ވަރުބައްޔެއް ނުވޭ…. އަހަރެންވެސް ދާނަން ހޮސްޕިޓަލަށް…. އަންނާނަން ތައްޔާރު ވެލައިގެން…” މިހެން ބުނެފައި އީމަން ހިނގައިގަތުމުން ދިމްޔާ އީމަންގެ އަތުގައި ހިފައި ހުއްޓުވިއެވެ.\n“ކޮފީއެއް ގިރައިދެންތަ….؟؟؟” އީމަންގެ މޫނަށް ބަލާލަމުން ދިމްޔާ މިހެން އެހުމުން އީމަން ބޯޖަހާލީ އާނއެކޭ ބުނުމުގެ ގޮތުންނެވެ. އެއަށްފަހު އޭނާ ހިނގައިގައތީ ކޮޓަރިއަށެވެ.\nއީމަން ކާގެއަށް ދިޔައިރު ކޮފީ ގިރައިގެން ދިމްޔާ އިނީ އީމަންގެ އިންތިޒާރުގައެވެ.\n“ކޮބާ ދިމްއަށް….؟؟؟ ދިމް ކޮފީ ނުބޮނީތަ….؟؟؟؟ އެއް މަގުގައި ކޮފީ ގިރައިފައި ހުރުމުން ސުވާލުގެ ނަޒަރުން ދިމްޔާއަށް ބަލާލަމުން އީމަން އަހާލިއެވެ. ފާޑަކަށް އިނދެފައި ދިމްޔާ ބޯޖަހާލަމުން ބޯހިތެއް ނެތޭ ބުނެލިއެވެ.\n“އެކީއްވެ….؟؟؟ ރޭގައިވެސް އެއްވެސް އެއްޗެއް ނުކައި ތިހުރީ…. ދިމް ތިހެން ނުކައި ނުބޮއި ހުންނަންޏާ ރެކްވެސް ކިހާ ދެރަވާނެ…. އާދޭ އަހަންނާ އެކީ ކޮފީ ބޯން…..” އީމަން އޯގާތެރިކަމާއިއެކު މިހެން ބުނުމުންވެސް ދިމްޔާ އަރުތެރޭން އެއްވެސް އެއްޗެއް އެތެރެ ކުރާ ޚިޔާލެއް ނުކުރިއެވެ.\n“އެންމެ ރަނގަޅު…. ދިމް ހުރޭ ދިމްގެ ގޮތުގައި… އަހަންނަށްވެސް އެނގޭ ހަދާނެ ގޮތް…. ގޭގައި ދިމް ބައިންދާފައި ގެ ތަޅުލާފައި އަހަރެން ހިނގައިދާންނަން ހޮސްޕިޓަލަށް….” ކޮފީތަށީގައި ތުން ޖަހާލަމުން އީމަން މިހެން ބުނުމުން ބަސްއަހާ ކުޑަ ކުއްޖެއް ފަދައި ދިމްޔާ ތެދުވެ ކޮފީ ގިރަން ފެށިއެވެ. މިމަންޒަރު ފެނުމުން އީމަނަށް އެއްމިޔަކަނުން ހިނިތުންވެލެވުނީ ދިމްޔާގެ މައުސޫމުކަމުންނެވެ. އޭނާގެ މާޔާއާއި ދިމްޔާ ސިފައިގެ ގޮތުން ކިތަންމެ އެއްގޮތް ވީކަމުގައި ވިޔަސް ދެމީހުންގެ މިޒާޖު ހާސްބައި ތަފާތުކަން އެވަގުތުވެސް އީމަނަށް ނަގައިގަނެވުނެވެ. މިއަދު ދިމްޔާގެ މަޤާމުގައި މާޔާ ހުރިނަމަ އޭނާއާއި ޖަދަލުކުރާނެކަން އީމަނަށް ޔަޤީންވެއެވެ. މާޔާގެ އެމިޒާޖު އޭނާއަށް ކިތަންމެހާވެސް ކަމުދެއެވެ. ނަމަވެސް މިއަދު މިވަނީ ވަގުތު ފާއިތުވެފައެވެ. ދެން މާޔާ އެނބުރި އޭނާގެ ދިރިއުޅުމަށް އަންނާނެކަމާމެދު އީމަންގެ އެއްވެސް އުއްމީދެއް ނެތެވެ. އެކަމުގެ ކުށްވެރިއަކީ ޚުދު އޭނާއެވެ. ގުޅުމެއް ދެމެހެއްޓޭނީ އެގުޅުމުގައި ލޯތްބާއި އިތުބާރު އޮވެގެންނެވެ. އެކަކު އަނެކަކަށް ފުރިހަމަ އިތުބާރު ނުކުރެވޭކަމުގައި ވަންޏާ ގުޅުމެއް ފުނޑުފުނޑުވެގެންދާކަށް ސިކުންތުކޮޅެއްވެސް ނުނަގާނެއެވެ. އެދުވަހު އީމަން މާޔާއަށް އިތުބާރުކޮށް އޭނާ ދެއްކި ވާހަކަ އަޑު އެހިނަމަ މިއަދު އެކަނިވެރިކަމާއި ކުރިމަތިލާކަށް އީމަނަކަށް ނުޖެހުނީހެވެ.\nދިމްޔާމެން ހޮސްޕިޓަލަށް ދިޔައިރު ރުހާމެންވެސް ހޮސްޕިޓަލްގައި ތިއްބެވެ. ރާނިޔާގެ ޙާލު ކުރިޔަށްވުރެ ރަނގަޅުވުމުން ހޮސްޕިޓަލްގެ ބެލުމުގެ ދަށުން ދޫކޮށްލިއެވެ. އެހެންކަމުން ރީހާން ދިޔައީ ރާނިޔާ ގޮވައިގެން ގެއަށެވެ.\n“ކޮބާ ރެކް…؟؟؟ ހޭ އަރައިފިތަ…؟؟؟” ހޮސްޕިޓަލަށް އައި ގޮތަށް ރުހާގެ އަތުގައި ހިފާލަމުން ދިމްޔާއަށް އަހާލެވުނެވެ. ރުހާ ބޮލުގެ އިޝާރާތުން ނޫނެކޭ ބުނެލިއެވެ. ތުންފަތުގައި ދަތް އަޅާލަމުން ދިމްޔާ ގޮސް ގޮނޑީގައި އިށީނުމުން ދެން ތިބި މީހުންވެސް އޭނާގެ ގާތުގައި އިށީނެވެ. ރާކިންގެ ޙާލު ނޭނގޭތީ އެންމެނަށްވެސް ތިބެން ޖެހުނީ ހާސްކަމެއްގެ ތެރޭގައެވެ.\nއޭގެ އިރުކޮޅެއް ފަހުން ނަރުހަކު އައިސް ދިން ޚަބަރަކުން އެންމެނަށް އެކީ ކޮޅަށް ތެދުވެވުނެވެ. ހުއްޓުން އަރާފައި ހުރި ދިމްޔާ ސިހުނީ ޖަޒްލީ އޭނާގެ ކޮނޑުމަތީގައި އަތް ބާއްވާލުމުންނެވެ. ދިމްޔާ ޖަޒްލީއަށް ބަލާލުމަށްފަހު ހިނިތުންވެލަމުން ރާކިން ހޭއެރިކަމަށްޓަކައި ހިތާހިތުން މާތް ﷲ އަށް ޝުކުރުދެންނެވިއެވެ. ވީއުފަލެއްގެ ބޮޑުކަމުން އޭނާގެ ދެލޮލުން ކަރުނަވެސް ނިރާލިއެވެ. ރާކިންގެ ގާތަށް ދެމީހަކަށް ވަދެވިދާނެކަމަށް ނަރުސް ކުއްޖާ ބުނުމުން އީމަނާއި ދިމްޔާ އެތެރެއަށް ވަނެވެ.\nއެތެރެއަށް ވަންނަން ދިޔަ ދިމްޔާގެ ހިތް ނޭނގޭ ބާރުމިނެއްގައި ތެޅެމުން ދިޔައެވެ. އޭނާގެ ހިތުގެ ތެޅުންވަނީ އަވަސްވެފައެވެ. އެތެރެއަށް ވަދެވުމާއިއެކު ރާކިން ފެނުމުން އެއްވެސް އިޚުތިޔާރަކާނުލާ އެރީތި ދެލޮލަށް ކަރުނަތައް ޖަމާވެގަތެވެ. އޭރު ރާކިން އޮތީ އެމީހުނަށް ބަލަހައްޓައިގެންނެވެ. އޭނާގެ ބޮލުގައި ވަނީ ބެންޑޭޖް އޮޅާފައެވެ. މޫނުމައްޗަށް ބަލާލުމުންވެސް އޭނާގެ ޙާލު މާ ރަނގަޅު ނޫންކަން އެނގެއެވެ. ރާކިންގެ ގާތުގައި މަޑުކޮށްލަމުން ދިމްޔާ ރާކިންގެ އަތުގައި ހިފާލިއެވެ. ރާކިން ދިމްޔާއަށް ހިނިތުންވެލިއެވެ. ބަދަލުގައި ދިމްޔާވެސް ހިނިތުންވެލިއިރު އޭނާއަށް ރޮވިއްޖެއެވެ. ރާކިން ބޮލިގެ އިޝާރާތުން ނުރޮއުމަށް ބުންޏެވެ. ދިމްޔާ ރާކިނާއި ދިމާއަށް ގުދުވެ އޭނާގެ ނިއްކުރިއަށް ބޮސްދިނެވެ. އަދި އަތުގެ ނުފުށުން ލޮލުން އައިސްފައިވާ ކަރުނަތައް ފޮހެލިއެވެ. ރާކިން ދެން ބަލާލީ އީމަނަށެވެ. އަދި އުނދަގޫ ގޮތަކަށް މަންމަމެން ކޮބާތޯ ސުވާލުކޮށްލިއެވެ. ހިނިތުންވެލަމުން އެމީހުން ބޭރުގައި ތިބިކަމަށް އީމަން ބުނެލީ ރާނިޔާގެ ޙާލު ރާކިނަށް ސިއްރުކުރުމުގެ ގޮތުންނެވެ.\n“އަހަރެން ވަރަށް ދެރަވި…. އަހަރެން ހީކުރި އަނެއްކާވެސް ރެކްއާއި ދުރުވާން ޖެހުނީ ކަމަށް….” ރާކިންގެ އަތުގައި ހިފަހައްޓާލައިގެން އިނދެ ދިމްޔާ ބުނެލިއެވެ. އޭރު ރާކިންވެސް އޮތީ ދިމްޔާގެ އަތުގައި ހިފަހައްޓާލައިގެންނެވެ. ރާކިން ދިމްޔާއަށް ހިނިތުންވެލީ ވާހަކަ ދައްކަން ބޭނުންވިކަމުގައި ވިޔަސް އޭނާއަށް ވާހަކަ ދައްކަން އުނދަގޫވުމުންނެވެ. އޭރު އޭނާގެ ދެލޮލަށް ދިމްޔާ ފެންނަމުންވެސް ދިޔައީ ފުސް ގޮތަކަށެވެ.\nރާކިންގެ އަތުގެ ހަރަކާތްތައް ހުއްޓުންހެން ހީވެގެން ދިމްޔާއަށް ރާކިނާއި ދިމާއަށް ބަލާލެވުނެވެ. އޭރު ރާކިންގެ ދެލޯވަނީ މެރިފައެވެ. ހާސްވެފައި އިނދެ ދިމްޔާއަށް ބަލާލެވުނީ އީމަނާއި ދިމާއަށެވެ. އޭރު އީމަންވެސް އިނީ ރާކިނަށް ބަލަހައްޓައިގެންނެވެ. އޭނާގެ މޫނުމަތިންވެސް ކަންބޮޑުވުމުގެ އަސަރުތައް ފެންނަމުން ދިޔައެވެ.\n“އިމޫ…. ރެކްއަށް ކިހިނެއް އެވީ…؟؟؟” ހާސްވެފައި އިނދެ ދިމްޔާ މިހެން އަހާލުމުން އީމަން ދިމްޔާއަށް ބަލާލަމުން ބޭރަށް ހިނގައިގަތީ ނަރުހަކު ހޯދުމަށެވެ. ދިމްޔާ ރޮވިފައި އިނދެ ރާކިނަށް ގޮވަމުންދިޔައިރު އޭނާގެ ހިތް ހީވީ މޭފަޅާލާފައި ނުކުމެގެން ހިނގައިދާނެހެންނެވެ. މާގިނައިރެއްނުވެ އީމަން ނަރުހަކާއި ޑޮކްޓަރު ގޮވައިގެން އެތަނަށް އައެވެ. ޑޮކްޓަރު ރާކިން ބެލުމަށްފަހު މާބޮޑަށް ބޮލަށް ބަރުވެފައި ހުރުމުގެ ސަބަބުން ނިދުނީ ކަމަށް ބުނުމުން ދިމްޔާއަށާއި އީމަނަށް އެކަކު އަނެކަކަށް ބަލާލަމުން ހަމަޖެހުމުގެ ނޭވާއެއް ބޭރުކޮށްލެވުނެވެ.\nއޭގެ އިރުކޮޅެއްފަހުން ރާކިން “ޕްރައިވެޓް” ކޮޓަރިއަކަށް ބަދަލު ކުރެވުނެވެ. ދިމްޔާ ރާކިންގެ ގާތުގައި ގޮނޑީގައި އިށީނދެލައިގެން އިނުމުން ވަރުބަލިވެފައި ހުރުމާއިއެކު އީމަން ޖައްސާލީ އެތާ ވަކިން ހުރި ކުޑަ އެނދުގައެވެ.\nއީމަނަށް ހޭލެވުނީ ގާތުން ބަޔަކު ހޭއަޑަށެވެ. ދެލޯ ހުޅުވާ ބަލާލިއިރު އެތާ ތެރޭގައި ރުހާމެންގެ އިތުރުން ތާނީވެސް ހުއްޓެވެ. އޭރުވެސް ދިމްޔާ އިނީ ރާކިންގެ ގާތުގައި ގޮނޑީގައި އިށީނދެލައިގެންނެވެ.\n“ކޮންކަމަކާ އެންމެން މާވަރަކަށް ތިހެނީ…؟؟؟ ތާނީ ކޮންއިރަކު މިކޮޅަށް އައީ…؟؟؟” މޯޅިއަކަށް ދެމިލަމުން ފަހަރަކު މީހެއްގެ މޫނަށް ބަލާލަމުން އީމަން އަހާލިއެވެ. އެވަގުތު ތަފާތު ގޮތެއް ހީވުމުން އީމަނަށް އޭނާގެ ބޮލުގައި އަތް ޖަހާލެވުނެވެ. އޭރުވެސް އެއްވެސް ޖަވާބެއް ނުދީ ތިބެގެން އެންމެން ހެނީއެވެ. ރާކިންވެސް އޮތީ ތުންފަތަށް ހިނިތުންވުމެއް ވެރިކުރުވައިގެންނެވެ.\n“މީ ކޮންކަމެއް….؟؟؟ ކީއްވެ އަހަރެންގެ ބޮލުގައި ބެނޑޭޖް އަޅާފައި މިހުރީ…. އަނެއްކާ އަހަރެންގެ ބޯވެސް ފަޅައިގެން ދިޔައީތަ…؟؟؟” ބޮލުގައި އަޅާފައި ހުރި ބެންޑޭންޖްގަނޑުގައި އަތް ޖަހާލަމުން އީމަން ސުވާލުކޮށްލީ ފަހަރަކު މީހެއްގެ މޫނަށް ބަލާލަމުންނެވެ.\n“އެހެންނޭ ވާނީ … އަދިވެސް ޖެހޭތާކު އޮވެގެން ނިދާތި….” އީމަންގެ ގާތަށް އައިސް މަޑުކޮށްލަމުން ތާނީ މިހެން ބުނެލީ މަޖާވެފައި ހުރެއެވެ.\n“ދެން ވަރަށް ހެއްވާ…. ތާނީ ތީ މިތާގެ ނަރުހެކޭ ކިޔާފައި މިތާގެ ބެންޑޭޖް އެއްޗެހި ބޭނުން ނެތް ގޮތުގައި ބޭނުންކުރުމުގެ ޙައްޤެއް ތާނީއަކަށްވެސް ނޯންނާނެ….” އީމަންވެސް މަޖާވެލާފައި އިނދެ ވާހަކަ ދެއްކިއެވެ.\n“އިމޫ ތިބުނީ ވަރަށް ބޮޑު ތެދެއް…. އެކަމަކު ތިބެންޑޭޖް ތީ މިތާގެ އެއްޗެއް ނޫން… ތީ އަހަރެމެންގެ ގަނެގެން ގެނައި އެއްޗެއް…. އަސްލު ވީގޮތަކީ ރެކް އެކަނި ބެންޑޭޖް އަޅައިގެން އޮންނަން ވީމަ ފޫހިވާތީ ރެކް ބޭނުންވީ އިމޫވެސް ބެންޑޭޖް އަޅަން…. ދޯ ރެކް….” ހިނިގަނޑެއް ޖަހާލަމުން އާހިލް މިހެން ބުނުމުން ރާކިންވެސް އާހިލްގެ ވާހަކައާއި އެއްބައިވުމުގެ ގޮތުން ބޯޖަހާލިއެވެ.\n“އެކަމަކު ދޯ…. އަހަރެން ހަމަ ހައިރާންވެއްޖެ…. ތީ ކުޑަކުދިންތަ މިކަހަލަ ސަކަރާތް ޖަހަން….. ކަލޭމެން އަދި ބޮޑެއް ނުވޭ ދޯ…..” އީމަން ބެންޑޭޖްގަނޑު ނަގަން އުޅެންފެށުމުން އެ ނެގިޔަ ނުދީ ޖަޒްލީމެން ހިފެހެއްޓުމުން އީމަން ބުނެލިއެވެ. ޖަޒްލީމެން ގަދަ ކޮށްލުމުން އެންމެ ފަހުން އީމަނަށް ޖެހުނީ ބަލި ޤަބޫލުކޮށް އެމީހުން ބުނި ގޮތެއް ހަދައިގެން އިންނާށެވެ.\nޖެހިގެން އައި ދުވަހުވެސް އީމަނަށް ޖެހުނީ އެބެންޑޭޖް އަޅައިގެން ހުންނާށެވެ. އެ ނަގައިފިއްޔާ އެއަށްވުރެ ބޮޑުވަރުކޮށްލާނެކަމަށް އެމީހުން ބުނުމުން އީމަންވެސް ދެން އިތުރަށް އެނަގާކަށް ނޫޅެނުވެ. ރޭގަނޑު ދިމްޔާއާއި އީމަން ރާކިންގެ ގާތަށް ހޮސްޕިޓަލަށް އައުމުން ރާނިޔާމެން ގެއަށް ދިއައެވެ. އެވަގުތު ތާނީ ވެސް އެތަނަށް އައެވެ. އެވަގުތަކީ އޭނާގެ ޑިއުޓީ ވަގުތުކަމުން އޭނާހުރީ ނަރުސް ޔުނިފޯމްގައެވެ. ހަތަރު މީހުން ވާހަކައިގައި ތިއްބާ ތާނީގެ ފޯން ރިންގް ވާން ފެށިއެވެ. ފޯނަށް ޖަވާބު ދިނުމަށްޓަކައި ތާނީ ތަންކޮޅެއް ދުރަށް ޖެހިލިއެވެ.\nފޯން ކޯލް ނިންމާލުމަށްފަހު އައިސް ތާނީ ލޮލުން އިޝާރާތްކޮށްލުމުން ރާކިންވަނީ ފާހާނާއަށެވެ. އޭރު އީމަން އިނީ ރާކިން އޮންނަ އެނދުގައި އިށީނދެލައިގެންނެވެ. ދިމްޔާއާއި ތާނީ ހުރީ އީމަންގެ ގާތުގައި ކޮޅަށެވެ. ކުއްލިއަކަށް ދޮރުހުޅުވުނުއަޑަށް އެންމެން އެކީ އެދިމާއަށް ބަލާލިއެވެ. ކުރިމަތިން ފެންނަމުން ދިޔަ މަންޒަރު ޤަބޫލުކުރަން ދަތިވެފައި ހުރެ އީމަނަށް އިންތަނުން ކޮޅަށް ތެދުވެވުނެވެ. ދޮރުމަތީގައި ހުއްޓިލައިގެން އެހުރީ އޭނާގެ މާޔާ ނޫން ދެވަނަ އެހެން މީހެއް ނޫނެވެ. ދެފަހަރަކަށް އެސްފިޔަ ޖަހާލަމުން އީމަނަށް މާޔާގެ ނަން ކިޔާލެވުން އިރު މާޔާ އައިސް އޭނާގެ ގައިގައި ބައްދާލައިފިއެވެ. އީމަން ހައިރާންކަމާއިއެކު އެއްފަހަރު ދިމްޔާގެ މޫނަށް އަދި އަނެއްފަހަރު ތާނީގެ މޫނަށް ބަލާލީ ވާނުވާ ނޭނގި ހުރެއެވެ. ނަމަވެސް ދިމްޔާމެންގެ މޫނުމަތިން ހައިރާންކަމުގެ އެއްވެސް އަސަރެއް ފެންނާކަށް ނެތެވެ. ދެމީހުންވެސް ތިބީ ވަރަށް ހަމަޖެހިލައިގެން ހިނިތުންވެލައިގެންނެވެ.\nއިރުކޮޅަކު އެގޮތުގައި ހުރުމަށްފަހު މާޔާ އީމަނާއި ދުރަށް ޖެހިލަމުން އީމަންގެ ދެއަތުގައި ހިފާލިއެވެ. އެއަށްފަހު އީމަނާއި ހަތަރުކަޅި ހަމަކޮށްލިއެވެ. އޭރު އޭނާގެ ރީތި ދެލޯވަނީ ކަރުނުން ތެމިފައެވެ.\n“އަސްލު ކިހިނެއްވީ…؟؟؟ ވަރަށް ތަދުވޭތަ ބޮލަށް…؟؟؟؟” އީމަންގެ ބޮލުގައި އަޅާފައި އޮތް ބެންޑޭޖްގަނޑަށް ބަލާލަމުން މާޔާ މިހެން އަހާލުމުން އީމަނަށް ބަލާލެވުނީ ތާނީއާއި ދިމާއަށެވެ. އޭރު އަނގަމަތީގައި އަތް އަޅައިލައިގެން ތާނީ ހިނިގަނޑު ކޮންޓްރޯލް ކުރަން މަސައްކަތްކުރާތަން ފެނުމުން އީމަނަށް ވީގޮތް ނަގައިގަނެވުނެވެ.\n“މާޔާ…. އަހަރެން….” އީމަން ވާހަކަ ދައްކަން އުޅެން ފެށުމުން މާޔާ އީމަންގެ އަނގަމަތީގައި އަތް އަޅާފައި ހުއްޓުވިއެވެ. އަދި އީމަންގެ ދެކޮނޑުގައި ހިފާލަމުން އެނދުގައި އިށީނުމަށް ބުންޏެވެ. ބަސް އަހާ ކުޑަ ކުއްޖެއް ފަދައިން އީމަން މާޔާ ބުނި ގޮތަށް ކަންތައް ކުރިއެވެ.\n“އިމޫ…. އަހަންނަށް މާފުކުރޭ… އަހަރެން އޭރު ހުރީ ވަރަށް ހިތްހަމަ ނުޖެހިފައި އެހެންވެ އިމޫ ދޫކޮށްލާފައި ދެވުނީ… އެކަމަކު އިމޫއާއި ނުލާ އަހަރެން އެކޮޅުގައި އުޅުނީ ވަރަށް އުނދަގުލުން…. އިމޫ މަތިން ހަނދާންނުވާ އެންމެ ހިނދުކޮޅެއްވެސް ނުދޭ… މަންމަމެން އެހާވަރަށް އާދޭސް ކުރީމައިވެސް ގޮތްދޫނުކުރަންވެގެން މިކޮޅަށް ނައިސް ހުރީވެސް….. އެކަމަކު އިއްޔެގައި ތާނީ ގުޅާފައި އިމޫގެ ބޯފަޅައިގެން ދިޔަ ވާހަކަ ބުނުމުން އަހަންނަށް އެންމެ ހިނދުކޮޅަކުވެސް އެކޮޅަކު މަޑެއް ނުކުރެވުން… އަހަންނަށް ހީވަނީ އިމޫއަށް ތިހާލު ޖެހުނީވެސް އަހަރެންގެ ސަބަބުން ކަންނޭނގެ….” މާޔާގެ ވާހަކަ މިހިސާބަށް ދިޔުމުން އީމަނަށް އިތުރަށް އަޑުއަހަން ނީނދެވުމުން މާޔާގެ ނަމުން ގޮވާލިއެވެ. އެއަށްފަހު ދެން އޭނާ ބަލާލީ ތާނީމެންނާއި ދިމާއަށެވެ.\n“މާޔާ…. އަހަންނަކަށް އެއްވެސް ކަމެއް ނުވެ….” މާޔާގެ އަތުގައި ހިފާލަމުން އީމަން މިހެން ބުނުމުން މާޔާ ހައިރާންވިއެވެ. ދިމްޔާއާއި ތާނީވެސް އެކަކު އަނެކަކަށް ބަލާލިއެވެ.\n” ބޯފަޅައިގެން ދިޔައީ އަހަންނެއް ނޫން…. ރެކްގެ ބޯ ފެޅުނީ…. މީ އިއްޔެ ތާނީމެން ޖެހި ސަކަރާތެއް…. ބޮލުގައި އަޅާފައި އޮތް ބެންޑޭޖްގަނޑު ނެގުމަށްފަހު މާޔާއަށް ދައްކާލަމުން އީމަން މިހެން ބުނުމުން މާޔާއަށް ބަލާލެވުނީ ތާނީއާއި ދިމާއަށެވެ. އެވަގުތު ފާހާނާގެ ދޮރުހުޅުވާލާފައި ރާކިންވެސް ފާހާނާއިން ނުކުތެވެ. ރާކިން އައިސް އެނދުގައި އިށީނުމުން އީމަން އެނދުން ތެދުވިއެވެ.\n“މާޔާ…. އަހަންނަށް މާފުކުރޭ…. އަހަންނަކަށް ނޭނގެ އެއީ އެމީހުންގެ ރޭވުމެއްކަން…. އެއީ އަހަންނަށް އެނގިގެން ވީކަމެއް ނޫން…. ފަހަރެއްގައި މާޔާ ޤަބޫލުވެސް ނުކޮށްފާނެ…..” މާޔާގެ މޫނަށް ބަލާލަމުން މިހެން ބުނެފައި އީމަން އެތަނުން ދާން ހިނގައިގަތެވެ. އެވަގުތު ދިމްޔާ އީމަންގެ އަތުގައި ހިފައި ހުއްޓުވިއެވެ.\n“ތިދެމީހުން އުޅޭގޮތުން އެހެންމީހުންގެ ހިތަށް ކެތް ނުވީމައޭ ރޭވުންތައް ރާވަންޖެހުނީ…. ދެމީހުން އެކަކު އަނެކަކު ދެކެ އިންތިހާ ދަރަޖައަށް ލޯބިވާއިރުވެސް ތިތިބެނީ ގޮތްދޫނުކުރަން…. އެހެން ކަންތައް ކުރީމަ ވަކި ކޮންމޮޅެއްތަ ވަނީ…؟؟؟ ހިތަށް ތަދުވުން ނޫންކަމެއް ވޭތަ….” ދިމްޔާ ވާހަކަ ދެއްކީ ތަންކޮޅެއް ހަރުގޮތަކަށް ދެމީހުނަށް ވިސްނައިދޭ ފަދައަކުން ދެފަހަރު ދެމީހުންގެ މޫނަށް ބަލާލަމުންނެވެ. ދިމްޔާގެ ވާހަކަ ނިމުމުން މާޔާއާއި އީމަން އެކަކު އަނެކަކަށް ބަލާލިއެވެ.\n“އަހަރެން ޤަބޫލުކުރަން ކުށް ކުރެވުނީ އަހަންނަށްކަން…. އަހަރެމެން މީ އިންސާނުންނަށްވީތީ ކުށްވެސް ކުރެވޭނެ… އަހަރެން މާފަށްވެސް އެދުނިން…. އަލުން ގުޅެންވެސް ބޭނުންވޭ… އެކަމަކު މާޔާ އަހަރެން ދޫކޮށްލާފައި ދިޔައީ އަހަންނަށް ދެވަނަ ފުރުސަތެއްވެސް ނުދީ…. ދެން އެހެންވީމަ އަހަރެން ކީއްކުރާނީ…؟؟؟” ދެރަވެފައި ހުރެ އީމަން ވާހަކަ ދެއްކީ މާޔާއަށް ފުރަގަސްދީގެން ހުރެއެވެ.\n“އަހަރެންވެސް ޤަބޫލުކުރަމޭ ދެވަނަ ފުރުސަތެއް ނުދިނުން އެއީ އަހަންނަށް ކުރެވުނު ކުށެއްކަން… އެކަމަށް އަހަރެން މާފަށްވެސް އެދެން…. އަހަރެންވެސް ބޭނުންވޭ އަލުން ގުޅެން…. އެކަމަކު އަހަރެން އައީމަ އިމޫ ތިއުޅުނީ މިތަނުން ދާކަންނު….” ވާހަކަ ދައްކަމުންގޮސް މާޔާއަށް އެންމެ ފަހު ޖުމްލަ ބުނެވުނީ ޝަކުވާގެ ރާގުގައެވެ. އީމަން ފަސްއެނބުރި މާޔާއަށް ބަލާލިއެވެ. އޭރު މާޔާވެސް ހުރީ އީމަނަށް ބަލަހައްޓައިގެންނެވެ. އީމަން ދެފިޔަވަޅު ކުރިޔަށް ޖެހިލުމަށްފަހު މާޔާގެ ކުރިމަތީ މަޑުކޮށްލަމުން އޭނާގެ ދެއަތުގައި ހިފާލިއެވެ. ރާކިން، ދިމްޔާ އަދި ތާނީ ތިބީ ހިނިތުންވެފައި އެމަންޒަރު ބަލާށެވެ.\n“އަހަރެން ދުވަހަކުވެސް މާޔާ ނޫން އެހެން މީހަކު ބޭނުމެއް ނޫން…. ދެން ކިތަންމެ ބޮޑު ކަމަކާ ކުރިމަތިލާން ޖެހުނަސް އަހަރެން މާޔާއާއި ދުރަކަށް ނުދާނަން…. މާޔާއަށް ފުރިހަމަ އިތުބާރު ކުރާނަން…. އަހަންނާ ކައިވެނި ކުރާނަންތަ….؟؟؟؟” މާޔާގެ ދެލޮލަށް ބަލަން ހުރެ އީމަން ދެއްކި ވާހަކައިން އުފަލުން ގޮސް މާޔާގެ ދެލޮލުން ކަރުނަ ނިރާލިއެވެ. އަވަސް އަވަހަށް ބޯޖަހާލަމުން މާޔާ އީމަންގެ ހުށައެޅުން ޤަބޫލުކުރީ ހިތުން ރުހުމުންނެވެ. އެވަގުތު އީމަންގެ ހިތަށްވެސް ބަޔާންކުރަން ދަތި އުފަލެއް ލިބިގެން ދިޔައެވެ. އޭނާ މާޔާގެ ނިއްކުރިއަށް ބޮސްދިނުމަށްފަހު މާޔާގެ ލޮލުން އައިސްފައިވާ ކަރުނަތައް ފޮހެލައިދިނެވެ. އެމަންޒަރު ބަލަން ހުރެފައި ދިމްޔާވެސް ގޮސް ރާކިންގެ ގާތުގައި އިށީނެވެ.\n“އަހަރެމެންގެ އިންތިޒާރަށްވެސް ދެން ވަރަށް އަވަހަށް ނިމުން އައިސްދާނެ…. މާތް ﷲ އިރާދަ ކުރެއްވިއްޔާ ދުވަސްކޮޅަކުން ދިމް ހުންނާނީ އަހަރެންގެ އަންބެއްގެ ގޮތުގައި….” ދިމްޔާގެ އަތަށް ފިތާލަމުން ނުހަނު ލޯތްބާއިއެކު ރާކިން ބުނެލިއެވެ.\nރާކިން ރަނގަޅުވުމުން ގެޔަށް ފޮނުވާލެވުނެވެ. އެއާއިއެކު ރާކިންމެންގެ ކައިވެނީގެ ތައްޔާރީތައް ވާން ފެށުނެވެ. ދާބިރުގެ އެދުމަށް ކައިވެނި ވެވެންދެން ދިމްޔާ ދާބިރުމެންގެ ގެއަށް ބަދަލުވިއެވެ. ދިމްޔާމެންގެ ދެބެން އެތައް ދުވަހެއްގެ ފަހުން އެކީގައި އުޅެލަން ލިބުމުން ދުވަހުގެ ގިނަވަގުތުތައް ހޭދަ ކުރަނީ ދެމީހުން އެކީގައެވެ. އެކިކަހަލަ ސަކަރާތް ޖެހުމާއި މަޖަލުގައެވެ. ކިތަންމެ ފަހުން ދިމާވި ކަމުގައި ވީނަމަވެސް އެދެމީހުންގެ ގުޅުން ބަދަހިކަމުން ހީވަނީ އެކުގައި އުޅެބޮޑުވެގެން އައި ދެކުދިންހެންނެވެ. ދެމީހުންގެ މިޒާޖުގައި ތަފާތުތަކެއް ހުރި ކަމުގައި ވީނަމަވެސް އެކަކު އަނެކަކާ ނުހަނު ގުޅެއެވެ.\nއާދައިގެ މަތިން މިއަދުވެސް ދިމްޔާމެން ތިބީ ކޮޓަރީގައި ކޮންމެވެސް ސަކަރާތެއް ޖެހުމުގައެވެ. އެވަގުތު ކޮޓަރީގެ ދޮރުގައި މީހަކު ޓަކި ޖެހުމުން މާޔާ ހިނގައިގަތީ ދޮރު ހުޅުވުމަށެވެ. އޭރު ދެމީހުން އުކާފައި ހުރި ބާލީސްތައް ތަޅުންމަތިން ހޮވުމުގައި ދިމްޔާ އުޅުނެވެ.\n“ވާއު…. ބޭފުޅާ ހަމަ އެންމެ ހިނދުކޮޅަކުވެސް ކަމަނާގެ މޫނު ދެކިނުލާ ނުހުރެވޭ ދޯ…..” ކުޑަކޮށް ދޮރު ހުޅުވާލައިގެން ހުރެ މާޔާ ވާހަކަ ދެއްކީ ދޮރުމަތީގައި ހުރި ރާކިނާއެވެ. ދިމްޔާއަށް ރާކިން ނުފެނުން ކަމުގައި ވީނަމަވެސް ދޮރުމަތީގައި ހުރީ ރާކިންކަން ޔަޤީންވީ މާޔާގެ ޖުމްލައިންނެވެ. އެހެންކަމުން އެނދުމަތީގައި އޮތް ދޯބައްޓާ ނަގައި ކަރުގައި އޮޅާލަމުން ދުވެފައި ކަހަލަ ގޮތަކަށް ގޮސް ރާކިންގެ ގާތުގައި މަޑުކޮށްލިއެވެ.\n“ދައްތަ ވަރަށް ނަސީބު ރަނގަޅޭ އަސްލުވެސް…. ބަލާބަލަ ރެކްއަށް ދައްތަ ފެންނަ ހިސާބަށް ނައިސް ނުހުރެވޭ އެންމެ ހިނދުކޮޅަކުވެސް…. އެކަމަކު މަގޭ ވަތުކިބަ މިހާރު ވީތަންވެސް ނޭނގެ…. އޭނަ އަހަރެން މަތިން ހަނދާންވެސް ނުވަނީ ތޯއްޗެ….” އަނގަޔަށް ގޮތެއް ހަދާލަމުން މާޔާ މިހެން ބުނެލީ ކުޑަކޮށް އަކުރުތަކަށް ދަމާލަމުން މަޖާ ރާގެއްގައެވެ. ދިމްޔާއަށާއި ރާކިނަށް އެއްފަހަރާ ހިނިގަނޑެއް ޖަހާލެވުނީ އެހެންވެގެންނެވެ.\n“އައްދޯއި…..” ކުއްލިއަކަށް ކޮޓަރީގެ ކުޑަދޮރާއި ދިމާލުން ހަޅޭލަވައިގަތް އަޑަށް މާޔާމެން އެދިމާއަށް ގޮސް ދޮރު ކައިރި ހުއްޓުންތަނާ ފެނުނު މަންޒަރުން ތިންމީހުން އެއްފަހަރާ ހޭންފެށިއެވެ. އޭރު އެގޭގައި ގެންގުޅޭ ބުޅާ އޮތީ އީމަންގެ ފައިގައި ދަތްއަޅައިގެންނެވެ.\n“އިމޫ…. ތީ ކޮންކަމެއް….” ހިނިގަނޑު ކޮންޓްރޯލްކޮށްލަމުން ދިމްޔާ އަހާލިއެވެ. މާޔާ ގޮތެއް ހަދާލުމުން އެބުޅާ އެތަނުން ދިޔައެވެ.\n“ނޭނގެ އަހަންނަކަށްވެސް….. އަހަރެން އުޅުނީ ކުޑަދޮރުން އެތެރެއަށް ވަންނަންވެގެން…. އެކަމަކު އައި ނައި ތަނެއް ނޭނގި ބުޅާގަނޑު އައިސް މަގޭ ފައިގައި ދަތްއެޅީ….. ހީވަނީ ދެން ގެއަށް ވަގެއް ވަންނަން އުޅޭތީ ހިފަހައްޓަން އުޅުންހެން… ވަރެއްގެ ބުޅަލެއް….” ކުޑަދޮރުން އެތެރެއަށް ފުންމާލަމުން އީމަން ބުނެލިއެވެ.\n“އެހެނޭވާނީ…. ބޮޑު ދޮރު ހުއްޓައިވެސް ވަންނަން ޚިޔާލުކުރީތި ކުޑަދޮރުން ވިއްޔަ…. ދެން އެސޮރުވެސް ހީކުރާނީ ތީ ވަގެއް ކަމަކަށްނު….” ދެޖީބަށް އަތް ޖަހާލަމުން ރާކިން ބުނެލިއެވެ.\n“ކީއްކުރާނީ ރެކް…. ރެކްކަހަލަ ބޯރަނގަޅު މީހެއް ނޫނޭ އެއީ….” ދަނޑިވަޅުގެ ބޭނުންކޮށް މާޔާވެސް އީމަނާއި ދިމާކޮށްލިއެވެ. މާޔާ އެހެން ބުނުމުން އީމަން ލޯހަނިކޮށްލަމުން މާޔާއަށް ބަލާލިއެވެ.\n“އަހަރެން އުޅުނީ މާޔާއަށް “ސަޕްރައިޒެއް” ދޭންވެގެންނޭ…. ތަންކޮޅެއް ތަފާތުގޮތަކަށް… އެކަމަކު އަންނަ އިރަށް ތި އެއްޗެހި ގޮވައިގަތީނުން…. އަހަރެން މިދަނީ ދާން….” އީމަން ރުޅިއައިކަމަށް ހަދާލަމުން ދާން ހިނގައިގަތެވެ.\n“ތެދެކޭ މާޔާ…. އޭނަ އެހާވަރުން އައީމައިވެސް ފައިރަނގަޅުތޯ އަހާލާނެ ކަމުގައި އެއްޗެހިކިޔަން ވިއްޔަ ތިފެށީ…. ކޮރުޖަހަމުންނޭ ހިނގަނީވެސް… ފަޔަށް ގޮތެއް ވީތަ….؟؟؟” ކޮރުޖަހަމުން އީމަން ހިނގައިގަތުމުން ދިމްޔާ އޭނާ ހުއްޓުވާފައި ކޮޓަރީގައި ހުރި ސޯފާގައި ބޭންދިއެވެ. މާޔާއާއި ރާކިންވެސް ދިމްޔާގެ ގާތަށް ޖެހިލިއެވެ.\n“ދިމް…. އަހަންނަށް ކަމެއް ކޮށްދެންޏާ ކައިވެނީގެ ކުރިން މާޔާއަށް ތިކަހަލަ ރީތި އާދަތައް ދަސްކޮށްދީބަލަ…. ކައިވެނިކުރަން އުޅޭ އިރުވެސް އެއުޅެނީ ކުޑަކުދިން އުޅޭހެން….” އީމަން މިހެން ބުނުމުން ދިމްޔާއާއި ރާކިން ހޭންފެށިއެވެ. މާޔާ އީމަނަށް ލޯއަޅާލަމުން އީމަނަށް ރައްދު ދިނެވެ. އެގޮތުގައި އެތައް އިރެއް ވަންދެން މާޔާމެން ޒުވާބުކުރަމުން ދިޔައިރު ދިމްޔާމެން މަޖާވެފައި ކުޅި ބަލަން ތިއްބެވެ.\nދުވަސްތައް ފާއިތުވަމުންގޮސް މިއަދަކީ ކައިވެނި ކުރަން ހަމަޖެހިފައިވާ ދުވަހެވެ. ކައިވެނި ކުރުން އޮތީ ދާބިރުގެ ގޭގައިކަމުން ރާކިނާއި އީމަން ތައްޔާރުވެގެން ޢާއިލާއާއިއެކު ދާބިރުގެ ގެއަށް ދިޔައެވެ. އެދެމީހުން ތިބީ އެއްގޮތަކަށް ހެދުން އަޅައިގެންނެވެ. އަތްދިގު ހުދުގަމީސް ހުރީ ލައިގެން ހުރި ކަޅު “ސްކިނީ” ގެ ދަށަށް ޖަހާ ދޫކޮށް ބެގީކޮށްލާފައެވެ. ގަމީސްމަތިން ކަޅުކުލައިގެ ވެސްޓެއް ލައިފައި ހުރިއިރު ކަރުގައި ރަތްކުލައިގެ ސްކާފެއް އޮޅާލާފައި ވެއެވެ. ބޮލުގެ އިސްތަށިގަނޑު ކޮޅަށް ނަގާ ތަތްކޮށްލާފައި ހުރިއިރު ދެމީހުންވެސް ފެންނަނީ ވަރަށް ހިތްގައިމުކޮށެވެ.\n“ރެކް… އިމޫ….” އާހިލްމެންނާ ވާހަކަ ދައްކަން ތިބި ރާކިނާއި އީމަން ފުރަގަހަށް އެނބުރުނީ ތާނީ ގޮވާލުމުންނެވެ. އޭރު ތާނީގެ ފުރަގަހުގައި ރަތްކުލައިގެ އެސްތަކަކާއި މާތަކަކުން ފަރުމާކުރެވިފައިވާ ހުދުކުލައިގެ ކައިވެނީގެ ބޮޑު ހެދުން ލައިގެން އެތިބީ ދިމްޔާއާއި މާޔާއެވެ. އެދެމީހުންވެސް ތިބީ އެއްވައްތަރެއްގެ ހެދުމެއްގައެވެ. ރަތްކުލައިގެ އެސްތަކެއް ޖެހި ހުދުޝޯލުން ވަށްމޫނުތައް ވަށާލާފައިވާއިރު ދެމީހުންވެސް ނުހަނު ރީއްޗެވެ. ހީވަނީ ބިމަށް ފައިބާ ތިބި ހޫރު ޕަރީންތަކެއްހެންނެވެ. މިރޭ އެއްގޮތަކަށް ހެދުން އަޅާފައި ތިބުމުން ހީވަނީ އެކެއްގެ ހިޔަނި ކުލަކޮށް ފެންނަން ހުރިހެންނެވެ. ދެމީހުން އެހާވެސް ވައްތަރެވެ. ކަޅިޖަހާނުލާ ރާކިނާއި އީމަނަށް ދިމްޔާމެނާއި ދިމާއަށް ބަލަހައްޓައިގެން ތިބެވުނީ ބުރުގައި އަޅާފައި ތިބުމުން އެމީހުން ވަކިން ރީތިވީމައެވެ.\n“ޔަޤީން މިރޭ ރެކްއަށްވެސް އަދި އިމޫއަށް ވެސް ދިމްޔާއާއި މާޔާ ވަކި ކުރާކަށް ނޭނގޭނެ…..” ރާކިންމެން ސިހުނީ ޖަޒްލީގެ އަޑަށެވެ.\n“އަހަންނަށް އެނގޭ އަހަރެންގެ ދިމް ވަކިކުރަން…..” ޖީބަށް އަތް ޖަހާލަމުން ރާކިން މިހެން ބުނުމުން އީމަނަށް ރާކިނާއި ދިމާއަށް ބަލާލެވުނީ ހައިރާންވީވަރުންނެވެ. ވާނީވެސް އެހެން ނޫންހެއްޔެވެ..؟ މިރޭ އީމަނަށްވެސް އެދެމީހުން ވަކިކުރާކަށް ނޭނގެއެވެ. ވީއިރު ރާކިނަށް އޭނާގެ ދިމްޔާ ވަކިކުރަން އެނގުނީ ކިހިނެއްބާއޭ އީމަންގެ ހިތަށް އެރިއެވެ.\nރާކިން ދިމްޔާމެނާއި ދިމާއަށް ހިނގައިގަތުމުން އީމަންވެސް އޭނާގެ ފަހަތުން ހިނގައިގަތެވެ.\n“މީ އަހަރެންގެ ދިމް….” ރާކިން ގޮސް ދިމްޔާގެ އަތުގައި ހިފާލަމުން މިހެން ބުނުމުން ރުހާމެން ރާކިނަށް ތަޢުރީފްކޮށްލިއެވެ.\n“ކިހިނެއް ރެކްއަށް އެހާފަސޭހައިން އަހަރެން ފާހަގަ ކުރަން އެނގުނީ….؟؟؟” ރާކިން އެހާ ފަސޭހައިން ދިމްޔާ ފާހަގަ ކުރީތީ ދިމްޔާވެސް ހުރީ ހައިރާންވެފައެވެ.\n“އަހަންނަށް އެންމެ ފުރަތަމަވެސް ތިދެމީހުން ވަކިކުރެވުނީ އަހަރެން ދިމްއަށް ދިން އަހަރެމެންގެ ލޯބީގެ ނިޝާނުން… މިރޭވެސް ދެމީހުން ވަކިކުރަން އެނގުނީ ހަމަ އެނިޝާނުގެ ސަބަބުން….” ދިމްޔާގެ އަތުގައި ރާކިން އަޅުވައިދިން ކެވެލިކޮޅާ ކުޅެލަމުން ދިމްޔާއަށް ބަލަހައްޓައިގެންހުރެ ރާކިން މިހެން ބުނުމުން ދިމްޔާގެ ހިނިތުންވުން ފުންވެގެން ދިޔައެވެ. އީމަންވެސް ކުރިއަށް ޖެހިލާ މާޔާގެ އަތުގައި ހިފާލަމުން އޭނާގެ ރީތިކަމަށް ތަޢުރީފުކޮށްލިއެވެ.\nމާގިނައިރުތަކެއްނުވެ ކައިވެނިކޮށްދޭ މީހުން އައިސް ކައިވެނި ކޮށްދީފައި ދިޔުމުން ޕާޓީ ބޭއްވުމަށް ހަމަޖެހިފައިވާތަނަށް އެމީހުން ދިޔައެވެ. ޕާޓިއަށް އަނަން ކޮންމެ މީހަކަށްވެސް ދިމްޔާއާއި މާޔާ ވައްތަރުކަމުން އެވާހަކަ ނުދައްކައެއް ނުހުރެވުނެވެ. ސަލާމް ކުރަން އަނަން މެހެމާނުން ތަންކޮޅެއް މަދުވުމުން ރާކިން ދިމްޔާއަށް ބަލާލިއެވެ. ދިމްޔާގެ މޫނުމަތި މިއަދު ވަކިން ތާޒާވެފައި އުޖާލާހެން ރާކިނަށް ހީވިއެވެ. ކިތަންމެ ހިތްދަތި ދުވަސްތަކެއް ކަޑައްތު ކޮށްފައި ވީކަމުގައި ވީނަމަވެސް މިއަދު އެމައުސޫމް ކުއްޖާގެ މޫނު އެވަނީ އުޖާލާކަމުން ފުރިފައެވެ. ހީވާކަހަލައެވެ. މިވަގުތު މިދުނިޔެމަތީގައިވާ އެންމެ އުފާވެރިކުއްޖަކީ ދިމްޔާއެވެ. ރާކިން ބަލަހައްޓައިގެން ހުރުމުން ދިމްޔާ ކިހިނެއްވީތޯ އަހާލުމުން ރާކިން ސިއްރުން ދިމްޔާގެ ކަންފަތް ދޮށުގައި އެއްޗެއް ބުނެލިއެވެ. އެއާއިއެކު ދިމްޔާގެ ދޮންމޫނު އެކި ރަތްވެގެން ދިޔައީ މާބޮޑަށް ލަދުގަތުމުންނެވެ. ދިމްޔާ މަޑުމަޑުން ރާކިންގެ ކޮނޑުގައި ޖަހާލިއިރު އޭނާހުރީ ރާކިނާއި ހަތަރުކަޅި ބައްދަލްކޮށްލަން ނުކެރިފައެވެ. އޭރު ރާކިންވެސް ލާނެއް ގޮތަކަށް ދިމްޔާއަށް ބަލަހައްޓައިގެން ހުރެފައި ދިމްޔާގެ އަތަށް ފިތާލިއެވެ.\n“އީމަންގަނޑާ….” ދިމްޔާއަށާއި ރާކިނަށް އެއްފަހަރާ ޖެހިގެން ތިބި މާޔާމެންނާ ދިމާއަށް ބަލާލެވުނީ މާޔާ އީމަނަށް ގޮވާލި އަޑަށެވެ. އޭރު މާޔާ އޭނާގެ އަތުގެ އުޅަނބޮށިކޮޅުން އީމަންގެ ބަނޑުގައި ޖަހާލަނީއެވެ.\n“މާޔާ މިރޭވެސް ޒުވާބުކޮށް ތަޅާފޮޅަނީތަ….؟؟؟؟” ކައިރީގައި ހުރި މާޔާ ކައިރީގައި ސިއްރު ސިއްރުން ދިމްޔާ އަހާލިއެވެ.\n“އޭނަ މިތާހުރެގެންވެސް އަހަންނަށް ޖެއްސުން ކުރަނީ….” ތުންފިއްތާލަމުން މާޔާ މިހެން ބުނުމުން ރާކިނާއި ދިމްޔާ އެކަކު އަނެކަކަށް ބަލާލަމުން ހޭންފެށިއެވެ.\n“މިހާރު ތީ މީހެއްގެ އަންބެކޭ…. ދެން ކުޑަކުދިންހެން ޝަކުވާ ކުރުން ހުއްޓާލަން ވީނުދޯ….” ލާނެއް ގޮތަކަށް ހެވިފައި ހުރެ އީމަން ބެލީ ދެންވެސް މާޔާ ރުޅިއަރުވާލެވޭތޯއެވެ. ކަންވީވެސް އެހެންނެވެ. އީމަނަށް ލޯއަޅާލަމުން މާޔާ އީމަންގެ ގައިގައި ބޮނޑިއެއް އަޅުވާލިއެވެ.\nދުރުގައި މަޑުކޮށްލައިގެން ދާބިރު ހުރީ ދިމްޔާއާއި މާޔާގެ ހަރަކާތްތަކަށް ބަލާށެވެ. މިރޭގެ މިއުފާވެރި މަންޒަރު ދެކެން އޭނާގެ ލޯބިވާ ކޮއްކޮ ދީމާ ދުނިޔޭގައި ހުރިނަމައޭ ދާބިރުގެ ހިތަށް އެރިއެވެ. ދީމާ މިއަދު ދުނިޔޭގައި ހުރިނަމަ ދިމްޔާމެންގެ މޫނުމަތީގައި އެވާ ހިނިތުންވުން އެތައް ގުނައެއް އިތުރުވެގެންދާނެކަން ދާބިރަށް ޔަޤީންވިއެވެ. އެހެނަސް އެކަމުގައި ވަކި ކުރެވޭނެ ކަމެއްވެސް ނޯންނާނެއެވެ. މަރަކީ އެއްވެސް ދިރޭ މަހުލޫޤަކަށް ހިފެހެއްޓޭނެ އެއްޗެއް ނޫނެވެ. ވަގުތު އައިސް ޖެހުމުން އެންމެންވެސް ޖެހޭނީ މިފަނާވަނިވި ދުނިޔެއާއި އަލްވަދާއު ކިޔާށެވެ.\nލޮލުން އައި ކަރުނަތިކި ފޮހެލަމުން ދާބިރު އަނެއްކާވެސް ދިމްޔާމެނަށް ބަލާލިއެވެ. އޭރު އެމީހުން ތިބީ ފޮޓޯއަކަށް ހުއްޓިލައިގެންނެވެ. ދިމްޔާއާއި މާޔާ އަތުގައި ހިފަހައްޓާލައިގެން ހުރިއިރު ދެމީހުންގެ ދެފަރާތުގައި އެމީހުންގެ ކޮނޑަށް އަތްލައިގެން ރާކިނާއި އީމަން ތިއްބެވެ. އެންމެންގެ މޫނުމަތީގައިވެސް ވަނީ އުފާވެރިކަމެވެ. އެކުދިންގެ އެއުފާވެރިކަން އަބަދަށް ލެހެއްޓެވުމަށް އެދި ދާބިރު މާތް ﷲ ގެ ޙަޟްރަތަށް ދުޢާ ދެންނެވީ ހިތްހަމަޖެހިފައިވާ ޙާލުގައެވެ.\nkiyuntherinnah mivaahaka kamudhiya kamah heekuran..\nthanks hana n ihu for ur help n support 🙂 🙂 🙂\nAslu mi vaahakaage bodu sihru maayaa ah dhimyaa fenna thanun maayaa ehaa surprise nuvee kyve\nsuprise vi ehnu.. 18 vana part gai innaane ebai..\nމާޔާވެސް ދިމްޔާއަށް ބަލަހައްޓައިގެން ހުރިއިރު އޭނާއަށް ހީވީ ލޯގަނޑަކުން އަމިއްލަ ސޫރަ ފެންނަމުން ދިޔަހެންނެވެ. ދެމީހުންގެ ހެދުން އެޅުމުގެ ތަފާތު ފިޔަވައި އަޅައިކިޔާލެވޭވަރުގެ އެއްވެސް ތަފާތެއް ނެތެވެ. އަވަސްއަވަހަށް އެސްފިޔަ ތަޅުވާލަމުން ދިމްޔާގެ އަތުގައި މާޔާ ހިފާލީ ކުރިމަތިން ފެންނަމުންދާ މަންޒަރަކީ ތެދެއްތޯ ޔަޤީންކޮށްލުމަށެވެ.\nWow me 1st atlast nimunee dho..vrh shalhi nimun ehegy…\nThank You Crazi 🙂\nv reethi vaahaka nimuneema v dheravejje\nThank You ilaan 🙂\nWow nimendhen ehvis foihikameh nethi kiivahakaeh miee\nThank You zai 🙂\nv ufaavejje zai ah mivaahaka kamudhiyaeema\nWarah rythi ??\nThank You wershe 🙂\nDhen keeve tha dhimya laa komme hedhumehga ves red thankolheh innany…red kula aa maa gaathy…story nimunu iru ves neygeekeeve kameh…e thankolhu mathin hadhan nethuny dho…\nneee dhim red hedhun lany dhim ge favourite colour aky red v ma..evaahaka innaane6vana part ga genesdheefa..\n“ރެޑް ކުލަ އަހަންނަށް ރީތިވީމަ އަބަދު އެކުލައިގެ ހެދުން ލާހިތްވަނީ….” ހިނިތުންވެލަމުން ދިމްޔާ ރާކިންއަށް ޖަވާބު ދިނެވެ.\nwow this story is awesome..mihaathanah kiyunu eneme reethi eh vaahaka..feshuneehsure kiyamun aee foohi kameh nethi..and ninmun hama habeys..eemya ge new story eh avah musthagbalehga fennaane kamah unmeedhu kuran..?\nThank You xau. 🙂\nxau ah foohi kameh nethi mi vaahaka kiyuneethee eem v happy vejje..\neem ge story eh adhi kiyaalan libeyne In Sha Allah.. bt thankolheh fahun…\nv reethi nimun vx…..\nAlhugandee konme vz varakah vaahaka kiyaaa ulhey meeheh..\nEnme gayaa vegen kiyunu vaahaka.\nKonme dhuvahaku vx vaahaka up veythow madhu vegen 10 varakah faharu balaaleveyy.\nAlhugandu unnmmmeeedhh kurann mikahala ehn vaahaka eh varh avahaa alhugandu men kiyaalumuge furusatheh libene kamah…\nThank You Ab 🙂\nv ufavejje Ab ah kamudhaa kahala vaahaka eh liyevuneethee..\nIn Sha Allah adhi eam ge vaahaka eh kiyuntherinnah genesdheynan\nV teethi nimun. eem ge vahakaeh knirakun dhen liyaanee\nThank You Neem 🙂\nvaki ehen bunaakah neyge.. ekm adhi ehn vaahaka eh genesdheynan In Sha Allah\nDhim red kula laa vaahakaage sirru kobaatha??? Rek ah hamalaa dhin dhimge ex bf ah vy goih vesh neangea… but ninmun reethi…\ndhim red hedhun lany eynage manma red hedhun laathee ey kurin genes ineennu\ndhim red hedhun lanyae dhim ge favourite colour v ma..6vana part ga innaane evaahaka..\nrek ah hamala dhinumah fahu shaainah dhevuny fuluhunthakegge kurimahchashey bunefa innaane.. fuluhun eyna hifeyti vaahaka innaane.. ekm dhn eyna ah v goi nugenesdhevey dw… sry… fuluhunge belumuge dhashah eyna gendhevuneema dhn ithurah ebai nugenaee\nMihaathanahky ehme nice story\nAsluvestha?? i knw enmenah mivaahaka kamunudhaanekan bt tho ah mivaahaka kamudhiyaeema v happy vejje\nover all this story is v.nice.. ekam dhera vany vaahaka nimunyma.. hope to see another story of eem\neem ge ehn story eh kiyalan libeyne adhi In Sha Allah\nThanks for the amazing story. …\nThank You anaa 🙂\nSoo great eem.. hope to see another story written by you in the upcoming future 🙂 GUD LUK eem.\nThank You Kiyuntheriyaa 🙂\nIn Sha Allah i will write another story in the future\nvarah reethi. emme fahun ninmun kiyumuge furusath libijje. thankx eemiyaa.. ?\nThank You Faxoo 🙂\nMaa las v dw fahu part genesdhinun.. sry4tht..\nWow…. mihaa kiyaahi thun ky mey furatha ma vaahaka…. v v v reethi.. ekam eem… mivaahaka nimuney ma vv dhera vejji.. hey kuran eem ge ehn vaahaka eh v avaha fen naane kamah….. Keep it up eem….\nThank u samee 🙂\nsamee ah ehaa kiyaa hithun mivaahaka kiyunukanae eem ah libunu v bodu fakhureh.. 🙂\nAvahah nunas eem ge vaahaka eh adhi kiyaalan libeyne In Sha Allah\nVvv rythi story eh.. feshigrn nimen dhekah ehves foohi ksmehnethi kiyaa lrvijje… v habeys… thnks..\nThank u dark princess 🙂\nv ufaa vejje dark princess men foohi nuvaa gothakah vaahaka genesdhevuneethee…\nThank You Ifaa 🙂\nVery nice.. start to end foohi vaa hisaabeh nethi vaahaka nimuny. Eemiyaa ge new story sksh waiting… good luck eemiyaa. Happy life akah edhen dhimya raakin n maaya eeman.\nMarSha menah kamudhaane gothakah vaahaka genesdheveytho eem bely.. ekan kaamiyaabu v thee ufaakuran.. Allah ge heyo rahumaifulhaai eku kiyuntherin foohi nuvaane gothakah vaahaka genesdhevunee MarSha men kahala kudhinge support eem ah libuneema.. 🙂\nNimuny dhw..v reethi mi vaahaka…foohi kameh nethi nimendhen kiyaalevijje..good job eem..hope to see another story of urs soon..n ur mst wc eem..\nmasha allah vvvv reethi story ei….feshigen nimendhen inthixaaru kurevunu…foohikamei nethi hirihaa part ei ves keeen…hama vvv reeethi….??❤?????????????\nall de best eeem for ur next story. …hope to c ut soon..tgc…☺\nVvvvv reethi feshigen nimendhenvx… Eem ge hunaruverikamahhh hama saabasss…\nNice Eemeee new story aka inthixaaru kuraanan ingeyy. ??\nnice varah rythi hope to c ur next story soon\nv kamudhiya.. kuh faahaga kohdhinumun ragalhu kurikan ves faahaga kuran. ?? Kaamiyaabah edhen\ndhen gina meehun vejjeya thibeyny.. ekamkau ebahuri misaalakh dhe meehehge nan laafa huree ey liyefa.. ekamaku2nuvatha eah vure gina nama thibeyny.. ?\nMa ves v dhera vejje nimuneema dhaamiya ah loabeege vaahaka liyan egey hama.. hunaru eba huri\nWow! V nice story. Baaja veri musthagubalaka eden.\nEhbadu ebaafa2ahhenun ehvaguthehgai kaaiveni nukureveyne ingey. V salhi\nVvvvv reethi, thank you, aa vaahaka akah inthizaaru kuran.\nnice story… bt there are some mistakes.. firihennunah nisbai koh vathu kiba eh nukiyaane… vathukiba means an’bimeehaa… so eemaan ah nisbai koh mayaa akah vathu kiba ekey nukiyene… n mivaahakaiga hurun inun othun nubai koh genesfai hunnakan faahaga kurevunu… mikanthah thah rangalhu kohlanikoh mi vaahaka v furihama vess\n?????????? Eem hama molhee vaahaka liyan.. Keep it up.. Reeethi aa vaahaaka akah inthixaaru kuran.. May Allah Bless You?\nvvvvvvvvv reethi vaahakeh mee………..adhives mikahala reethi vaahaka liyaane nama dho inshallah vvvvv reethi Allah thibaaeh heyo rahumah lavvashi aameen.\nMihaathanah Kee ehme reethi eh vaahaka… Gud job! Loved it ?\nvarah salhi 😉\nhaadha reethivaahakaekey eemiyaa\nއަދިވެސް ބޭނުން… އެހެނަސް!\nހުވަފެނުގެ ރާނީ 1


Veri rashuge bodumaagugai dhin hamalaain sihun!\nރާއްޖެއަކީ އަމާން ގައުމެއްގެ ގޮތުގައި މުޅި ދުނިޔެއަށް މަޝްހޫރު ގައުމެކެވެ. ދިވެހިންނަކީ ސުލްހައާ ހަމަޖެހުމަށް އިންތިހާއަށް ލޯބިކުރާ އެއާ ދެކޮޅު އެއްވެސް ކަމަކަށް ފުރުސަތު ދޭނެ ބައެއް ނޫންކަން އަމަލާއި ބަހުން ސާބިތުކޮށްދެމުންދާ ބައެކެވެ. ނަމަވެސް މިރާއްޖޭގައިވެސް އެކި ފަހަރުމަތިން ނުރައްކާތެރި އެކި ހަމަލާތައް ދީފައިވެއެވެ. ރަހުމުކުޑަ ގޮތްގޮތަށް މީހުން މެރުމާއި އަނިޔާވެރި އަމަލުތައް ހިންގުމުގެ ކަޅު ތާރީހެއް ރާއްޖޭގައިވެއެވެ. ރެއަކީ އެ ކަޅު ތާރީހުގެ ތެރޭގައި ލިޔެވޭނެ ފަދަ ހިތާމަވެރި އަދި އެހާމެ ނުރައްކާތެރި ހަމަލާއެއްގެ ތަޖުރިބާ ދިވެހިން ކުރަން ޖެހުނު ރެއެކެވެ.\nއެއީ ރޭގެ ގާތްގަނޑަކަށް އަށްގަޑި ފަންސަވީސް އެހާކަން ހާއިރެވެ. ރައްޔިތުންގެ މަޖިލީހުގެ ރައީސް އަދި ސަރުކާރު ހިންގާ މައި ޕާޓީގެ ރައީސް މުހައްމަދު ނަޝީދު އެމަނިކުފާނުގެ އަމިއްލަފުޅު ގެކޮޅު ގ. ކެނެރީގެއިން ނިކުންނަވާ ކާރުކޮޅަށް އަރައިވަޑައިގެންނެވުމަށް ހިންގަވާފައި ވަޑައިގަންނަވަނީއެވެ. ކާރުކޮޅާ ދާދި ގާތުގައި ހުންނަވަނިކޮށް ކުއްލިއަކަށް ވަރުގަދަ ގޮވުމެއް ގޮވީއެވެ. ކުރީގެ އެމެޓީ ފިހާރަ ކައިރީގައި މަޑުކޮށްލައިގެން އޮތް ރައީސް ނަޝީދަށް ހާއްސަ ކާރުކޮޅު ކައިރީގައި ވަރުގަދަ ގޮވުމެއް ގޮވީ ސައިކަލެއްގައި ހަރުކޮށްފައިވާ އެއްޗެއް ނުވަތަ ސައިކަލެއްގެ މަޑިދަށުގައި އޮތް އައިއީޑީއެއް ފަދަ އެއްޗެއް ގޮވައިގެންނެވެ.\nއެ ގޮވުމުގެ ސަބަބުން ރައީސް މުހައްމަދު ނަޝީދަށް އަނިޔާވެވަޑައިގެންނެވިއެވެ. އެމަނިކުފާނުގެ ހަށިފާރަވެރިންގެ ތެރެއިން ދެ ބޭފުޅަކަށްވެސް އެކިވަރުގެ އަނިޔާތައް ލިބިފައިވެއެވެ. އޭރު އެ ސަރަހައްދުގައި ހުރި އިނގިރޭސި ރައްޔިތަކާއި އާންމުންގެ މީހަކަށްވެސް އަނިޔާވިއެވެ. އޭގެ ފަސް މިނެޓް ފަހުން ރައީސް ނަޝީދު ފަރުވާއަށް އޭޑީކޭ ހޮސްޕިޓަލަށް ގެންދެވުނެވެ.\nއެ ހޮސްޕިޓަލުން ބުނި ގޮތުން ބޭރުފުށުން ފެންނަން ހުރި ގިނަ ޒަހަމުތަކަކާއެކު ރައީސް ނަޝީދު ހޮސްޕިޓަލަށް ގެންނެވުނީ 8:30 ގައެވެ. ވަގުތުން އެމަނިކުފާނަށް ފަރުވާ ކުރަން ފެށުނެވެ. ފަރުވާ ކުރިއަށް ގެންދެވުމަށް ޑޮކްޓަރުންގެ ހާއްސަ ޓީމެއް އެކުލަވާލެވުނެވެ. އެއީ މަލްޓިސްޕެޝަލިޓީ ޓީމެކެވެ. އެ ޓީމުން ބެލި ބެލުމުން އެމަނިކުފާނުގެ ހަށިކޮޅަށް ގިނަ ޒަހަމުތަކެއް ލިބިވަޑައިގެންފައިވިއެވެ. އެތެރެހައްޓަށްވެސް ބައެއް ޒަހަމުތަކުގެ އަސަރު ކޮށްފައިވެއެވެ. އެކަމާއި ގުޅިގެން ފަރުވާއަށް ބައެއް އޮޕަރޭޝަންތައް ކުރަން ޖެހޭތީ އެ އޮޕަރޭޝަންތައް ރޭ ވަނީ ކޮށްފައެވެ. އެމަނިކުފާނަށް ލިބިވަޑައިގެންފައިވާ ޒަހަމުތަކާއި ގުޅިގެން އޮޕަރޭޝަންތައް ކުރެއްވީ ހޭނައްތަވާފައެވެ\nމާބޮޑެތި ޒަހަމުތަކެއް ލިބިފައި ނެތް ނަމަވެސް ރަައީސް ނަޝީދުގެ ދެ ހަށިފާރަވެރިންނަށްވެސް ކުދިކުދި ގިނަ ޒަހަމުތަކެއް ލިބިފައިވެއެވެ. އޭގެތެރެއިން އެއް ބޭފުޅެއްގެ އަތާއި ފައިގައި ވަރަށް ގިނަ ކުދިކުދި ޒަހަމުތައްވެއެވެ. ނަމަވެސް ފަރުވާ ދިނުމަށް ފަހު ދެ ބޭފުޅުންވެސް ވަނީ ދޫކޮށްލާފައެވެ.\nއިގިރޭސި ރައްޔިތަށްވެސް ކުދިކުދި ޒަހަމުތަކެއް ލިބިފައިވާއިރު ފަޔަށް ގިނަ ޒަހަމުތަކެއް ލިބިފައިވެއެވެ. އަދި އަނިޔާވި ދިވެހި މީހާގެ ފަޔަށްވެސް ބޮޑެތި ޒަހަމުތަކެއް ލިބިފައިވެއެވެ. ރިޕޯޓް ނުކުރެވުނު ނަމަވެސް ގޮވުމުގެ ސަބަބުން ބުރައިގެން ދިޔަ އެތިއެތިކޮޅުން ޖެހި ކުދިކުދި ޒަހަމުތައް ގިނަ ބަޔަކަށްވިއެވެ.\nތަހުގީގަށް ބޭރުގެ އެހީ ހޯދުން\nރޭގެ ހާދިސާއަކީ ހުރިހާ ގޮތަކުންވެސް ދިވެހިންނަށް ސިހުން ގެނުވި ހާދިސާއެކެވެ. ވެރިރަށުގެ މައި މަގުގައި އަދި ކާފިއު ގަޑި ޖެހެން ވަގުތު ކުޑަތަން ވެފައިވުމުގެ ސަބަބުން ހަލަބޮލިވެފައިވާ ވަގުތެއްގައި ބާރުގަދަ އަޑުފައްގަނޑަކާއެކު ނުރައްކާތެރި ގޮއްވާލުމެއް އަމާޒުކުރެއްވީ ރާއްޖޭގެ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދަށް އަމާޒު ކުރައްވައެވެ.\nހާދިސާ ހިނގުމާއެކު ފުލުހުންގެ ތަހުގީގު ޓީމެއް ވަގުތުން އެ ސަރަހައްދުގައި ހަރަކާތްތެރިވަމުން ދިޔައެވެ. ބުރައިގެން ގޮސްފައިވާ އެތިއެތިކޮޅުތަކުން ތަހުގީގަށް ބޭނުންވާ އެއްވެސް ހެއްކެއް ފެނޭތޯ ބެލުމުގެ މަސައްކަތް ފެށުނެވެ. މަޖީދީ މަގުގެ ހުރިހާ ފިހާރަތަކާއި އާންމުންގެ ގޭގޭގައި ހަރުކޮށްފައިވާ ސީސީޓީވީ ފްޓޭޖްތައް ހޯދާ ދިރާސާ ކުރުމުގެ މަސައްކަތް ފެށިއެވެ. ނުވަ ގަޑިއިރު އެ ސަރަހައްދުގައި ހަރަކާތްތެރިވުމަށް ފަހު ފުލުހުންގެ ތަހުގީގު ޓީމު އެ ސަރަހައްދުން ދިޔައީ ހެދުނު ހަތެއްވެސް ޖެހި ފަހުންނެވެ.\nރައީސް ނަޝީދަށް އަމާޒުކޮށް ހަމަލާދިން ސަރަހައްދުގައި ސަލާމަތީ ބާރުތަކުން ހަރަކާތްތެރިވަނީ -- ފޮޓޯ: ޕޮލިސް\nއަދި ބައިނަލްއަގްވާމީ ތަހުގީގީ ޓީމުތަކުގެ އެހީތެރިކަން ހޯދާފައިވާ ކަަމަށް ސަރުކާރުން އިއުލާނު ކުރިއެވެ. ރޭ ވަރަށް ދަންވެފައި ވަނިކޮށް ގައުމާ މުހާތަބު ކުރައްވާ ރައީސް ސޯލިހް ވިދާޅުވީ ރައީސް ސޯލިހް ވިދާޅުވި ގޮތުގައި ރޭގެ ހަމަލާގެ ތަހުގީގު ވީހާވެސް އަވަހަށް ނިންމާ އެ ކަމުގައި ޝާމިލުވާ ހުރިހާ އެންމެން އަދުލް އިންސާފުގެ ކުރިމައްޗަށް ގެނައުމަށް ތަހުގީގީ އިދާރާތަކަށް އެމަނިކުފާނު އަމުރު ކުރައްވައިފި އެވެ. އަދި ރޭގެ ހަމަލާގެ ތަހުގީގަށް އޮސްޓްރޭލިއަން ފެޑެރަލް ޕޮލިސްގެ ތަހުގީގު ޓީމެއް އަންނަ ހޮނިހިރު ދުވަހު ރާއްޖެ އަންނަނާނެ ކަމަށް ވިދާޅުވި އެވެ.\n"މި ހަމަލާއާ ގުޅިގެން ދިވެހި ފުލުހުންގެ ހިދުމަތާއި ގައުމީ ދިފާއީ ބާރުން މިކަން މިހާރު އަންނަނީ ތަހުގީގު ކުރަމުން. މި ހަމަލާގެ ފުރިހަމަ ތަހުގީގެއް ހިންގުމަށްޓަކައި ބައިނަލްއަގްވާމީ ތަޖުރިބާކާރުންގެ އެހީތެރިކަން މި އަންނަނީ ހޯދަމުން. މި ގޮތުން އޮސްޓްރޭލިއަން ފެޑެރަލް ޕޮލިސް މި ތަހުގީގުގައި ބައިވެރިވުމަށް އަންނަ ހޮނިހިރު ދުވަހު ރާއްޖެ އައުމަށް ވަނީ ހަމަޖެހިފައި،" ރައީސް ވިދާޅުވިއެވެ.\nމި ހަމަލާއާ ގުޅިގެން ދިވެހި ފުލުހުންގެ ހިދުމަތާއި ގައުމީ ދިފާއީ ބާރުން މިކަން މިހާރު އަންނަނީ ތަހުގީގު ކުރަމުން. މި ހަމަލާގެ ފުރިހަމަ ތަހުގީގެއް ހިންގުމަށްޓަކައި ބައިނަލްއަގްވާމީ ތަޖުރިބާކާރުންގެ އެހީތެރިކަން މި އަންނަނީ ހޯދަމުން. މި ގޮތުން އޮސްޓްރޭލިއަން ފެޑެރަލް ޕޮލިސް މި ތަހުގީގުގައި ބައިވެރިވުމަށް އަންނަ ހޮނިހިރު ދުވަހު ރާއްޖެ އައުމަށް ވަނީ ހަމަޖެހިފައި\nރައީސް ސޯލިހް ވިދާޅުވި ގޮތުގައި ޓެރަރިޒަމްގެ އަމަލުތަކަށް އެއްވެސް ފުރުސަތެއް ނުދޭނެ އެވެ. އަދި އެކަމާ ދެކޮޅަށް އަޅަން ޖެހޭ ކޮންމެ ފިޔަވަޅެއް ފަސްނުޖެހި އަޅުއްވާނެ އެވެ. ރައީސް ސިފަ ކުރެއްވި ގޮތުގައި ރޭގެ ހަމަލާއަކީ ރާއްޖޭގެ ޑިމޮކްރަސީ އާއި އިގްތިސާދަށް ދިން ހަމަލާއެކެވެ.\nހަމަލާއާއެކު ގައުމު އެލާޓަށް\nރައީސް ނަޝީދަށް އަމާޒުކުރި ނުރައްކާތެރި ހަމަލާއާއެކު މުޅި ގައުމު އެލާޓަށް އައެވެ. ފުލުހުންނާއި ސިފައިންގެ އެލާޓް ލެވެލް މަތިކޮށް ވެރިރަށް އެލާޓަށް ގެނައެވެ. ފުލުހުން ބުނީ ރޭ ހިނގި ހާދިސާއާ ގުޅިގެން ފުލުހުންގެ ހިދުމަތުގެ އެލާޓް ލެވެލް ލެވެލް3އަށް މަތި ކުރި ކަމަށެވެ. އަދި ބޮޑު އިސްކަމެއްދީގެން ތަހުގީގުގެ މަސައްކަތް ވަގުތުން ފަށާފައިވާ ކަމަށެވެ.\nމޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) ސެކިޔުރިޓީ ވަރުގަދަކޮށް އެލާޓް ސްޓޭޓަސް މަތިކޮށްފައިވާ ކަމަށްވެސް އެ އިދާރާއިން ބުންޏެވެ.\nރޭ ކުރިއަށްދިޔަ ކެބިނެޓް ބައްދަލްވުމުގެ ތެރެއިން --\nހަމަލާގެ މަދު ވަގުތުކޮޅެއްގެ ފަހުން ރައީސުލްޖުމްހޫރިއްޔާ އާއި ނޭޝަނަލް ސެކިއުރިޓީ ކައުންސިލްގެ މެންބަރުންގެ ހާއްސަ ބައްދަލްވުމެއް ކުރިއަށް ގެންދެވިއެވެ. އަދި އޭގެ ފަހުން ވަޒީރުންގެ މަޖިލީހުގެ ހުރިހާ މެންބަރުންނާއެކު މުލިއާގޭގައި ކުއްލި ކެބިނެޓް ބައްދަލުވުމެއް ކުރިއަށް ގެންދެވިއެވެ. އެ ބައްދަލްވުން ގިނަ ވަގުތުތަކަށް ދެމިގެންދިޔައިރު އެ ވަގުތާއި ހަމައަށް ހޯދިފައިވާ މައުލޫމާތާއި ކުރިއަށް އަޅުއްވަންޖެހިވަޑައިގަަންނަވާ މުހިންމު ފިޔަވަޅުތަކާމެދު ވަޒީރުންނާއެކު ރައީސް ސޯލިހް ވަނީ މަޝްވަރާ ކުރައްވާފައެވެ.\nވަޒީރުންގެ މަޖިލީހުގެ ކުއްލި ބައްދަލްވުމަށް ފަހު ރައީސް ސޯލިހް ވަނީ ގައުމާއި މުހާތަބު ކުރައްވާފައެވެ. ވަރަށް އަސަރާއެކު ދެއްވި ކުރު ތަގުރީރުގައި ރައީސް ވަނީ ތަހުގީގަށް ބޭރުގެ އެހީ ހޯއްދަވާކަން އިއުލާނު ކުރައްވާ ރައީސް ނަޝީދުގެ ހާލުކޮޅާ ގުޅޭގޮތުން އެ ވަގުތަށް ލިބިވަޑައިގެންފައިވާ މައުލޫމާތުވެސް ހިއްސާ ކުރައްވާފައެވެ.\nއޭޑީކޭ ސަރަހައްދަށް އާންމުން އެއްވެފައި --\nމުޅި ރައްޔިތުންގެ ހެޔޮ ދުއާ\nރައީސް މުހައްމަދު ނަޝީދަށް އަމާޒު ކުރައްވާ ރޭ ދެއްވި ނުރައްކާތެރި ހަމަލާއާ ގުޅިގެން އެމަނިކުފާނު ޒަހަމުވެވަޑައިގެންނެވި ހަބަރު ހިނދުކޮޅެއްގެ ތެރޭގައި ރާއްޖެ އާއި މުޅި ދުނިޔެއަށް އިއުލާނު ވެގެންދިޔައެވެ. އަދި އެމަނިކުފާނުގެ ހާލުކޮޅާއި ގުޅޭގޮތުން އަދި ފަރުވާގެ ކަންކަމާއި ގުޅޭގޮތުން ވަގުތުން ވަގުތަށް އާންމުވަމުންދިޔަ މައުލޫމާތާއެކު އެތައް ހާސް ރައްޔިތަކު ވަނީ އެމަނިކުފާނަށް އަވަސް ޝިފާއަކަށް އެދިވަޑައިގެން ހެޔޮ ދުއާ ފޮނުއްވާފައެވެ.\nކުރީގެ ރައީސުންނާއި ދައުލަތުގެ އިސް މަގާމުތައް ފުރުއްވާފައިވާ ބޭފުޅުން އަދި ސިޔާސީ ޕާޓީތަކާއި ސިޔާސީ ޕާޓީތަކުގެ އިސް ބޭފުޅުން އަދި ރައްޔިތުންގެ މަޖިލީހުގެ ކުރިއާއި މިހާރުގެ މެންބަރުންވެސް ވަނީ ރައީސް ނަޝީދަށް އަވަސް ޝިފާއަކަށް އެދިވަޑައިގެންފައެވެ. އަދި އާއިލާއަށް ހެޔޮ އެދުމާއި ހިތްވަރުގެ ބަސްތައް ރައްދު ކުރެއްވިއެވެ.\nރައީސް ނަޝީދުގެ ހާލުކޮޅާ ގުޅޭގޮތުން ރޭގެ އެކި ވަގުތުތަކުގައި އެކި ވާހަކަތައް ފެތުރެނެވެ. ދެތިން ހަތަރު ސާޖަރީއެެއް ކުރެއްވި ހަބަރާއި ހާލުކޮޅު މުޅީން ރަނގަޅު ނޫން ކަމުގެ ވާހަކަތަކެވެ. އެކަމާއި ގުޅިގެން ޖުމްލަކޮށް މުޅި ދިވެހީންނަށް ހިތްދަތި ކަމާއި ހާސްކަން ލިބިގެން ދިޔައެވެ. ހާއްސަކޮށް އެމަނިކުފާނަށް ތާއީދު ކުރާ އާންމު މެންބަރުންނަށް އެ ހަބަރުތައް ވެގެން ދިޔައީ ވަރަށް އަސަރުކުރުވި ވާހަކަތަކެކެވެ.\nމުޅި ގައުމުގެ ހެޔޮ ދުއާ ވަނީ ރައީސް ނަޝީދާއެކުގައެވެ. އެމަނިކުފާނަށް އަވަސް ޝިފާއަކަށް އެދި ކުރެވޭ ދުއާތަކުންނެވެ.\nއެމްޑީޕީ މޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު + އެމްއެންޑީއެފް ޓެރަރިޒަމް މާރިޔާ އަހުމަދު ދީދީ ނަޝީދަށް އަމާޒު ކުރި ހަމަލަ ޓެރަރިސްޓް ހަމަލާ


BREAKING NEWS:4Membareh Ge Gondeege Massalaige Hukum Maadhamaa Ihvvany - Vaguthu\nހަތަރު މެންބަރެއްގެ ގޮނޑީގެ މައްސަލައިގެ ހުކުމް މާދަމާ އިއްވަނީ\nގޮނޑި ގެއްލުނު ކަނޑައެޅި ބައެއް މެންބަރުން - ވަގުތު އިމޭޖަސް: އަޙުމަދު އަލީ\nރައްޔިތުންގެ މަޖިލީހުގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން މީގެކުރިން ކަނޑައެޅި ހަތަރު މެންބަރެއްގެ ގޮނޑީގެ މައްސަލައިގެ ހުކުމް މާދަމާ އިއްވަން ސުޕްރީމް ކޯޓުން ނިންމައިފިއެވެ.\nއެގޮތުން މާދަމާ ހުކުމް އިއްވުމަށް ހަމަޖެހިފައިވަނީ ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ އާއި ތިނަދޫ ދެކުނު ދާއިރާގެ މެމްބަރު އަބްދުﷲ މުހައްމަދު (އަބުޅޯ) އާއި މައްޗަންގޯޅީ ދެކުނު ދާއިރާގެ މެމްބަރު އަބްދުﷲ ސިނާންގެ އިތުރުން ދަނގެތީ ދާއިރާގެ މެމްބަރު އިލްހާމްގެ ގޮނޑީގެ މައްސަލައިގައެވެ.\nޕީޕީއެމް އިން ވަކި ކުރުމާ ގުޅިގެން މި ހަތަރު މެމްބަރުންގެ ގޮނޑި ގެއްލިފައިވާ ކަމަށް ކަނޑައެޅީ އިލެކްޝަންސް ކޮމިޝަނުން ކަމަށްވާއިރު އެ ކޮމިޝަނުން މިގޮތަށް ކަނޑައެޅީ ސުޕްރީމް ކޯޓުން ފްލޯ ކްރޮސިންއާ ގުޅޭ ގޮތުން ނެރުނު ހުކުމަށް ރިއާޔަތްކޮށެވެ. އެ ހުކުމް ނެރުނީ މިދިޔަ އަހަރުގެ ޖުލައި މަހުގެ 13 ވަނަ ދުވަހު އެވެ. އެ ހުކުމްގައިވާ ގޮތުން ޕާޓީ ބަދަލުކޮށްފިނަމަ ނޫނީ ވަކިކޮށްފިނަމަ އެ މެންބަރެއްގެ ގޮނޑި ގެއްލޭނެ އެވެ.\nނަމަވެސް އެ ހުކުމުގެ ކުރިން ވެސް ޕީޕީއެމުން ވަކިވާން މި މެމްބަރުން ސިޓީ ފޮނުވާފައިވާތީ ގޮނޑި ގެއްލުނު މައްސަލަ އެ ބޭފުޅުން ވެސް ވަނީ ސުޕްރީމް ކޯޓަށް ހުށަހަޅާފައެވެ. މި ބޭފުޅުންގެ ގޮނޑީގެ މައްސަލައިގެ އަޑުއެހުންތައް މީގެކުރިން ސުޕްރީމް ކޯޓުގައި ވަނީ ނިންމާލާފައެވެ. އެހެންކަމުން މާދަމާ އޮންނާނީ މި މައްސަލައިގެ ހުކުމް އިއްވުމެވެ.\nމި ހަތަރު މެމްބަރުންގެ އިތުރުން 8 މެމްބަރެއްގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން މީގެކުރިން ވަނީ ކަނޑައަޅާފައެވެ. ނަމަވެސް އޭގެތެރެއިން ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން ވަނީ މި މަހުގެ ކުރީކޮޅު ހުކުމް ކޮށްފައެވެ.\nއެ ހަތަރު މެމްބަރުންނަކީ މަޑުއްވަރީ ދާއިރާގެ މެމްބަރު މުހައްމަދު އަމީތު އާއި ވިލިނގިލީ ދާއިރާގެ މެމްބަރު ސައުދު ހުސެއިން އާއި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑޭ) ގެ އިތުރުން ދިއްދޫ ދާއިރާގެ މެމްބަރު އަބްދުއްލަތީފްއެވެ.\nއޮކްޓޯބަރ 28, 2018 16:51\nތިހަތަރުގޮނޑި އޮންނާނީ އެމީހުނަށް ހަމަޖެހިފަ ތިނިންމަންޖެހޭކަމެއްނޫން ކަމެއްނޫން\nއޮކްޓޯބަރ 28, 2018 21:56


Noosverikamuge Inaamu ge Judge in kada alhaifi\nނޫސްވެރިންތަކެއް-- ފޮޓޯ: ޕީއެސްއެމް ނިއުސް\nނޫސްވެރިކަމުގެ އިނާމުގެ ޖަޖުންގެ ޕެނަލް ކަނޑައަޅައިފި\n26 ސެޕްޓެމްބަރ 2020 - 18:28:01\nމޯލްޑިވްސް މީޑިއާ ކައުންސިލް (އެމްއެމްސީ)އިން ކޮންމެ އަހަރަކުވެސް ބާއްވާ ނޫސްވެރިކަމުގެ އިނާމަށް ލިބިފައިވާ ހުށަހެޅުންތައް އިންސާފު ކުރުމަށް ޓަކައި ފަނޑިޔާރުންގެ ޕެނަލެއް ކަނޑައަޅައި އެ ފަރާތްތަކާ އެ މަސައްކަތް ހަވާލުކޮށްފި އެވެ.\nމިއަހަރު ބާއްވާ ނޫސްވެރިކަމުގެ އިނާމު 2019 އަށް ލިބިފައިވާ ހުށަހެޅުންތައް އިންސާފު ކުރުމަށް ޓަކައި ފަނޑިޔާރުންގެ ޕެނަލެއް ކަނޑައަޅައި އެ ފަރާތްތަކާ އެ މަސައްކަތް ހަވާލުކޮށްފައިވާއިރު ފަނޑިޔާރުންގެ ޕެނަލްގައި ފަސް ބޭފުޅަކު ހިމެނިވަޑައިގަންނަވައެވެ.\nޖަޖުން ގެ ޕެނަލްގައި ހިމެނިވަޑައިގަންނަވާ ބޭފުޅުންގެ ތެރޭގައި ނޫސްވެރިކަމާއި ލިޔުންތެރިކަމުގެ ދާއިރާއަށް ގިނަ ދުވަހު ހިދުމަތް ކުރައްވާފައިވާ އަލްފާލިލް އަބްދުﷲ ނައީމް އިބްރާހިމް ހިމެނިވަޑައިގަންނަވައެވެ. އޭނާ ވަނީ އާފަތިސް ނޫހުގެ އެޑިޓަރުކަން ވެސް ކުރައްވައިފަ އެވެ. އަދި އެ ނޫސް ހިންގުމުގައި އޭނާ ގެންދަވަނީ އިސް ދައުރެއް އަދާކުރައްވަމުންނެވެ. އަބްދުﷲ ނައީމް އަކީ ނޫސްވެރިކަމުގެ އިނާމުގެ ޖަޖުންގެ ޕެނަލްގައި މަސައްކަތް ކުރައްވާތާ ގިނަ އަހަރުތަކެއް ވެފައިވާ ބޭފުޅެކެވެ.\nސަރުކާރުގައި 25 އަހަރު ހިދުމަތް ކުރައްވާފައިވާ އަދި ހާރިޖީ ދާއިރާގައި 18 އަހަރު ހޭދަކުރައްވައިފައިވާ އަލްފާލިލް އަބްދުﷲ ނާޝިދުވެސް އެ ޕެނަލްގައި ހިމެނިވަޑައިގަންނަވައެވެ. ނާޝިދު އަކީ ޓީވީ މޯލްޑިވްސްގެ ނިއުސް ރޫމްގެ އިސްވެރިއެއްގެ ގޮތުގައި އަށް އަހަރު ދުވަސް ވަންދެން މަސައްކަތް ކުރެއްވި ބޭފުޅެކެވެ. އަދި ނަޝީދަކީ ވެސް ނޫސްވެރިކަމުގެ އިނާމުގެ ޖަޖުންގެ ޕެނަލްގައި މަސައްކަތް ކުރައްވާތާ ގިނަ އަހަރުތަކެއް ވެފައިވާ ބޭފުޅެކެވެ.\nއެ ޕެނަލްގައި ދެން ހިމެނިވަޑައިގަންނަވަނީ އަލްފާލިލް އަލީ ނިޝާންއެވެ. ޢަލީ ނިޝާނަކީ ފޮޓޯގްރަފީގެ ދާއިރާގައި ރާއްޖޭގައި މަޝްހޫރު ނަމެކެވެ. އޭނާގެ ކެރިއަރު ފެށިފައި ވަނީ، ހަވީރު ނޫހުގައި ފޮޓޯ ޖާނަލިސްޓެއްގެ ވަޒީފާއިންނެވެ. ފޮޓޯ ޖާނަލިސްޓެއްގެ ގޮތުގައި އޭނާ ގިނަ ދުވަސްތަކެއްގައި މަސައްކަތް ކުރައްވައި ތަޖުރިބާ ހޯދާފައިވެއެވެ. މިހާރުވެސް އޭނާ އަކީ ފޮޓޯގްރަފީ އާއި ވީޑިއޯގްރަފީގެ ދާއިރާއިން ފްރީލޭންސްކޮށް މަސައްކަތް ކުރައްވާ ފަރާތެކެވެ. އަދި ފޮޓޯގްރަފީގެ ދާއިރާއިން މީހުން ތަމްރީން ކުރެއްވުމުގެ މަސައްކަތް ވެސް އޭނާ ކުރައްވައެވެ.\nއެ ޕެނަލްގައި ދެން ހިމެނިވަޑައިގަންވާ ބޭފުޅަކީ އަލްފާލިލް މުހައްމަދު އަފްރާހުއެވެ. މުހައްމަދު އަފްރާހު ވަނީ ޓީވީ މޯލްޑިވްސްގައި ސީނިއާ އެޑިޓަރެއްގެ ގޮތުގައި ގިނަ ދުވަސްތަކެއް ހޭދަކުރައްވައި ބްރޯޑްކާސްޓިން ދާއިރާއިން ގިނަ ތަޖުރިބާތަކެއް ހޯދާފައެވެ.\nއޭގެ އިތުރުން އަލްފާލިލާ އަޝްވާ ފަހީމް ވެސް މިއަހަރުގެ ނޫސްވެރިކަމުގެ އިނާމުގެ ޖަޖުންގެ ޕެނަލްގައި ހިމެނިވަޑައިގަންނަވައެވެ. އަޝްވާ ފަހީމް އަކީ މެލޭޝިއާގެ ސެގީ ޔުނިވާސިޓީއިން ފޮޓޯގްރަފީ އާއި ވީޑިއޯގްރަފީގެ ދާއިރާއިން ޑިޕްލޮމާ ހާސިލްކޮށްފައިވާ ފަރާތެކެވެ. އަދި އިނގިރޭސިވިލާތުގެ ދި މޮންޓްފޯޑް ޔުނިވާސިޓީއިން އޭނާ ވަނީ ފޮޓޯގްރަފީގެ ދާއިރާއިން މާސްތާޒް ހާސިލް ކުރައްވައިފައެވެ. އެއަށްފަހު، އޭނާ ވަނީ ވީޑިއޯ ޖާނަލިސްޓް އަދި ފޮޓޯ ޖާނަލިސްޓެއްގެ ގޮތުގައި ރާއްޖެޓީވީގައި މަސައްކަތް ކުރައްވައިފައެވެ. މީގެ އިތުރުން ރޮއިޓާޒް ފަދަ ބައިނަލްއަގުވާމީ ނިއުސް އެޖެންސީތަކަށް ފްރީންލާންސްކޮށް ފޮޓޯ ނަގައިދިނުމާއި ފްރީލޭންސްކޮށް ވީޑިއޯ ޖާނަލިޒަމްގެ މަސައްކަތްތައް އޭނާ އަންނަނީ ކުރައްވަމުންނެވެ.\nމީޑިއާ ކައުންސިލުން ބުނީ އެހެން އަހަރުތަކާ ހިލާފަށް މިފަހަރު އުންމީދީ ނޫސްވެރިޔާގެ ބަޔަށް ލިބިފައިވާ ހުށަހެޅުންތަކަށް ވެސް އިންސާފު ކުރައްވާނީ އެ ފަނޑިޔާރުންގެ ޕެނަލުން ކަމަށް ކަމަަށެވެ. މިއަހަރުގެ ނޫސްވެރިކަމުގެ އިނާމަށް 11 ދާއިރާއަކުން 80 ހުށަހެޅުން ލިބިފައިވާ ކަމަަށް މޯލްޑިވްސް މީޑިއާ ކައުންސިލުން ވަނީ ބުނެފައެވެ.\nނޫސްވެރިކަންމީޑިއާމީޑިއާ ކޮމިޝަންމީޑިއާ ކައުންސިލް\nމީޑިއާ ކައުންސިލަށް މެންބަރަކު ހޮވުން ހޮނިހިރު ދުވަހު!\nޕްރެސް ފްރީޑަމް އިންޑެކްސްގައި ރާއްޖެއަށް ކުރިއެރުން\nކަރުގައި ފާސްތައް ގިނަވެ ދަންމަޅި ޖެހެނީ!\nމީޑިއާ ކައުންސިލުން އެނގުމުން ވެސް މައާފަށް ނޭދުނު!\nކުއްލި ހިތްދަތިކަމެއް، ޝިއުރާއަށް ދުއާކޮށްދީ